
MUUTAMA SANA KIRJAN TEKIJÄSTÄ. 

Köyhä hämäläinen koulupoika on päässyt kuuluisaan 
Koivuniemeen runoilija Sakarias Topeliuksen tyttären 
lasten kesätoveriksi opettaakseen heille suomea. Lasten 
isä, lehtori Bernt Nyberg, joka on innokas raittiusmies, 
käyttää tilaisuutta puhuakseen pojalle juovutusjuomain 
käytön turmiollisuudesta. Pojan herkkä mieli vastaan- 
ottaa opetuksen, joka on sopusoinnussa sen kanssa, mitä 
hän on kotikaupungissaan ja lähimmässä ympäristössään 
nähnyt, ja eräänä päivänä hän laskee kätensä lehtorin 
käteen ja antaa pyhän lupauksen, ettei koskaan maista 
pisaraakaan alkoholia. 

Paljon on maailmassa raittiuslupauksia annettu, mutta 
harvoja niin täydellisesti pidetty kuin tämä lupaus, sillä 
lupauksen antaja oli Matti Helenius-Seppälä. 

Matti Helenius-Seppälästä tuli alkoholikysy- 
my k sen tutkija, jonka nimi on tunnettu kautta 
maailman kaikkialla, missä käydään taistelua juovutus- 
juomain käyttöä vastaan. Hän kirjoitti useita tieteellisiä 
teoksia tämän kysymyksen alalta ( Mitä tiede sanoo väki- 
juomista, 1897, Alkoholikysymys, 1902, Alkoholin vai- 
kutukset, 1903, Alkoholioppi, 191 3, Kieltolakiolot Ame- 
rikan Yhdysvalloissa, 1907 y.m.J. Useimmat hänen 
teoksistaan ovat ilmestyneet myöskin monilla vierailla 
kielillä, esim. »Alkoholin vaikutukset» kymmenellä eri 
kielellä. 

Matti Helenius-Seppälä ei ollut ainoastaan tutkija 
ja kirjailija, hän oli myöskin käytännölli- 
nen raittiustyöntekijä. Ainoastaan har- 
vat henkilöt meillä ovat pitäneet enemmän raittius- 
puheita ja esitelmiä kuin hän. Niiden lukumäärä 
kohoaa useaan tuhanteen. Melkein kaikkialla maas- 
samme Lapin raukkoja rajoja myöten hän kierteli 
esitelmämatkoilla. Hänen puheissaan yhdistyi syvä 
tieto, terävä todistelu ja sydämeen käypä myötätunto 
kärsiviä lähimmäisiä kohtaan. Tuskinpa meillä on 
ketään toista , joka samassa määrässä kuin hän on voinut 
vaikuttaa ihmisten mielipiteitä muuttavasti raittius- 
asian hyväksi. Maamme vanhimman raittiusjärjestön, 
Raittiuden Ystävien sihteerinä oli hän yli kymmenen 
vuotta käytännöllisen raittiustyön keskeisimpänä henki- 
lönä. Hän oli Ylioppilaiden Raittiusyhdistyksen ja 
samoin myöskin Smqm&U Q &zäd&Lum Kuozixm 

Liitm puhfiffninhtm^ 

Hän ei kuitenkaan uskonut yksinomaan vakaumukselli- 
sen raittiustyön merkitykseen. Hän taisteli myöskin 
kieltolain aikaansaamisen ja toteut- 
tamisen puolesta. Amerikassa hän oli nähnyt, 
mitä kieltolaki vaikuttaa. Sellaista hyvää tahtoi hän Suo- 
menkin kansalle. Hän laati ehdotuksen meidän kielto- 
laiksemme ja niinikään se oli hän, joka laati ensimmäiset 
kieltolain toimeenpanoa järjestävät asetukset. Tarmok- 
kaammin kuin kukaan toinen hän vuosikymmenen ajan 
eduskunnassa ja sen ulkopuolella kävi taistelua kielto- 
lain vahvistamisen puolesta. Ja kun vihdoin kieltolaki 
vahvistettiin, joutui hän Sosialiministeriön Raittiusosaston 
päällikkönä myöskin johtamaan sen toimeenpanoa. 

Matti Helenius-Seppälällä oli myöskin tärkeä asema 
kansainvälisessä raittiustyössä. Erin- 
omaisen kielitaitoisena hän otti osaa lukuisiin kansain- 
välisiin raittiuskokouksiin ja esiintyi niissä esitelmän- 
pitäjänä. Kaikissa Europan tärkeimmissä sivistyskes- 
kuksissa hän täten tuli esiintymään puhujana. Hän oli 
kansainvälisissä komiteoissa ja kansainvälisen raittius- 
toimiston johtokunnan jäsen. On ainoastaan harvoja 
toimihenkilöitä kansainvälisessä raittiustyössä , jotka ovat 
nauttineet suurempaa arvonantoa kuin hän. 

Muillakin valtiollisen ja yhteiskunnallisen toiminnan 
aloilla hän menestyksellä vaikutti. Syvästi uskonnolli- 
sena arvosteli hän yleisiä asioita kristillissiveelliseltä 
kannalta ja esiintyi pelkäämättä tämän kannan puo- 
lesta. 

Nyt neljäntenä painoksena ilmestyvä Raittiusasian al- 
keet on Matti Helenius-Seppälän viimeinen teos. Siinä ilme- 
nee hänen ainutlaatuinen kykynsä kansantajuisesti esit- 
tää tieteellisiä totuuksia ja hävainnollistuttaa esitystään 
elävästä elämästä otetuilla esimerkeillä., On epäilemä- 
töntä, että tässä kirjassa hänen personallisuutensa ilmenee 
paremmin kuin missään muussa teoksessa. Ilmeisellä 
innostuksella hän aikanaan kirjan laati. Hänelle annet- 
tiin kirjan laatimista varten ainoastaan kahden viikon 
aika. Tässä ajassa hän kirjoittikin kirjan. Tähän nel- 
jänteen painokseen on tehty eräitä olojen muutoksesta 
aiheutuneita korjauksia. 

Matti Helenius-Seppälä kuoli i8p. lokakuuta 1920 At- 
lantin valtamerellcC^matkalli^Amerikasta, jossa hän oli ollut 
Suomen hallituksen edustajana kansainvälisessä raittius- 

kokouksessa. Kuollessaan oli hän ainoastaan 50 vuoden 
ikäinen. 

Saakoon raittiusliikkeemme suuri johtaja-vainaja puhua 
tämän kirjan* lehdiltä yhä uusille totuutta etsiville opis- 
kelijaparville sitä syvää vakaumuksen kieltä , jolla hän 
elonsa päivinä voitti tuhansien sydämet raittius- 
asian puolelle. 

VIHTORI K ARPI O. 



ENSIMMÄISEN PAINOKSEN ESIPUHE. 



Raittiuden Ystävien Opintovaliokunta sai tehtäväkseen 
sellaisen raittiustutkinnon toimeenpanon, jonka osan- 
ottajiksi olisi saatava mahdollisimman suuret joukot sekä 
raittiusyhdistysten jäseniä että asianharrastajia raittius- 
yhdistysten ulkopuoleltakin. Kun oltiin sitä mieltä, että 
valmistavaa raittiustutkintoa varten luettavan kirjasen 
tulisi olla siksi helppotajuinen, että sen voisi ilman vai- 
keutta lukea sellainenkin, joka ei ole tottunut suurem- 
massa määrässä kirjallisuutta viljelemään, annettiin alle- 
kirjoittaneen toimeksi uuden kirjasen kokoonpaneminen, 
jossa raitti usasian pääkohdat esitettäisiin vieläkin helppo- 
tajuisemmin, kuin on tehty äskettäin ilmestyneessä kir- 
jassa » Alkoholin vaikutukset». Mahdollisuutta myöten 
oli asia esitettävä »esimerkkien ja kertomusten avulla». 
Käsillä oleva kirjanen on tämän yrityksen tulos. Pää- 
asiana sitä kirjoitettaessa on pidetty kirjasen helposti- 
luettavaisuutta, raittiuskysymyksen pääkohtien mahdolli- 
simman selväpiirteisinä esittämistä, niin että niitä eivät 
pääsisi itsessään kylläkin mielenkiintoiset sivuseikat häm- 
mentämään. Pääpaino on tietenkin pantu raittiusasian 
yhteiskunnalliseen puoleen, kuitenkaan unhottamatta, 
että alkoholi vaikuttaa yhteiskuntaan yksilöjen kautta, 
ja ettei siis alkoholi voisi yhteiskuntaakaan vahingoittaa, 
jollei se ensin vahingoittaisi yksityisiä. Mikäli kirjasessa 
esiintyy nimiä, ovat ne etupäässä tarkoitetut osoitukseksi 

siitä, keitä tiedemiehiä ja kirjailijoita viime kädessä on 
raittiusasiaa tukemansa, jota paitsi on esityksessä täten 
saatu aikaan vaihtelua; nimien ja erityisten lainauksien 
ulkoalukeminen ei siis tarvitse tulla kysymykseen. Pää- 
asiana tutkinnossa tullaan pitämään niiden pääajatusten 
oikein käsittämistä, joita kirjasessa esitetään. 

Mainittu Opintovaliokunta on pitänyt silmällä sitäkin 
mahdollisuutta, että raittius- ja mahdollisesti muissakin 
valistusyhdistyksissä ja sellaisissa oppilaitoksissa, joissa 
ei ole pakollista raittiusopetusta, käytäisiin kirja joukolla 
lävitse jonkin opintojohtajan opastuksella. Siinä tapauk- 
sessa olisi sopivinta lukea yhdessä luku tai kaksi kerras- 
saan. Kaikki luvut eivät ole juuri yhtä pitkiä, koska toisissa 
luvuissa on kulloinkin esitettävän asian laadusta johtuen 
enemmän kertomuksia ja esimerkkejä kuin toisissa. 

Kun kirjoittajalla on työtänsä varten ollut käytettävänä 
perin lyhyt aika, voi kirjasessa esiintyä epätasaisuuksia, 
jotka vasta myöhemmin ovat autettavissa. Ei ole myöskään 
unhotettava, kuinka perin vaikea tehtävä alkoholin eri 
ihmisissä ja eri olosuhteissa esiintyväin vaikutusten 
esittäminen on suoraviivaisessa ja kansantajuisessa muo- 
dossa. Ei ole aivan perää vailla leikillinen suomalainen 
sananlasku: »'Näitä viisaat tutkivat, vaan ne ovat tut- 
kimattomat', sanoi juomari juomisen seurauksista». 

Opettaja Eemeli Kunnaalle, joka Raittiuden 
Ystävien Opintovaliokunnan pyynnöstä on tarkastanut 
kirjasen sopivaisuutta tutkintokirjana käytettäväksi, pyy- 
dän lausua vaivannäöstään sydämelliset kiitokset. 

Helsingissä, 21 p. tammikuuta 1917. 

MATTI H E LEN I U S -SEPPÄ LÄ . 



Ensimmäinen luku. 

JUOVUTUSJUOMAT SISÄLTÄVÄT ALKOHOLIA, 
JOKA ON MYRKYLLISTÄ AINETTA. 

Oli nuori mies, joka kouluaikanaan oli ollut lahjakas, 
hyväntahtoinen ja erikoisen reipas ja notkea poika. 
Hän oli siihen aikaan erinomainen voimistelija ja var- 
sinkin saattoi hän kävellä käsillään niin pitkät matkat, 
että ihmeissään sitä toiset katselivat. Hän joutui sit- 
temmin naimisiin ravintolaa pitävän naisen kanssa, 
niin että hänestä itsestäkin tuli kapakan omistaja. 
Tässä toimessaan hän rupesi yhä enemmän nauttimaan 
juovutusj uomia. Kun tämän kirjoittaja kerran tapasi 
hänet laivalla matkalla Saksaan, oli häntä entisen tutta- 
van enää mahdotonta tuntea. Tuo ennen notkea ja 
solakkavartaloinen nuorukainen oli paisunut ruumiin- 
kooltaan melkein muodottomaksi. Hän tuli tervehti- 
mään ja kertoi olevansa menossa ulkomaiseen kylpy- 
paikkaan, sillä sydän oli niin heikko, että hän saattoi 
millä hetkellä tahansa odottaa sydänhalvausta. Näin 
hänet myöhemmin silloin tällöin, ja vähitellen tekivät 
juovutusj uomat tästä ennen voimakkaasta ja uljaasta 
nuorukaisesta, entisestä ketterästä voimistelijasta pak- 
sun, pöhöttyneen ihmisraunion. Hän tiesi itse hyvin, mi- 
kä hänet perii, jollei hän lopeta juovutusj uomien nautti- 

mistä. Mutta hän ei voinut lopettaa, kun kerran oli 
ruvennut ilman mitään ulkonaista pakkoa väkijuomilla 
leikittelemään. Ja niin hän meni ennenaikaiseen hau- 
taan. 

Tämän kirjoittaja on saanut yhden ainoan testa- 
mentin eli perinnön. Nuori mies oli ampunut itsensä. 
Hänen taskustaan löydettiin kulunut Uusi Testamentti 
ja sen sisältä kirje, jossa minua pyydettiin tekemään 
kaikkeni, jotta kirotut väkijuomat saataisiin pois toisia 
johtamasta samalle polulle, jolla tuo kurja oli peri- 
katoon suistunut. Se mies oli tullut ensi kerran luok- 
semme päästyään vankilasta, jossa hän oli istunut vek- 
selin väärennyksestä. Hän tahtoi nousta, tulla jälleen 
kunnolliseksi ihmiseksi. Kun ei hänelle aluksi saatu 
muuta työtä kuin lumen luomista luistinradalla, otti 
hän mielellään senkin työn vastaan, vaikka olikin ollut 
etevänä pidetty kirjanpitäjä. Hän sai sivulta katsella, 
kuinka hänen entiset toverinsa siinä luistelivat hienossa 
naisseurassa. Se koski kovasti, kun hän näki joukossa 
useita, joiden kanssa hän ennen oli lasia kallistanut, ja 
tiesi 'tunnossaan, että hän oli vekselin väärentäjäksi 
joutunut saadakseen niitä rahoja, joita tuohon seuraan 
kuuluminen vaati. Mutta hän päätti silloin uudelleen, 
että hänestä täytyy tulla mies. Vähitellen saimme 
hänelle sopivampaa työtä. Vuosikaudet hän eli rait- 
tiina. Mutta kun hän kerran ulkomailla ollessamme oli 
käynyt lääkärissä huonon rintansa takia ja oli saanut 
lääkettä, joka sisälsi alkoholia, heräsi väkijuomahimo 
jälleen. Ankara ja epätoivoinen taistelu alkoi uudel- 
leen. Hän lankesi ja nousi jälleen. En ole lukenut terä- 

vämpiä, mutta samalla katkerampia syytöksiä juovu- 
tus juomaliikkeen harjoittajia vastaan kuin ne kirjoi- 
tukset, joita hän siihen aikaan julkaisi Kylväjässä. Hän 
piti meistä, mutta siitä huolimatta hän huonojen tove- 
rien houkutuksesta otti meille — tai oikeammin sanoen 
Sörnäisten Kansankodille — kuuluvat rahat pankista 
väärällä paperilla ja joi ne. Hänellä oli elossa vanha äiti, 
ja hän tiesi, että hänen surmansa olisi äidinkin kuolema. 
Mutta hän ei jaksanut enää elää, vaan ampui itsensä 
— väkijuomia kiroter. Kuinka hän oli juomarin polulle 
joutunut? Hän oli lapsuudessaan paljon oleskellut 
eräässä kotipaikkakuntansa herrasperheessä, jossa lap- 
set vieraineen totutettiin juovutusj uomia nauttimaan. Jo 
silloin häneen oli istutettu väkijuoniahimo, josta hän 
ei koskaan enää päässyt erilleen. 

Englannissa on raittiustyö kasvavan nuorison kes- 
kuudessa erinomaisen voimakasta. L,astenraittiusyhdis- 
tyksiin eli n.s. Toivon Liittoihin kuuluu siellä noin 3 1 / 2 
miljoonaa lasta. Tämän työn aloitti 70 vuotta sitten 
rouva A. Carlile. Nimi merkitsee meille vähemmän 
kuin se aihe, joka hänet sai raittiustyöhön ryhtymään. 
Hänellä oli tapana käydä puhuttelemassa kotikaupun- 
kinsa vankilassa olevia vankeja. Eräänä päivänä hän 
näki pienen tytön itkien puhuttelevan rautaristikon 
lävitse vankina olevaa äitiään. Säälien lasta ja säälien 
äitiä otti rouva Carlile tuon likaisen ja repaleisen lapsi- 
raukan kotiinsa kasvattaakseen hänestä kunnon ihmi- 
sen. Talossa käytettiin sen ajan tavan mukaan juo- 
vutusjuomia ja tarjottiin niitä vieraille. Kerran sattui 
viiniä tarjoileva palvelija kompastumaan, ja viiniastia 

putosi lattialle. Kun pikku Mary — se oli tytön nimi 
— tunsi sieraimissaan viinin hajun, heittäytyi hän 
vaistomaisesti lattialle hörppimään siitä viiniä. Tämän 
nähdessään rouva Carlile kauhistui. Ensi kerran eläes- 
sään hän alkoi ymmärtää, mitä merkitsee väkijuoma- 
himo, jonka lapsi oli perinyt juomarivanhemmiltaan. 
Jotta voisi antaa hyvää esimerkkiä lapsiraukalle, päätti 
rouva Carlile itse ruveta ehdottomasti raittiiksi ja alkoi 
pian sen jälkeen perustaa lastenraittiusyhdistyksiä. 
Hänellä olikin ilo nähdä, että pikku Marykin voitti 
synnynnäisen väkijuomahimonsa ja kasvoi raittiiksi 
ihmiseksi. 

Voimmeko me muut välinpitämättöminä katsella, 
kuinka keskuudessamme menee joukottain väkijuo- 
mien takia turmioon ihmisiä, joista moni voisi pelastua, 
jos ajoissa heille ojennettaisiin auttava käsi? Riennäm- 
mehän me, jos olemme siihen tilaisuudessa, pelasta- 
maan heikkoon jäähän pudonnutta lähimmäistämme 
tai auttamaan tulipalonhädässä olevia. Eikä koskaan 
ole heikkoihin jäihin pudonneiden ja tulipaloissa sur- 
mansa saaneiden luku niin suuri, että se merkitsisi pal- 
joakaan niiden uhrien luvun rinnalla, mitä väkijuomat 
ovat vieneet. 

Näin ollen on meillä täysi syy tarkastella, mitä juo- 
vutus] uomat oikeastaan ovat ja mitä ne vaikuttavat, 

Juovutusjuomia on monenlaisia, poltettuja väkijuo- 
mia, niinkuin viina, konjakki, rommi ja likööri, mie- 
dompia väkijuomia, niinkuin punssi ja viini, sekä Näke- 
viä mallasjuomia, niinkuin portteri ja olut, mutta kai- 
killa niillä on yhteisenä ominaisuutena se, että ne voi- 

vat juovuttaa eli »mennä päähän», kun niitä nautitaan. 
Ne voivat juovuttaa siitä syystä, että niissä kaikissa 
on alkoholi eli väkiviina nimistä ainetta. 

Kuinka näihin juomiin on tullut alkoholia? 

Saadaksemme tästä asiasta selkoa, tulee meidän jon- 
kun verran tutustua juovutusjuomain valmistukseen. 
Sanottakoon kuitenkin jo edeltäkäsin, että kovin 
tarkkaan emme rupea siitä selvää tekemään, sillä 
on nähty, ettei ole viisasta mennä nykyaikana opet- 
tamaan ihmisiä juovutusjuomia valmistamaan. 

Eräässä vankilassa sattui takavuosina soma tapaus. 
Silloinen vankilanpäällikkö, joka oli tunnettu raittius- 
mies, oli saanut aikaan, että vangeille annettiin sään- 
nöllistä raittiusopetusta. Vankilan kirjuri, jonka asiana 
oli tämän opetuksen antaminen, alkoi selittämällä, 
kuinka väkijuomia ja varsinkin viinaa valmistetaan. 
Hän pani merkille yhden vangeista, joka oli erikoisen 
innostunut aineeseen ja joka myöskin näytti paljon 
tietävän näistä asioista. Kun tuli seuraava tunti, ei 
miestä enää näkynytkään. Kirjurin kysymykseen, 
mihin mies oli joutunut, vastasi vartia: 

— Eikös herra kirjuri tiedä, että hän pääsi eilen 
vapaaksi? 

— Mistä hän olikaan tuomittu? 

— luvattomasta viinanpoltosta oli istumassa. 
Salapoltosta rangaistu oli linnassa saanut lisäoppia 

viinanpolttotaidossa, ilman että hän oli ennättänyt 
mitään kuulla siitä vahingosta, mitä viina tekee! Sen 
jälkeen päättikin asianomainen vankilan kirjuri, että 
hän aloittaa raittiusopetuksensa toisesta päästä. 

Ottakaamme esimerkiksi oluen valmistus. Sitä val- 
mistetaan maltaista. Maltaat tehdään hyvästä ravitse- 
vasta viljasta, etupäässä ohrista. Ohrista saadaan 
myöskin jauhoja ja ryynejä, joista leivotaan leipää ja 
keitetään velliä. Meneekö leipä tai velli sitten myöskin 
päähän? Ei mene. Erotus on siinä, että olut sisältää 
alkoholia, mutta leipä ja velli eivät sisällä alkoholia. 
Mistä alkoholi tulee olueen? Viljasta valmistetut mal- 
taat ovat makeita. Nämä maltaat pannaan suuriin 
ammeisiin ja valetaan kuumaa vetfä päälle. Niitä sekoi- 
tellaan vedessä. Silloin maltaissa oleva sokeriaine liu- 
kenee veteen, joka sen johdosta käy makeaksi. Näin 
syntynyttä makeata nestettä sanotaan vierteeksi. Sakoa, 
joka jää jäljelle, kun vierre on juoksutettu pois, nimi- 
tetään mäskiksi; sitä käytetään eläinten ruokana. 
Vierre ei vielä sisällä mitään alkoholia. Kun siihen on 
pantu humaloita, tulee neste karvaaksi maultaan, mutta 
ei siinä vielä silloinkaan ole alkoholia. Sitten siihen pan- 
naan hiivaa. Puhdas hiiva on kokoonpantu hyvin pie- 
nistä elävistä osasista, hiivasienistä, jotka voidaan erot- 
taa vain hyvin väkevällä suurennuskoneella. Nämä 
hiivasienet lisääntyvät nopeasti ja valmistavat eri- 
tyistä käyteainetta, joka vaikuttaa vierteessä olevaan 
sokeriaineeseen. Vierre alkaa käydä, ja siinä oleva 
sokeri hajaantuu kahdeksi uudeksi aineeksi: alkoho- 
liksi ja hiilihapoksi. 

Alkoholi svntvv siis käy misen k/iutta ^nkp^ipitni^ht 
nesteestä. 

Käymisen kautta syntyy alkoholia myöskin viinissä. 
Tuoreessa viinirypäleen mehussa ei ole alkoholia, mutta 

kun hiivasienet, jotka ilmasta ovat tarttuneet rypäleen 
kuoriin tai muuten päässeet makeaan rypälemehuun, 
ennättävät vaikuttaa, syntyy nesteessä käyminen, joka 
muuttaa suurimman osan rypälemehun sokeriainetta 
alkoholiksi ja hiilihapoksi. — Viinirypäleistä voidaan 
valmistaa alkoholittomiakin viinejä, tavallisesti sillä 
tavoin, että rypälenestettä kuumentamalla tapetaan 
hiivasienet, niin ettei siinä voi syntyä käymistä. 

Viina valmistetaan tavallisesti viljasta tai perunoista. 
Kun ne on imellytetty ja saatu seos on käytetty alko- 
holipitoiseksi, erotetaan viina tislaamalla. Niin myös- 
kin valmistetaan se sprii, jota meillä kansan kielellä 
sanotaan pirtuksi. — Whisky on erityisellä tavalla val- 
mistettua englantilaista viinaa. 

leivottaessa annetaan taikinan tavallisesti käydä. 
Siinäkin syntyy silloin jonkin verran alkoholia. Mutta 
leipää kypsennettäessä haihtuu se suurimmaksi osaksi 
pois. 

Kotitekoisessa jauhokalj ässäkin on vähäsen alkoho- 
lia. Mutta se ei käytännössä merkitse juuri mitään. 
Eri asia on, jos maltaista tahallaan valmistetaan väke- 
vää sahtia. Se kyllä menee päähän ja on siis luettava 
juovutusjuomiin. Samoin ovat todellisia juovutus- 
juomia kilju, vinku ja muut sentapaiset juomat, joiden 
valmistamista emme hyvin ymmärrettävistä syistä 
rupea tässä tarkemmin selittämään. 

Juovutus juomia valmistettaessa syntyy useampia 
eri lajeja alkoholia. Tavallisin alkoholi, joka esiintyy 
juovutusjuomissa, on n i ™ p1 t ä a n Pt.yUnlknhnU Viinan 
valmistuksessa syntyy sen rinnalla myöskin amyli- 

alkoholia f joka on pääaines n.s. sikunassa. Kun juo- 
vutusjuomia nautittaessa etupäässä tulee kysymykseen 
etylialkoholin vaikutus, tarkoitetaan tässä kirjasessa 
»alkoholilla» kaiken aikaa etylialkoholia. 

Alkoholi on veden näköistä, mutta perusominai- 
suuksiltaan se on monessa suhteessa veden vasta- 
kohta. 

Alkoholin voi helposti sytyttää palamaan. Sitähän 
juuri poltetaan n.s. väkiviinalampussa. 

Alkoholi imee ahnaasti vettä. Kokemuksesta tie- 
dämme, että suola liukenee veteen. Mutta se ei liu- 
kene alkoholiin. Niinikään tiedämme hyvin, että sokeri 
ei pysy sulamatta vedessä, mutta alkoholissa pysyy 
sokeri sulamatta vuosikausia. Leipä pehmenee ja käy 
vellimäiseksi, kun sitä ravistellaan . vedessä, mutta 
kovettuu alkoholissa. Samoin kovettuvat liha ja kala 
alkoholissa. Rasva-aineet eivät liukene veteen, mutta 
alkoholilla sen sijaan voi olla tämäntapaisiin aineisiin 
liuentava vaikutus. 

Paljon on maailmassa kiistelty siitä, opko alkoholi 
ravintnaineMa vai ei 

Ruumiimme tarvitsee työkuntoisena pysyäkseen sopi- 
vaa ravintoa. Ravinnon tehtävänä on .ensinnäkin 
rakentaa ruumistamme. Lapset kasvavat alituisesti, 
mutta he eivät voisi kasvaa ilman ruokaa. Täysikas- 
vuisetkin ihmiset tarvitsevat ruokaa, sillä heidän ruu- 
miinsa kuluu käytettäessä yhtä hyvin, kuin nuttu tai 
hame kuluu. Ravinnon ip_isena~±ehtävänä on siten 
ruumiimme kunnossa pitäminen eli »paikkaaminen». 
Kolmanneksi tarvitsemme ravintoa pysyäksemme läm- 

piminä. Nälissä ollessamme olemme viluisempia kuin 
kylläisinä. 

Ihmiset käyttävät monenlaisia ruoka-aineita, mutta 
kaikissa niissä on muutamia pääaineksia. Munanval- 
kuaisaine ja kivennäisaineet ovat erikoisen tarpeelliset 
ruumiin rakentamiseksi ja ylläpitämiseksi. Munan- 
valkuaisaineen erotamme selvimmin kananmunan val- 
kuaisessa, mutta munanvalkuaisainetta on myöskin 
leivässä, maidossa, lihassa y.m. Varsinaisiin kivennäis- 
aineisiin, joita ruumiimme tarvitsee, kuuluu kalkki, 
keittosuola, rauta y.m. Munanvalkuaisaineet synnyttä- 
vät nekin lämpöä, kun ruumis käyttää niitä hyväkseen. 
Mutta niistä ei kartu tarpeeksi lämpöä. Sen vuoksi 
tarvitaan lisäksi varsinaisia lämmitysaineita. Näitä 
ovat rasva , sokeri ja tärkkelys jotka voivat jossakin 
määrin korvata toisiansa . 

Erityisen tärkeä aine elimistölle on vesi. Sitä me 
tarvitsemme välttämättömästä sillä lähes kaksi kolmas- 
osaa ruumistamme on vettä. Me menetämme alituiseen 
vettä; sitä häviää osittain näkymättömänä höyrynä 
ihon kautta, osittain hien pääaineksena hikoillessamme; 
sitä menee kosteutena hengityksessä, ja sitä erittyy 
luonnollista tietä selkämunuaisten toimesta. Kaikki 
tämä vesi on korvattava. Me saamme vettä myöskin 
ravinnossamme, mutta emme saa riittämään asti. 
Milloin ruumis tarvitsee enemmän vettä, ilmenee tämä 
kaipuu janona. 

Niiden ravintoaineiden joukossa, joita' ruumiimme 
tarvitsee, emme löytäneet alkoholia. Se ei kelpaa ruu- 
miin varsinaiseksi rakennusaineeksi. Selvää on myös- 

kin, ettei se kykene vettä korvaamaan. Alkoholi ei siis 
kuulu ihmisruumiille välttämättömiin ravintoaineisiin. 

Alkoholi palaa kyllä suurimmaksi osaksi ruumiissa 
niinkuin varsinaiset ravintoaineet. Sillä on siis jonkin- 
laista ravintoarvoa. Mutta alkoholi ei kuitenkaan ole 
ihmiselle sopivaa ravintoainetta, sillä alkoholilla on 
samalla kertaa myrkyllisiä ominaisuuksia. Todella 
sopivalta ravintoaineelta on vaadittava, ettei se vahin- 
goita ruumista, niinkuin alkoholi tekee. 

Monella ihmisellä on se käsitys, että myrkky on jota- 
kin sellaista, joka heti paikalla tappaa nauttijansa. 
Mutta itse asiassa voi myrkkyjä nauttia niinkin pieniä 
määriä, etteivät ne tapa. Silti ne tuntuvammassa mää- 
rässä nautittuina vahingoittavat ihmistä, ja kun nauti- 
taan tarpeeksi suuri määrä yhdellä kertaa, niin ne tap- 
pavat. Näin on alkoholinkin laita. Siinä mielessä on 
alkoholi ehdottomasti myrkkyä. 

Kaikissa lääketieteellisissä teoksissa, missä myrkyistä 
on puhe, on alkoholi laskettu niiden joukkoon. 

»Ei ole ollenkaan epäilemistäkään, ettemme täydellä 
syyllä voi nimittää alkoholia myrkyksi] sillä on myrkky- 
jen kaikki ominaisuudet, se voi saada aikaan kovem- 
man tai lievemmän pahoinvoinnin, äkillisiä tai pitkälli- 
siä tauteja, vieläpä kuolemankin joko nopeasti tai 
vähitellen», sanoo ruotsalainen lääketieteen professori 
Ribbing. 

Kaikki suomalaisetkin lääketieteen professorit, jotka 
edustavat sitä alaa, johon lääketieteellinen alkoholi- 
tutkimus lähinnä kuuluu, nimittävät alkoholia myr- 
kyksi. 

Fysiologian professori Robert Tigerstedt lausuu, että 
alkoholi on »myrkky ä y joka jo pienissäkin annoksissa 
heikontaa ihmisessä sekä henkisen että ruumiillisen 
työn kykyä». 

Tervey sopin professori Laitinen sanoo: »Alkoholi 
(alkoholijuomat) on elimistölle todellista myrkkyä ja 
on sellaisena yksi kaikkein tärkeimmistä ihmissuvun 
huononemisen syistä.» 

Terveysopin professori Oker-Blom on sitä mieltä, 
että »alkoholilla on erikoiset ruumista myrkyttävät omi- 
naisuudet» ja että alkoholi on ennen muuta »hermoston 
myrkkyä». 

Tätä alkoholimyrkkyä on eri paljon eri juovutus- 
juomissa. Q1uen alkoholimäärä on noin 4 — 5 tilavuus- 
prosenttia, pnrttprin noin 7 — 8 %, viineissä on noin 
8 — 22 % alkoholia, viinassa on noin 35 — 45 % alko- 
holia, konjakissa 45 — 60 %, rommissa noin 60 — 70 %, 
pirtussa jopa 96 %. 

Kaikki juovutus juomat sisältävät alkoholia. Se on 
syntynyt sokeripitoisesta nesteestä käymisen kautta. Alko- 
holilla on päinvastaisia ominaisuuksia kuin vedellä. 
Alkoholi ei ole ihmisille soveliasta ravintoainetta, vaan 
se on elimistöä vahingoittavaa myrkkyä. 



Toinen luku. 



ALKOHOLI EI ANNA UUSIA VOIMIA EIKÄ 
LÄMMITÄ. 

Suomalainen sananlasku sanoo, että »kyllä susi syitä 
saa, kun mieli tekee lampaanlihaa». Ei siltä, jonka mieli 
tekee viinaa, puutu syitä, joilla hän mielitekoaan puo- 
lustelee. Kun ennen vanhaan oli otettu yksi ryyppy, 
niin piti saada ryyppy »toisellekin jalalle», että muka 
tasapainossa pysyttäisiin. Mutta kun sitten otettiin 
vielä lisää ryyppyjä, oli tasapainon laita usein niin ja 
näin. 

On kuitenkin muutamia syitä juovutus juomien naut- 
timiseen, joita on esitetty täydellä todella ja esitetään 
joskus vieläkin. 

Tärkeimmät tällaisista syistä ovat se käsitys, että 
alkoholi antaa uusia voimia, ja se luulo, että alkoholi 
lämmittää kylmässä. Väittihän pohjalainen ruotsia 
puhuva valtiopäivämies kerran talonpoikaissäädyssä, 
etteivät tässä maassa pellot olisi tulleet muokatuiksi, 
jollei Suomen talonpojalla olisi ollut viinaa. 

Ruumiillista työtä me teemme lihaksilla. 

Nauttimamme ravinto sulaa pääasiallisesti maha- 

laukussa ja suolistossa ja imeytyy sieltä vereen, joka 
verisuonissa kulkiessaan vie mukanaan ravintoa ruu- 
miin eri osiin. Jotta ruumiin kudokset voisivat käyttää 
hyväkseen tätä ravintoa, tulee sen palaa ruumiissa. 
Valkean saamiseksi tulisijassa tarvitaan sekä poltto- 
puita että myöskin raitista ilmaa. Puiden palaminen 
tapahtuu raittiista ilmasta tulevan happiaineen avulla. 
Samoin tarvitaan ravintoaineiden palamiseen ruumiissa 
happea. Kun veri kiertää keuhkoissa olevissa verisuo- 
nissa, ottavat punaiset verisolut happea ilmasta ja kul- 
jettavat sitä sitten mukanaan ruumiin eri osiin. 

lihasten työkyky riippuu juuri siitä, että niihin veren 
mukana tullut ravinto palaa hapen avulla, jota punaiset 
verisolut ovat tuoneet lihaksiin. Täten syntynyt lämpö 
muuttuu voimaksi jotenkin samalla tavoin, kuin höyry- 
konetta lämmitettäessä syntyy voimaa, joka panee 
koneen käyntiin. 

Iyihas ei voi lakkaamatta supistua ja laajeta, s. o. 
tehdä työtä; se väsyy. 

Minkälainen on alkoholin vaikutus lihastyöhön? 

Vuosisatoja on yleisesti uskottu, että alkoholijuomat 
vahvistavat lihaksia. Tämä luulo on johtunut siitä, 
että tuntuu todellakin kuin juovutus juomat joskus 
vaikuttaisivat virkistävästi ja voimia lisäävästi. 

Kun on kysymys suuremmista alkoholimääristä, käy 
pian selville, että alkoholi ei anna uusia voimia, vaan 
vie entisetkin voimat. Tukkihumalassa olevalla juopu- 
neella on kyllä jäljellä jaloissa lihakset, joiden avulla 
hänen tulisi seisoa ja kävellä, mutta ne eivät ole hänelle 
tuossa tilassa miksikään hyödyksi, sillä alkoholi on 

pannut viralta aivot ja hermot, niin etteivät ne voi 
antaa tarpeeksi pontevia käskyjä lihaksille. 

Pienet alkoholimäärät tuntuvat lyhyemmän ajan 
kuluessa lisäävän lihasvoimia, mutta jos tahdotaan voit- 
taa todellista kestävyyttä ja saada pitemmän ajan 
kuluessa mahdollisimman suuri työ tehdyksi, ei saa 
nauttia alkoholia. Tiedemiehet ovat päässeet tähän 
vakaumukseen tekemällä tarkkoja ja monipuolisia 
kokeita. Ruumiillisen kasvatuksen harrastajat ovat 
päässeet samaan varmuuteen ottamalla huomioonsa 
käytännössä saavutettuja tuloksia. 

Suurta huomiota herättivät aikoinaan suomalaisen 
lääkärin Hellstenin tekemät kokeet, joissa hän koko 
hartiavoimalla nosteli tavallisesti noin 90 kilon suu- 
ruista painoa. Hän käytti alkoholikokeissaan 25 — 80 
kuutiosenttimetrin alkoholiannoksia, joista viimeinen 
määrä vastaa juomalasillista viinaa. Hän tunsi itsensä 
voimakkaammaksi alkoholia nautittuaan, ja työkyky 
nousikin alussa vähäisen ilman alkoholia tehtyihin 
kokeisiin verraten, mutta työn koko tulos oli tavallisesti 
noin V 6 huonompi niinä päivinä, jolloin oli alkoholia 
nautittu. 

Toisissa kokeissa on huomattu, että ihminen tekee 
alkoholin vaikutuksesta enemmän turhia liikkeitä ja 
tuhlaa siten työtarmoaan. »Jo tästä syystä on aivan 
hullua, jos työmies juo juovutusj uomia siinä luulossa, 
että saisi niistä itselleen voimaa työtä varten», lausuu 
saksalainen terveysopin professori von Gruber. 

Kun on kysymys aivan äkillisestä vähän aikaa kestä- 
västä voimanponnistuksesta, näyttää alkoholi vähäksi 

aikaa voivan poistaa nälän ja voimattomuuden tun- 
teen, kiihoittaen ruumista vielä viimeiseen ponnistuk- 
seen. Mutta sattuvasti on näin aikaansaatua voiman- 
ponnistusta verrattu siihen, mitä ruoska vaikuttaa 
väsyneessä hevosessa. Hevonen ei tietenkään saa uutta 
voimaa ruoskanlyönnistä. Mutta tuska kiihoittaa sitä 
vielä kerran koettamaan kaiken voimansa. Samaan 
tapaan vaikuttaa alkoholi. Yhtä varmaan kuin hevo- 
nen, jota ruuan ja levon sijasta vain kiihoitetaan ruos- 
kalla, nääntyy, yhtä varmaan joutuu etupäässä ainoas- 
taan alkoholilla ravittu ruumiskin turmioon. 

Tunnettu englantilainen raittiuspuhuja Gough kertoo 
kuulleensa, kuinka muuan puhuja selitti tätä asiaa 
tavallisen »talonpoikaisen järjen» avulla kuulijoilleen. 
Puhuja lausui: 

— Sanotaan, että alkoholi antaa voimia ja ravitsee, 
mutta se ei tee kumpaakaan; se vain kiihottaa. 

— Tyhjiä puhut, väitti muuan kuulijoista, ei ole 
mitään kiihoittavaa, joka ei myöskin jossakin määrin 
ravitsisi. 

— On kuin onkin, vastasi puhuja, istuppas, hyvä 
mies, hetkiseksi muurahaispesään! Kyllä se kiihoittaa. 
Mutta tuskin sinä siitä saisit mitään ravintoa. 

Vielä suurempi merkitys kuin yksityisten ihmisten 
työkykyä mittaavilla kokeilla, jotka saattavat jossakin 
määrin riippua satunnaisista seikoista, on käytännölli- 
sessä elämässä saavutetuilla joukkokokemuksilla. Jo 
viime vuosisadan puolivälissä toimitettiin tällä alalla 
koko joukko tutkimuksia suurissa englantilaisissa teh- 
taissa, varsinkin rautatehtaissa, joissa työ vaatii suurta 

voimaa ja kestävyyttä, hiilikaivoksissa, työmailla ulko- 
ilmassa j.n.e. Aina osoittivat ne työntekijät, jotka 
eivät käyttäneet alkoholia, suurempaa etevyyttä ja 
kestävyyttä työssä kuin alkoholinnauttijat. 

Esimerkkinä näistä tutkimuksista mainittakoon koe, 
jonka englantilainen lääkäri Parkes teki. Hän otti jou- 
kon samanikäisiä ja ruumiinrakennukseltaan samanlai- 
sia sotilaita, antoi heidän oleskella samoissa olosuh- 
teissa, syödä samaa ruokaa, hengittää samaa ilmaa, jotta 
koe olisi puolueeton, jakoi heidät kahteen ryhmään 
— alkoholiryhmään ja raittiiseen ryhmään — ja pani 
heidät tekemään eräitä töitä, joista he saivat eri palk- 
kion. Hän piti silmällä kumpaakin joukkiota ja pani 
muistiin heidän työnsä tulokset. Alkoholiryhmä oli 
alussa paljonkin edellä. Siihen kuuluvilla miehillä oli 
olutkannut vieressään, ja kun alkoi väsyttää, joivat he 
olutta. Raitis ryhmä jäi tunnin parin kuluessa jäljelle. 
Mutta tohtori Parkes odotti, pitäen tarkasti silmällä 
miehiä, ja kokeen jatkuessa alkoi oluenjuojien tarmo 
nopeasti alentua. Vaikka oluenjuojat olisivat miten 
yrittäneet, oli raittiiden ryhmä päivätyön päättyessä 
jättänyt heidät kauas taakseen. Kun tätä oli kestänyt 
muutamia päiviä, pyysi alkoholiryhmä päästä raittii- 
den joukkoon voidakseen ansaita enemmän. Mutta 
tehdäksensä kokeen päteväksi vaihtoi tohtori Parkes 
ryhmät. Hän muutti alkoholiryhmän raittiiksi ja päin- 
vastoin, miesten mielellään suostuttua siihen, ja tämän 
kokeen tulos oli täydelleen sama. Uusi alkoholiryhmä 
oli aluksi voitolla raittiusryhmästä, mutta jäi autta- 
mattomasti takapajulle illan tullessa. 

Pian huomattiin jokapäiväisessä elämässä muutenkin, 
kuinka suuresti oli erehdytty, kun oli luultu, että juo- 
vutus juomain nauttimisesta olisi hyötyä ruumiilliselle 
voimalle ja kestävyydelle. Englantilaisessa sotaväessä 
oli joukko ehdottomasti raittiita. Nämä eivät tietysti 
sotaretkilläkään huolineet alkoholista, kun muille soti- 
laille annettiin kohtuullisia määriä juovutusjuomia, 
muka voimien ylläpitämiseksi. Sopi siis senaikaisen 
käsityksen mukaan odottaa, että ehdottomasti raittiit 
matkoilla olisivat uupuneet pikemmin kuin muut, 
mutta päällikköjen kummastukseksi kävikin aivan 
toisin. Ehdottomasti raittiit marssivat toisten seassa, 
ponnistivat voimiaan saman verran kuin muutkin, 
mutta kestivät paremmin ponnistuksia, heihin ilmes- 
tyi vähemmän tauteja ja heistä kuoli vähemmän kuin 
alkoholia nauttivista sotilaista. 

vSeuraus näistä kokemuksista on ollut, että alkoholin 
nauttimista vältetään sellaisissa ponnistuksissa ja töissä, 
missä vaaditaan jatkuvaa ruumiillista voimaa ja kestä- 
vyyttä. 

Urheilijat ovat yhä yleisemmin tulleet selville siitä, 
että alkoholi, missä muodossa tahansa käytettynä, 
alentaa voimia. Kaiken alkoholinautinnon jättäminen 
on havaittu välttämättömäksi kilpailuja varten harjoi- 
teltaessa, ja eri urheilulajien etevimmät edustajat ovat 
yleensä ehdottomasti raittiita. 

Etevä urheiluasiain tuntija, professori Vilsktnan, ker- 
too mieleenpainuvia esimerkkejä siitä, kuinka alkoho- 
lin nauttiminen on usein tehnyt tyhjiksi pitkäaikaisen 
harjoituksen tulokset. 

Muuan nuorukainen oli pitemmän ajan harjoitellut 
paria urheilulajia ottaakseen osaa suuriin urheilukil- 
pailuihin. Hänellä oli harvinainen luonnollinen taipu- 
mus suorittamaan tehtäviään. Kaikki hänen kilpaili- 
jansa olivat edeltäkäsin vakuutetut siitä, että tuo mies 
se on, joka ensimmäisen palkinnon saapi. Mutta mies 
ei saanutkaan ensimmäistä palkintoa, sai tyytyä kol- 
manteen. Kysymykseen, mitenkä hän niin huonosti 
onnistui, vastasivat hänen kumppaninsa: »Eipä kum- 
maa, hänhän oli edellisenä iltana ollut hieman juoma- 
hommissa». Siihen ne sitten menivät kaikki kuukausia 
kestäneet harjoitukset! Viinalasi se sittenkin näyttäytyi 
miehen tarmoa voimakkaammaksi. 

Toinen esimerkki on eräästä ulkomailla pidetystä 
juhlasta, johon oli saapunut edustajia kolmesta eri 
valtakunnasta. Eräällä edustajajoukkiolla sanottiin 
olevan suurin mahdollisuus päästä kaikissa nopeus- ja 
kestävyyskilpailuissa voitolle. Mutta kilpailupäivän 
edellisenä iltana olivat nuo voitosta itsekin varmat 
edustajat varomattomasti nauttineet heille outoa väki- 
juomaa. Seuraus oli surkea, sillä seuraavan päivän kil- 
pailuissa joutuivat nämä »voittamattomat» kaikissa 
kilpailulajeissa auttamattomasti alakynteen. 

Hyvästi ymmärtää, että alkoholin luuloteltu läm- 
mittävä vaikutus on houkutellut sen käyttämiseen kyl- 
mässä ilmanalassamme. 

Mutta lämmittääkö alkoholi todellisuudessa? 

Lämmön ja vilun tunteemme riippuu pääasiallisesti 
siitä, onko ihomme lämmin vai kylmä. Kun kylmässä 
ilmassa otetaan esim. viinaryyppy, niin alkoholin vai- 

kutuksesta ihossa olevat verisuonet laajenevat, ja ruu- 
miin sisäosista tulee tavallista enemmän lämmintä 
verta pinnalle. Siitä seuraa lämpimän tunne ihossa. 
Mutta pian kylmän ulkoilman vaikutuksesta lämmin 
häviää ihosta, ja silloin on ruumis todellisuudessa kyl- 
mempi kuin ennen. Osa lämpöä on ensin siirtynyt ruu- 
miin sisältä ihoon ja siitä hävinnyt. Alkoholi saa kyllä 
ruumiissa palaessaan jonkin verran lämpöä aikaan, 
mutta tämä ei paljoa merkitse, kun lämpöä alkoholin 
vaikutuksesta toiselta puolen siirtyy sitä enemmän 
ulos ruumiista. 

Tälläkin alalla on tehty paljon tieteellisiä kokeita. 
Alkoholia nauttineet tutkijat ovat selvästi tunteneet, 
kuinka se lämmittää sekä vatsassa että ihossa, mutta 
toimitetut mittaukset ovat osoittaneet, että ruumiin 
sisällä lämpö heti laskee alkoholin vaikutuksesta, sen 
sijaan kun se ihossa ensin jonkin verran nousee, sitten 
laskeakseen. 

Käytännöllisen elämän alalla on tultu samaan tulok- 
seen. Kovassa kylmyydessä työskentelevät henkilöt 
ovat kokemuksensa nojalla yleisesti jättäneet juovutus- 
juomien nauttimisen. He kestävät kylmää paremmin 
ilman alkoholia. Jäämeriretkeilijäin yleinen kokemus 
on sama kuin tunnetun norjalaisen pohjoisnaparetkeili- 
jän, professori Nansenin, joka lausui: »Oikeinta on 
tykkänään hylätä alkoholi juomatavarana kylmässä 
ilmanalassa tehtävillä retkillä.» 

AsiafL ymmärtää hyvästi, kun sitä ajattelee tavalli- 
sen »talonpoikaisen järjen» valossa. Monesti kävivät 
miehet ennen vanhaan, kun vielä oli väkijuomia vapaasti 

saatavissa, kaupungissa markkinoilla. Oli nautittu 
»lämmitykseksi» hyvästi alkoholia jo markkinoilla, ja 
kotimatkalle hankittiin taskumatti evääksi. Ahkerasti 
reessä istuessa viljeltiin eväspulloa. Jos nyt jokainen 
ryyppy olisi miestä lämmittänyt, olisi hänellä täytynyt 
vähitellen olla kuuma kuin saunassa. Mutta sen sijaan 
moni mies tuollaisilla retkillä paleltui kuoliaaksi. Vähi- 
tellen vei väkijuoma ruumiin lämpöä ihmisen huomaa- 
matta alaspäin, kunnes se meni niin alas, että elämä 
ei enää ollut mahdollista. 

Hauskan kotimaisen kokemuksen tältä alalta kertoi 
kerran tämän kirjoittajalle uuskaupunkilainen merikap- 
teeni. Siihen aikaan, jolloin ei vielä kulkenut talvilai- 
voja Suomen ja Ruotsin välillä, päästiin joskus kuiten- 
kin kovalla talvella meren ylitse jalkaisin jäätä myöten. 
Reippaat oppaat ottivat ohjatakseen matkustajia tällä 
vaaranalaisella retkellä. Joukon edessä työnnettiin 
venettä, johon kulkijat pääsivät vaaran tullen. Kulje- 
tustaksa oli sata markkaa Suomen puolelta ja sata 
kruunua Ruotsin puolelta. Ensimmäiseksi työksi, 
ennenkuin retkelle lähdettiin, tutkivat oppaat kaik- 
kien mukaan pyrkivien taskut, ja jos sieltä löytyi 
konjakkipullo, niin oli matkailijalla vara valita: joko 
lyötiin konjakkipullo rikki jäähän ja hän pääsi mukaan 
taikka sai hän pitää konjakkipullonsa, mutta häntä ei 
otettu mukaan retkelle mistään maksusta. Puhtaasti 
käytännöllisen kokemuksensa nojalla olivat nuo urheat 
merimiehet päässeet selville, minkälainen tarmön riis- 
täjä alkoholi on pakkasessa, ilman että heillä vielä sii- 
hen aikaan oli tarkempaa tietoa siitä kokemuksesta, 

mitä muualla maailmassa tällä alalla oli saavu- 
tettu. 

Joku voisi luulla, että alkoholin lämpöä alentavasta 
vaikutuksesta olisi käytännöllistä hyötyä. Niin ei kui- 
tenkaan ole asian laita. Jos alkoholilla tahdottaisiin 
kovassa kuumuudessa jäähdyttää itseään, tarvittaisiin 
tätä varten niin suuria määriä, että ne toisissa suhteissa 
ehdottomasti vaikuttaisivat myrkyllisesti. 

Alkoholi ei anna uusia voimia. Paremmin kestää 
kylmää se, joka ei juovutus juomia nauti. 



Kolmas luku. 

ALKOHOLIN VAIKUTUS HERMOSTOON. 

Mistä johtuu, että ihminen on selvästi tuntevinaan, 
että alkoholi antaa uusia voimia ja lämmittää, vaikka 
onkin päinvastoin? Se riippuu siitä, että alkoholi pettää 
ihmistä. 

Me ajattelemme, arvostelemme asioita, päätämme ja 
muistamme aivojen avulla. Niiden avulla me tajuamme 
iloa ja surua; ne ohjaavat viime kädessä meidän liikkei- 
tämme j.n.e. Hermojen kautta saavat aivot tiedon 
siitä, mitä ruumiin eri osissa tapahtuu, ja hermot vievät 
ruumiin eri osiin kulloinkin tarvittavia käskyjä. Jos 
verrataan elimistöä suureen tehtaaseen, voi aivoja ver- 
rata isännöitsijään, joka konttorissa puhelimella ensin 
saa tietoja siitä, mitä tehtaan eri osissa tapahtuu, ja 
sitten lähettää tarpeellisia käskyjä. Hermot ovat taval- 
laan ihmisruumiin puhelinlankoja. 

Jo edellä mainittiin, että alkoholi on etupäässä hermo- 
myrkkyä. Kun ihminen viinissä, oluessa tai viinassa 
nauttii alkoholia, imeytyy se vatsasta vereen ja kulkee 
sen mukana ruumiin eri elimiin. Näistä on aivoilla 
erityinen taipumus alkoholin imemiseen puoleensa. 

Ennen pidettiin alkoholia kiihottavana aineena. 

Nykyjään luetaan se narkoottisiin di hmmaavim myrL 

feyiMn. Alkoholi lamauttaa nimittäin kaikkein ensim- 
mäiseksi aivojen tärkeimmät osat, jotenka tarkkaavai- 
suuden, arvostelukyvyn ja harkinnan hienoimmat asteet 
ensinnä häviävät. Silloin ihminen luulee toista, kuin 
mitä täydellä todella tapahtuu hänen ruumiissaan. 

Kerran tuli meitä vastaan Helsingissä kolme juopu- 
nutta miestä. Varsinkin yksi heistä oli siksi heikossa 
tilassa, että tuskin jaloillaan pysyi. Mutta tämä mies 
vakuutteli vastaantulijoille: »Mi-mi-minä olen väkevin 
mies koko maa-maa-maailmassa». Niin väkevässä 
tilassa hän luuli olevansa, vaikka kuka tahansa olisi 
hänet yhdellä kädellään kumoon tuupannut. Sellai- 
sessa tapauksessa on alkoholi vienyt kaiken arvostelu- 
kyvyn. Kun alkoholia on nautittu vähemmän, ei sen 
vaikutus ole noin raju, mutta joka tapauksessa alkoholi 
aina jonkun verran vähentää arvostelukykyä. 

Sitä alkoholin ominaisuutta, että se ikäänkuin puu- 
duttaa eli nukuttaa aivot, panee ne tavallaan joksikin 
aikaa viralta pois, jotenka ihmisen asiainpunnitsemis- 
kyky heikkenee, jopa joskus menee melkein kokonaan, 
on paljon käytetty hyödyksi jokapäiväisessä elämässä. 
Ennen aikaan, kun väkijuomia oli runsaammin saata- 
vissa, moni kauppias antoi maalaiselle ryypyt jo ennen 
kaupantekoa, ei ainoastaan kaupanpäällisryyppyjä. Niin 
tehdessään tiesi kauppias, että kun hän alkoholin avulla 
saa miehen aivot viralta pois, hän saa myydyksi hänelle 
sellaista tavaraa ja sellaisella hinnalla, ettei toinen kos- 
kaan olisi selvänä ollessaan tuollaisia kauppoja tehnyt. 
Vasta kun mies kotonaan selvisi, huomasi hän, että oli 
tullutkin ostettua tavaraa, jota hän ei ollenkaan tarvin- 

nut. Ja tarpeellinen tavara saattoi jäädä hankkimatta, 
kun rahat olivat menneet joutavaan romuun. Kuinka 
monta ostajan kannalta huonoa hevoskauppaa on aikoi- 
naan tehty Suomen markkinoilla viinan vaikutuksesta! 
Alkoholin vaikutnksen alainen mies, jonka aivot olivat 
puuduksissa, osti hevosen, joka hänen mielestään 
näytti varsin virkulta ja kaikin puolin virheettömältä. 
Kun hän oli nukkunut yönsä, ja alkoholi oli ennättänyt 
haihtua aivoista, niin että ne jälleen heräsivät toimi- 
maan, meni mies katsomaan hevostaan. Silloin hän 
äkkäsi hevosen pattikontiksi tai muuten vialliseksi ja 
oli valmis vaikka vannomaan, että se ei ollut ollenkaan 
sama hevonen, jonka hän oli edellisenä päivänä osta- 
nut. Hevonen oli sama, mutta nyt kykeni mies näke- 
mään, mitä ei alkoholin vaikutuksen alaisena ennen ollut 
nähnyt; nyt oli arvostelukyky palannut. 

Myöskin aistimien t oimintaa häiritsee alkoholi. Ihmi- 
nen on kuitenkin harvoin valmis myöntämään, että 
esim. hänen silmänsä voivat pettää häntä, kun pitempi- 
aikainen suurempi alkoholinnautinto on hänen havainto- 
kykynsä hämmentänyt. 

Kerran istui mies kasvavan poikansa kanssa ravinto- 
lassa olutta juoden. Isä, joka oli juonut silläkin kertaa 
koko monta pullollista olutta, varoitteli poikaansa juo- 
poksi tulemasta. 

— Älä koskaan ota liikaa, poikaseni, sanoi hän, 
järkimies lakkaa, kun on saanut tarpeekseen. On suuri 
häpeä juoda itsensä juovuksiin. 

— Tietenkin, sanoi poika, mutta mitenkä sitä voi tie- 
tää, onko saanut tarpeekseen vai onko jo juovuksissa? 

Mies osoitti sormellaan heitä vastapäätä puistossa 
olevaa penkkiä ja sanoi: 

— Näetkö noita kahta miestä, jotka istuvat tuolla 
penkillä? Jos näkisit siinä istuvan neljä miestä kahden 
asemasta, niin silloin sinä olisit juovuksissa. 

Poika katsoi kauan ja vakavasti osoitettuun suun- 
taan ja sanoi lopuksi: 

— Niin kai, isä, mutta penkillä istuu minun nähdäk- 
seni vain yksi mies. 

Niin hullusti voi käydä, kun alkoholi pääsee ihmisen 
pettämään! 

Kun katselee alkoholin vaikutusta jokapäiväisessä 
elämässä, niin helposti huomaa sen häiritsevän vaiku- 
tuksen aivojen ja hermojen toimintaan. XmaUis&SSa 
fiäihtymykRfiRRä eli äkiläs£S&& alkoAolj^lkytyks^ä, niin- 
kuin sitä tieteellisesti nimitetään, tuntee juoja ensin 
mielihyvän tunnetta. Elämä tuntuu iloiselta ja huo- 
lettomalta. Mutta kun alkoholia nautitaan enemmän, 
niin tunnelma muuttuu. Joku käy synkkämieliseksi ja 
itkee; toinen tulee kiivaaksi ja rajuksi; kolmannen puhe 
muuttuu naurettavan kehuvaksi, hän kehuu itseään tai 
hevostaan, harvoin kehuu juopunut vaimoaan; neljäs 
tahtoo juovuspäissään välttämättömästi laulaa tai 
tanssia. Kun juovutusj uomaa vieläkin nautitaan, jou- 
tuu juoja usein häiriintyneeseen sielun ja ruumiin tilaan. 
Hän alkaa tuntea yhä kasvavaa pyörrytystä; hänen jär- 
kensä pimenee; hän horjuu ja lankeaa, jos yrittää liik- 
kua, ja sammaltaa, jos yrittää puhua. Kun juovutus- 
juomaa on niin paljon nautittu, että mies on tukki- 
humalassa, on hänen ruumiinsa tunnoton kasa, kasvot 

ovat punasinervät ja turvonneet, ruumiin lämpö mel- 
koisesti alentunut, silmät lasimaiset, hengitys kuor- 
saava, kurkku täynnä limaa, valtasuonen tykytys 
heikko ja epäsäännöllinen, ja ruumista peittää kylmä 
hiki. Saattaapa tulla kuolemakin jonkun alkoholi- 
myrkytyksen elimistössä aiheuttaneen häiriön seurauk- 
sena. — Kaiken tämän epäjärjestyksen elimistön toi- 
minnassa saa alkoholi aikaan häiritsemällä hermostoa, 
niin ettei se enää voi oikealla tavalla järjestää ruumiin 
eri tehtäviä. 

Yleensä näyttää kerrallinenkin huomattavampi alko- 
holinnautinto vaikeuttavan asiainpunnitsemis- ja arvos - 
telukykyä , mutta kiihottavan tunne-elämää, antaen 
siten aihetta äkkipikaisiin, harkitsemattomiin tekoihin. 
Erittäinkin n.s. raivokkaan päihtymyksen tilassa voi 
ihminen välistä käydä ympäristölleen suorastaan vaa- 
ralliseksi. 

Äkillisestä alkoholimyrkytyksestä pääsee, jollei mi- 
tään pahempaa ole sattunut, kohmelolla, s.o. jonkin 
aikaa kestäneen pahoinvoinnin, päänsäryn, yleisen voi- 
mattomuuden, alakuloisuuden, tympeyden, oksennus- 
kohtausten y.m. jäljestä ruumis vähitellen pääsee taa- 
sen tasapainoonsa. 

Mutta eivät ainoastaan suurehkot alkoholimäärät 
häiritse aivojen toimintaa, vaan verraten pienilläkin 
alkoholiannoksilla on haitallinen vaikutus henkiseen 
työhön. 

Jo aikaisin saksalainen lääketieteen professori Krae- 
pelin tutki kokeellisesti pienten alkoholimäärien vaiku- 
tusta esim. kykyyn osoittaa, että on käsittänyt annetun 

merkin, kykyyn laskea yhteen tahi oppia ulkoa lukuja 
j.n.e. Käytetty hyvin mieto alkoholiannos oh enimmi- 
ten 20 — 30 grammaa, siis niin paljon alkoholia, kuin on 
1 — 2 viinamoukussa. Ensinnä aina otettiin selko koe- 
henkilön työkyvystä säännöllisissä olosuhteissa, toi- 
mittamalla useamman päivän kuluessa erityisiä kokeita 
sitä varten. Kaikissa kokeissa ohvat tulokset huonom- 
mat, kun alkoholia oh nautittu, vaikka koehenkilöllä 
itsellään oli se luulo, että alkoholi helpottaisi työtä. 
Nämä kokeet osoittivat, että jo pienillä alkoholimää- 
rillä on taipumus alentaa henkisiä kykyjämme, joka 
seikka tietysti riippuu hevästä äkillisestä myrkytyksestä 
hermostossa. Mutta professori Kraepelin piti silmällä 
alkohohn vaikutusta ainoastaan parin tunnin ajan sen 
nauttimisesta. 

Tohtori Smith tutki, kuinka pitkän ajan henkinen 
työkyky pysyy kehnompana silloin, kun on tavallisessa 
elämässä kohtuullisiksi katsottuja alkoholimääriä käy- 
tetty. Koe tehtiin aina vasta 8 — 12 tuntia sen jälkeen, 
kun viimeinen alkoholiannos oli nautittu. Sittenkin 
oh työn tulos alkoholia nautittaessa päivästä päivään 
yhä huonompi kaikesta harjoituksesta huohmatta. Kun 
alkohohnnautinto taas jätettiin pois, nousi henkinen 
kyky melkoisesti. 

Toinen tutkija, tohtori Fiihrer, otti vieläkin askelen 
eteenpäin. Hän koetti samantapaisilla kokeilla saada 
selville pienen päihtymyksen vaikutusta henkisiin kykyi- 
hin. Tämä päihtymys oh siksi hevä, ettei sitä sivullinen 
huomannut, ja ettei sitä seurannut minkäänlainen koh- 
melo. Mutta jo tällainen alkoholin käyttäminen alensi 

henkiset kyvyt pitkäksi ajaksi. Esim. ulkoaoppimiseen 
se vaikutti alentavasti aina ylihuomisaamuun asti 

Myöskin myöhemmät tällä alalla suoritetut tutki- 
mukset osoittavat, että henkisen työn laatu huononee 
ja ajatusten arvo alenee jo verraten pienten alkoholi- 
määrien nauttimisen jälkeen. 

Käytännöllisen elämän eri aloilla saavutetut kokemuk- 
set todistavat samaa. 

Meillä Suomessakin on tehty samantapaisia kokeita. 
Tohtori Tötterman on tehnyt selkoa kokeista, joita hän 
vuonna 1915 suoritti Helsingin yliopistossa. Tarkoi- 
tuksena oli saada selville, kuinka pienten alkoholi- 
määrien käyttö vaikuttaa ihmisen kykyyn tehdä ko- 
neellista tarkkuutta kysyvää työtä. Kokeiltiin langan 
pujottamisella neulan silmään. Kokeet käsittivät 43 
päivää kestävän ajanjakson. Toisina päivinä tehtiin 
työtä ilman alkoholia, toisina sellaisen alkoholiannoksen 
jälkeen, joka sisälsi 25 kuutiosenttimetriä alkoholia 
miedossa liuoksessa. Koe tehtiin noin n tuntia alko- 
holin nauttimisen jälkeen, niin että alkoholin välitön 
vaikutus oli ennättänyt hävitä. Joka päivä pujotettiin 
20 minuutin kuluessa lankaa niin monen samanlaisen 
neulan silmään, kuin sinä aikana ennätettiin. Harjoi- 
tuksen kautta työkyky alkoholittomina päivinä jonkun 
verran nousi, mutta alkoholipäivinä työkyky meni niin 
paljon alaspäin, että alkoholin vaikutus selvästi voitti 
harjoituksen vaikutuksen. Tutkimuksesta selvisi siis, 
että pieni alkoholimäärä vähensi koehenkilön kykyä 
suorittaa puheena olevaa tarkkuutta kysyvää 
työtä. 

Saksalaiset tiedemiehet ovat osoittaneet, että pienet- 
kin alkoholimäärät vaikeuttavat varsinaista kirjoitus- 
työtä, ja että konekirjoitustyössä esiintyi tällaisten 
alkoholimäärien nauttimisen jälkeen enemmän virheitä 
kuin tavallisissa oloissa. Neljä kokenutta latojaa sai 
työskennellä kirjapainossa ilman alkoholia ja pienten 
alkoholimäärien vaikutuksen alaisina. Ensin käytettiin 
neljännestunti selon ottamiseen harjoituksen vaikutuk- 
sesta, sitten annettiin alkoholikokeissa kullekin lato- 
jalle viiniannos, joka sisälsi noin 36 grammaa alkoholia. 
Seuraus oli, että alkoholi jotenkin säännöllisesti alensi 
työn tulosta. Kokeitten kuluessa oli koehenkilöllä 
itsellään se tunne, että työkyky oli lisääntynyt ja kui- 
tenkin oli tulos huonompi. 

Myöskin koulutyössä on tehty samantapaisia kokeita 
ja samoilla tuloksilla. 

Ruotsalaisen luutnantin Boyn toimeenpanemissa am- 
pumakokeissa osoittautui, että alkoholi pienissäkin mää- 
rissä käytettynä vaikuttaa haitallisesti ampumataitoon. 
Kun tottuneet sotamiehet ampuivat ilman alkoholia 
vain 7 laukausta ohi maalitaulun, meni heiltä alkoholin 
vaikutuksen alaisina 27 laukausta maalitaulun ohitse. 

Syvässä ja terävässä ajatustyössä, joka on ihmiskuntaa 
vienyt eteenpäin, ei alkoholista ole mitään hyötyä. Kun 
tunnetulta amerikkalaiselta keksijältä EdisonUts. kysyt- 
tiin, minkä vuoksi hän on ehdottomasti raitis, vastasi 
hän: »Minä luulen ehdottomuuteni johtuvan siitä, että 
olen aina tuntenut tarvitsevani käyttää päätäni parem- 
paan». Saattaa todellakin olla syytä kysyä, niinkuin 
rehtori Rosendahl tekee eräässä kirjassaan: »Elleivät 

esim. Suomen ylioppilaat koskaan olisi viljelleet päih- 
dyttäviä juomia, ken arvaa, kuinka paljon enemmän 
köyhässä maassamme olisi saatu aikaan?» 

Usein käytetään alkoholia siitä syystä, että sen avulla 
tahdotaan päästä henkisen väsähtämisen tunteesta. Itse 
väsymys ei poistu, vaikka uupumuksen tunne hetkeksi 
saadaankin karkoitettua. Jos alkoholilla yritetään kis- 
koa ruumiista viimeisetkin varat, on siitä huonoja seu- 
seurauksia. Mitään todellista työkykyä ei tästä lähde, 
ruumiin viimeisetkin säästöt vain tyhjennetään, niin 
että hermoston on hyvin vaikea saavuttaa tasapainoaan 
tällaisen ponnistuksen jälkeen. 

Surun ja ikävän voi alkoholi saada joksikin aikaa 
unohtumaan, kun oikea arvostelukyky on poissa. Mutta 
alkoholin vaarallisuus tekee sen sopimattomaksi tähän- 
kään tarkoitukseen käytettäväksi. 

Se seikka, että alkoholi on opittu tuntemaan huumaa- 
vaksi myrkyksi, selittää myöskin sen kaikkein vaaralli- 
simman ominaisuuden, sen nimittäin, että vaikka juo- 
vutusjuoman nauttiminen alussa saattaa olla vasten- 
mielistäkin, moni siihen pian tottuu, jopa rupeaa kai- 
paamaan yhä lisää ja lisää, kunnes ihminen on valmis 
millä hinnalla hyvänsä alkoholijuomaa itselleen hankki- 
maan ja tarttumaan kaikenlaisiin kamaliin aineisiin, 
jollei tavallista väkijuomaa ole alkoholihimon tyydyk- 
keeksi saatavissa. Japanilaiset ovat tämän alkoholin 
ominaisuudet pukeneet sananlaskun muotoon: »Mies 
otti ryypyn, ryyppy otti toisen ryypyn ja lopuksi otti 
ryyppy miehen». Sattuvasti on sanottu, että alkoholi 
voi hetkiseksi siirtää petolliseen paratiisiin henkilön, 

joka on suurimmassa ahdingossa, jolloin hänen velvol- 
lisuutensa olisi koota kaikki tarmonsa saadakseen 
asiansa muuttumaan. Se onneton, joka näin on tottu- 
nut löytämään päihtymyksessä lohdutuksensa, tur- 
vautuu yhä uudestaan väkijuomiin, lyhentääkseen ne 
väliajat, jolloin hänen kurja tilansa painostaa häntä. 

Alkoholi on huumaavaa myrkkyä. Monin tavoin 
häiritsee se aivojen ja hermojen toimintaa. Aikaa myö- 
ten voi alkoholin nauttiminen synnyttää vaarallisen 
juomahimon. 



Neljäs luku. 



AlyKOHOUNNAUTINTA SAA AIKAAN KIPUA JA 
KUOLEMAA. 

Edellisessä luvussa jo on puhuttu äkillisestä alkoholi- 
myrkytyksestä eli päihtymyksestä, joka on tavallisin alko- 
holin aikaansaamista taudeista. Kun alkoholin nautti- 
mista yhä jatketaan ja sen uudistuvat vaikutukset liit- 
tyvät edellisten aunosten aiheuttamiin vahinkoihin, 
kehittyy pysyväinen taudintila, jota on tapana nimit- 
tää kroonilliseksi eli pitk älliseksi alkoholimyrkytykseksi 

Tämä pysyväinen alkoholimyrkytys saattaa ilmetä 
myöskin koko hermoston työn häiriytymisessä. Sairaan 
jäsenet alkavat vavista, tunto, näkö ja ajatuskyky 
heikkenevät. Etenkin aamusella on paha ja raskas olo. 
Kieli alkaa täristä, joten puhe käy epäselväksi. Tunto- 
häiriöt voivat muuttua vaikeiksi tuskiksi tai päinvas- 
toin täydelliseksi tuunottomuudeksi. Myöskin suonen- 
vetokohtaukset voivat olla seurauksena hermoston 
vahingoittumisesta alkoholin takia. Pitkällinen alko- 
holimyrkytys voi johtaa myöskin mielenhäiriöihin, joko 
ohimenevään juoppohulluuteen tai kestäviin mielen- 
vikaisuustauteihin. 

Aivoissa saattaa alkoholi saada aikaan muutakin 
vahinkoa. Verisuonet, jotka alkoholisteilla usein ovat 

sisäpinnaltaan epätasaisia ja kankeita, eivät voi auttaa 
sydäntä veren työntämisessä eteenpäin verisuonia pit- 
kin. Niin on asian laita etenkin ponnistusten ja varsin- 
kin päihtymyksen jälkeen. Silloin veri voi salpautua ja 
suoneen muodostua tukko, joka katkaisee veren viennin 
siilien aivojen osaan, mihin verisuoni johtaa. Tämä 
aivojen osa, joka ei enää saa ravintoa, kuolee, jolloin 
syntyy n.s. aivopehmennys. Jos nyt näin tuhoutu- 
neesta aivojen osasta lähtee esim. käden liikkeitä oh- 
jaavat hermosäikeet, niin halvaantuu tavallisesti käsi 
ainiaaksi. Toisenkin tärkeän muutoksen aivoissa ole- 
vissa verisuonissa voi alkoholi aiheuttaa. Kun suonet 
sen vaikutuksesta muuttuvat, paksunevat muutamat 
paikat, toiset taas ohenevat. Ohuet kohdat pullistuvat 
ulospäin eteenpäin rientävän verivirran painosta, ja 
suoniin muodostuu pieniä erittäin haurasseinäisiä pus- 
seja. Jos nyt suonta erikoisesti rasitetaan, voivat nämä 
pussit särkyä. Silloin virtaa veri aivoaineeseen ja syn- 
tyy halvaus. Jos verenvuoto on vähäinen, voi sairas 
parantua, mutta jää usein toinen puoh halvaantuneeksi 
koko ehniäksi. Pahimmassa tapauksessa seuraa kuo- 
lema. 

Myöskin muissa ehmissä voi varsinkin pitkäaikainen 
huomattavampi alkohohn käyttäminen saada aikaan 
taudillisia muutoksia. 

Suoranaisimmin joutuu alkoholin., tuhotöille alttiiksi 
mahalaukku , Alkohohn nauttiminen ei edistä ruuan- 




sulatusta, niinkuin ennen luultiin. »Ruokaryypyn» 
ottamisella on moni ajan mittaan vatsansa pilannut. 
Jo yksi ainoa runsaampi alkoholiannos, varsinkin jos se 

nautitaan väkevämpänä väkijuomana, saa aikaan maha- 
laukun limakalvon rajun ärtymisen, josta on seurauk- 
sena pahoinvointi ja oksennuskohtaukset. Pitempi- 
aikainen alkoholin nauttiminen voi aikaa myöten syn- 
nyttää pysyväisiä taudillisia muutoksia mahalaukun 
limakalvossa, aiheuttaen rys. kl2SXlillisgI3 laaliakatamiL 
iUkoMi , y oi _mxö§toL vahingQittaa^maksaa, N,^ 

rasvamak§q . jossa taudissa maksa on siihen sairaalloisesti 
kerääntyneen rasvan johdosta paisunut ja muuttunut 
väriltään likaisen kellertäväksi, kuuluu alkoholisteilla 
useimmiten tavattuihin tauteihin. Toinenkin maksa- 
sairaus, n.s. kutistunut maksa, esiintyy usein alkoholis- 
teilla. Ei olla kuitenkaan täysin selvillä siitä, kuinka 
suoranainen osuus alkoholilla on tämän tavallisesti 
kuolemalla päättyvän taudin synnyssä. 

Pitkäaikaisesta a l koholim yrkytyksestä ai heutuvat selkä- 
munuaistaudit, rasvamunuainen ja kutistunut munuai- 
nen, muistuttavat edellä mainittuja maksatauteja. 
Munuaistaudissa voi suuri määrä veren kallista ravinto- 
ainetta, munanvalkuaista, mennä virtsassa ulos ruu- 
miista. Veri käy silloin yhä enemmän munanvalkuais- 
köyhäksi ja vetiseksi. Tautiin yhtyy helposti n.s. vesi- 
tauti. Voimat menevät alaspäin. Kun lopulta munuai- 
set eivät kykene enää ollenkaan erittämään virtsa- 
ainetta, jäävät ne aineet vereen, joita munuaisten tulisi 
erittää pois ruumiista. Silloin syntyy virtsamyrkytyk- 
seksi kutsuttu yleinen myrkytystila, joka tavallisesti 
muutamien päivien kuluessa vie hautaan. 

kuin on yleisesti luultu. Samoinkuin muitakin lihaksia 

heikontaa juovutusjuomain nauttiminen sydämenkin 
toimintaa. Paljon suurempi merkitys on kuitenkin niillä 
taudillisilla muutoksilla, joita pitkäaikainen alkoholin- 
nautinta voi saada aikaan sydämessä. Alkoholistilla 
saattaa sydän laajentua luonnottoman suureksi. Niin 
käy varsinkin olut- ja rapakaljajuopoilla, joiden sydä- 
men täytyy pumputa verisuonissa myöskin sitä suurta 
nestemäärää, minkä he alkoholin ohella tulevat nautti- 
neiksi. Täten on sydämen kestettävä — alkoholin 
vahingollisen vaikutuksen ohella — myöskin voimia 
kuluttavaa liikatyötä.< laajentuneen sydämen lihaksillai 
on taipumus joutua taudillisten muutosten alaisiksi, 
josta voi olla seurauksena monenlaiset häiriöt veren- 
kierrossa. Toinen muutos, johon on kiinnitettävä huo- 
miota, on^jidämm. liiaIMne<n rasvoittuminen. Terveen-j 
kin sydämen ympärillä on jonkun verran rasvakerrostu- 
maa, mutta alkoholinnauttijoilla tämä rasvakerros kas- 
vaa usein ylen suureksi, vaikeuttaen siten sydämen 
työtä suuressa määrässä. Kun näin heikontuneelta 
sydämeltä vaaditaan äkillisessä ponnistuksessa taval- 
lista suurempaa työtä, on sydänhalvaus ja kuolema 
helposti seurauksena. 

Mvöskin verisuoniin ulottuu alkoholin vahingollinen 
yqj&MtU&. Ne käyvät alkoholisteilla kankeiksi ja hau- 
raiksi. Niiliin kerrostuu rasvaa ja kalkkia. Hauraat 
verisuonten seinät voivat helposti revetä veren pai- 
neesta, jolloin syntyy vaarallisia verenvuotoja. Veri- 
suonien jäykistymistä ja kalkkiutumista, n.s. suonen- 
kovettumista, tavataan kyllä muillakin kuin alkoholis- 
teilla. Varsinkin kuuluu se n.s. vanhuudentauteihin. 

Mutta kokeneet lääkärit väittävät, että tämä arvelut- 
tava sairaalloinen tila esiintyy paljon aikaisemmin niillä, 
jotka suuremmassa määrässä nauttivat alkoholia. Ruot- 
salainen lääketieteen professori Henschen lausuu: »Tässä 
on se tärkeä ero, että raittiilla muodostuu suonien kalk- 
kiutuminen vasta hyvin korkeassa iässä, noin 60 — 80 
vuoden vanhana, ja lievästi, kun sitä vastoin alkoholisti 
saa sen aikaiseen, tavallisesti jo 40 vuoden paikoilla, 
jopa aikaisemminkin. Olen tavannut sitä jo jonkun 
vuoden yli 2o:n vanhoilla alkoholisteilla, jotka ovat 
aloittaneet juomisensa aikaiseen. Voi siis sanoa: alko- 
holisti vanhenee pian ja hänen voimansa tyhjentyvät 
aikaiseen. Koko hänen ruumiinsa on vanha jo 40 vuo- 
den iässä.» 

Alkoholinkäyttö ei ole ainoa syy edellämainittuihin 
tauteihin maksassa, sydämessä y.m. Ihmisen terveyt- 
tähän uhkaavat niin monet muut vaarat elämässä. 
Muistettava myöskin on, että toinen ihminen on luon- 
nostaan alttiimpi alkoholin vaikutuksille kuin toinen. 
Paljon riippuu tässä kohden niinikään niistä ulkonaisista 
olosuhteista, joissa alkoholin nauttiminen tapahtuu. 
Ihmiselle, joka elää ahtaissa taloudellisissa oloissa, tai 
jolla on synnynnäinen taipumus kivulloisuuteen, voi 
sama alkoholimäärä käydä arveluttavaksi, jota toinen, 
riittävästi ravittu ja hyvissä ulkonaisissa olosuhteissa 
elävä henkilö näyttää voivan kauankin kestää ilman 
päällepäin näkyvää vahinkoa. Juoppouden vahingolli- 
set vaikutukset esiintyvät myöskin eri ihmisissä eri 
tavalla, riippuen siitä, mikä elin kullakin on arin tau- 
deille. Mutta toiselta puolen on tärkeätä muistaa, mitä 

ruotsalainen lääketieteen professori Kjellberg on lausu- 
nut, että »nämä taudilliset muutokset viittaavat juo- 
vutusjuomien väärinkäyttöön, joka yleensä jo paljon, 
paljon ennen, kuin nämä muutokset esiintyvät, on saa- 
nut aikaan arveluttavia vaikutuksia asianomaisen hen- 
kilön henkisessä ja ruumiillisessa terveydentilassa». 
Niinikään on varteen otettava ruotsalaisen alkoholi- 
kysymyksen tutkijan, lääketieteen professori Quenselin 
huomautus, että taudillisia muutoksia elimissä voi olla 
olemassa silloinkin, kun ei paljaalla silmällä näkyviä 
muutoksia ole ruumiinavauksessa havaittavissa. 

Paljon arveluttavampi kuin nämä yksityisissä eli- 
missä tavatut taudilliset muutokset on kuitenkin alko- 
holin yleinen ruumiin vastustuskykyä heikontuva vaikutus. 
Tässä kohden on useampia asianhaaroja vaikutta- 
massa samalla kertaa. Emien kaikkea on otettava huo- 
mioon/alkoholin yleinen myrkyllinen vaikutus, joka 
tekee elimistön vähemmän kykeneväksi vastustamaan 
satunnaisia taudinaiheita. Kun koko elimistön hyvin- 
vointi sekä eri elinten tila ja toimintakyky riippuu suu- 
ressa määrin hermoston tilasta, ja alkoholi ennen kaik- 
kea on hermomyrkkyä, olisivat juoppouden aikaansaa- 
mat häiriöt eri elimissä tätäkin tietä selitettävissä. 
Alkoholi vaikuttaisi siten pikemmin taudeille alttiiksi 
tekevästi kuin suoranaisesti elimiä vahingoittavasti. 
Käytännölliseltä kannalta ei kuitenkaan ole suurta 
eroa, vaikuttaako alkoholi välittömästi, saaden suo- 
rastaan aikaan maksan ja munuaisten kutistumista, 

snnniVn IrallrTriiifiiTnifttn y m vai Onko alkoholin vaiku- 

tus näille taudeille alttiiksi tekevää laatua. Pääasia on, 

että kun alkoholin tavanmukainen nauttiminen on 
heikontanut terveyden ja alentanut ruumiin vastustus- 
kyvyn, saattaa alkoholinnauttija sortua johonkin tau- 
dinkohtaukseen, josta hän ehdottomasti raittiina olisi 
suoriutunut. 

Tunnettua on, kuinka paljon vaikeammin alkoholistin 
haavat ovat parannettavissa kuin raittiin henkilön. Kun 
on kysymys leikkauksesta, riippuu paljon siitä, onko 
sydän terve, niin että se kestää tarvittavan nukutuk- 
sen, vai onko se pitempiaikaisen alkoholinnautinnan 
heikontama. 

Erittäin tärk eä on se tosiasia, että, SjlkohpliMikantaa 
ruumiin vastustuskykyä tarttuvia tauteja vastaan . Paitsi 
elimistön yleistä heikontumista alkoholinnautinnan joh- 
dosta vaikuttavat tässä kohden vielä erikoisesti seu- 
raavat seikat. Alkoholi vaikuttaa vahingoittavasti 
vereen vähentäen sen kykyä vastustaa taudinsiemeniä 
eli bakteereita. Erittäinkin ovat valkoiset verisolut, 
elimistön »terveyspoliiseja», jotka hyökkäävät taistele- 
maan ruumiiseen tunkeutuvia bakteereja vastaan. Kun 
alkoholi voi vähentää valkoisten verisolujen lukua ja 
tekee ne joka tapauksessa veltommiksi ja vähemmän 
kykeneviksi käymään käsiksi bakteereihin, on selvää, 
kuinka paljon alttiimmaksi elimistö jo tästä syystä käy 
tarttuville taudeille. Kun alkoholi voi sitä paitsi tur- 
mella limakalvot ruuansulatuskanavassa ja hengitys- 
elimissä, pääsevät bakteerit helpommin tunkeutumaan 
sisään ruumiiseen. Terveen ruuansulatuskanavan erit- 
tämät nesteet voivat ottaa hengiltä erinäisiä bakteereja, 
mutta kun alkoholi vahingoittaa näitä nesteitä, ei siltä- 

kään taholta ole vastusta tartunnan pääsemiselle eli- 
mistön jaloimpiin osiin. 

Tarttuvista taudeista on etusijaan asetettava tuber- 
kulosi. Sekä kokeelliset että tilastolliset tutkimukset 
ovat osoittaneet, että suurempi alkoholinnautinta saa 
aikaan suurempaa taipumusta keuhkotautiin. Tässä koh- 
den on otettava huomioon myöskin, että tärkeänä syynä 
keuhkotaudin leviämiseen on asuminen ahtaissa, huo- 
noissa asunnoissa ja riittämätön ravinto sellaisissa 
oloissa, joissa alkoholiin uhrataan liian suuri osuus 
ansiotuloista. 

Alkoholinnautinta edistää myöskin vaarallisen keuhko- 
tulehduksen ja lavantaudin tuhotöitä. 

Jo aikaisin pantiin merkille, että juomarit ovat erikoi- 
sen alttiita koleralle. Englantilainen lääketieteen pro- 
fessori Adams lausui, että kolera-aikana olisi juovutus- 
juomakauppain oville maalattava: »Täällä myydään 
koleraa». 

Myöskin ovat tilastolliset havainnot osoittaneet, että 
alkoholinnautinta edistää tarttuvien sukupuolitautien 
leviämistä. 

Kun tietää, mikä osuus tällaisilla taudeilla on ylei- 
sen terveydellisen tilan alentamisessa ja tulevienkin 
sukupolvien heikontamisessa, käsittää hyvin, kuinka 
suuri välillinen vaikutus alkoholilla on sairauden aikaan- 
saajana. 

Myöskin eri maiden sairaus- ja kuolevaisuustilasto on 
monin tavoin paljastanut alkoholin tuhotöitä. 

Tapaturmat ovat usein läheisessä yhteydessä juop- 
pouden kanssa. Erittäinkin nykyisenä koneellisten 

kulkuneuvojen aikana on alkoholi osoittautunut monen 
monien tapaturmien aiheuttajaksi. Muutamat ulko- 
maiset tapaturmavakuutusyhtiöt myöntävät ehdotto- 
masti raittiille melkoisen alennuksen vakuutusmak- 
suissa. 

Edellä on mainittu, että erinäiset taudit käyvät paljon 
vaarallisemmiksi alkoholisteille kuin raittiille henkilöille. 
Esimerkkinä tästä mainittakoon tilastollisten tutkimus- 
ten todentama havainto, että kuolleisuus keuhkotuleh- 
dukseen alkohohstien joukossa tavallisesti on noin 
kaksi kertaa niin suuri kuin raittiiden keskuudessa. 

Varsinkin Englannin virallinen tilasto valaisee sel- 
västi sitä suurta vaaraa, jonka alaisina juovutusjuoma- 
liikkeen palveluksessa olevat henkilöt ovat. Näiden kuol- 
leisuus on paljoa suurempi muissa tavallisissa amma- 
teissa esiintyvää kuolleisuutta. Tämä riippuu siitä, 
että he itsekin ovat halukkaat käyttämään niitä aineita, 
joita muille valmistavat ja myyvät. 

Alkoholismi johtaa usein itsemurhaan. Tanskassa oh 
vuonna 1905 toimitetun virallisen tutkimuksen mukaan 
itsemurhan tehneistä miehistä lähes puolet juoppoja. 

Suurta huomiota on herättänyt henkivakuutus- 
yhtiöiden kokemus ehdottomasti raittiiden pienemmästä 
kuolleisuudesta niihin verrten, jotka ovat kohtuullisina 
alkoholinnauttijoina otetut henkivakuutukseen. Vuonna 
1840 halusi eräs tunnettu raittiusmies Englannissa 
vakuuttaa henkensä. Kun henkivakuutusyhtiö sai 
tietää, että hän oh ehdottomasti raitis, vaati se 10 % 
korkeampaa vakuutusmaksua väittäen, ettei raittius- 
mies voi elää niin kauan kuin oikeat ihmiset! Silloin 

perustivat raittiudenharrastajat uuden henkivakuutus- 
yhtiön, joka järjesti erityisen osaston ehdottomasti rait- 
tiita varten. Tässä raittiusosastossa on kuolleisuus ollut 
noin 23 % alempi kuin niiden osastossa, jotka nauttivat 
»kohtuullisesti» juovutusj uomia silloin kun heidät otet- 
tiin henkivakuutukseen. Sittemmin on eri maissa 
perustettu yhä useampia tällaisia henkivakuutusyh- 
tiöitä. Juomareiksi epäiltyjä ei niissä oteta vakuutuk- 
seen millään ehdolla. Ja kaikkien yhtiöiden kokemus 
osoittaa, että alkohohnkäyttäjien keskimääräinen elä- 
mänpituus on melkoista pienempi kuin ehdottomasti 
raittiiden. — Joku voi tähän sanoa: tunnenhan minä 
sen tai sen, joka eh vanhaksi mieheksi, vaikkei kos- 
kaan lasiin sylkenyt. Yhtä viisasta ohsi ottaa vanha 
sotamies esimerkiksi siitä, ettei sotakaan niin vaaral- 
lista ole. Moni pääsee taistelusta vahingoittumatta, 
mutta toiset hänen viereltään kaatuvat tai haavoittu- 
vat. Morri, jolla on oikein vahva ruumiinrakennus, voi 
nauttia paljonkin alkoholia, ilman että hän siitä näen- 
näisesti kärsii. Mutta silTaikaa sortuu joukoittain toisia, 
vähemmän vastustuskykyisiä alkoholin uhreiksi. 

Virallisessa tilastossa tulevat näkyviin vain harvat 
niistä kuolemantapauksista, joihin alkoholismi on ollut 
syynä. Eri asia on, kun asia joutuu tarkemman tutki- 
muksen alaiseksi. Siitä mainittakoon seuraava esi- 
merkki. Tanskassa, jossa käytetään verraten paljon 
väkijuomia, pyysi valtion raittiuskomitea maan kai- 
kilta lääkäreiltä tietoja 15 vuotta vanhempien henki- 
löiden keskuudessa vuonna 1905 tapahtuneista kuo- 
lemantapauksista. Noin 23 % miesten ja 3 % naisten 

kuolemantapauksista oli aiheuttanut alkoholinnautinta 
joko pää- tai myötävaikuttavana syynä. Kööpenhami- 
nassa oli yli puoleen 45 — 55 vuoden iässä sattuneista 
kuolemantapauksista miesten keskuudessa alkoholin- 
käyttö ollut joko pää- tai myötävaikuttava syy. Tun- 
nettu tanskalainen tilastotieteilijä professori Wester- 
gaard laski, että jos nämä alkoholikuolemat häviäisivät, 
nousisi miesten keskielämänpituus lähemmäs 4 vuo- 
della, naisten noin 1 / 2 vuodella. 

Viime vuosisadan sodat Euroopassa veivät korkeim- 
pien laskujen mukaan lähes 7 1 / 2 miljoonaa ihmishenkeä. 
Mutta alhaisimmankin laskelman mukaan vei alkoholi 
Euroopassa keskimäärin vuodessa 250 000 uhria. Se 
olisi tehnyt 30 vuodessa 7 1 / 2 miljoonaa eli yhtä paljon, 
kuin Euroopan sodat veivät koko iginnellä vuosisadalla. 

Alkoholi saa suoranaisesti aikaan sairautta ja kuole- 
maa. Vielä suurempaa häviötä tekee se sen kautta, että 
se heikontaa elimistön vastuskykyä varsinkin tarttuvia 
tauteja vastustamaan. Tällä tavoin sortaa alkoholi ennen- 
aikaiseen hautaan paljon suuremmat joukot ihmisiä 
kuin tavallisesti aavistetaankaan. 



Viides luku. 

ALKOHOLI SIVEELLISEN ELÄMÄN HÄIRITSI- 
JÄNÄ JA RIKOKSEN TIELLE JOHDATTAJANA. 

Kerrallinenkin tuntuva alkoholinnautinta heikentää 
käsitys- ja ajatuskykyä, mutta kiihoittaa alussa tahtoa. 
Tahdon kiihoittaminen ja siihen yhtynyt kohonneen toi- 
meliaisuuskyvyn tunne peittää alkoholin vaikutuksen- 
alaiselta sen tosiasian, että hänen järjentoimintansa on 
alentunut; hän uskoo henkisen ja ruumiillisen pirtey- 
tensä todella nousseen. Tämä usko alkoholin elähyttä- 
vään vaikutukseen saa monen yhä uudelleen hakemaan 
juovutusjuomista vaihtelua elämäänsä, joka tuntuu 
sitä yksitoikkoisemmalta, mitä enemmän hän on enti- 
sellä alkoholinnautinnalla menettänyt mahdollisuuksia 
tyydytyksen saamiseen elämän muista puolista. Pääs- 
tyään lieväänkin alkoholihuumaukseen tällainen hen- 
kilö ei enää selvästi huomaa juomatilaisuuksien huo- 
noja puolia. Vielä perästäpäinkin saattaa tuollainen 
tilaisuus hänelle esiintyä jonkinlaisessa kirkastuneessa 
muodossa. 

Jos jokin äkillinen päähänpisto vie itsensähillitsemis- 
kyvystä voiton, tekee päihtynyt helposti jotakin, jota 
hän ei täysin selvänä tekisi. Hän ärtyy toisen puheesta 
ja haastaa riitaa taikka hän antaa valtaa houkutuk- 

selle, jota hän on voinut selvänä ollessaan vastustaa. 
Näin ollen jo satunnainen runsaampi alkoholinnautinta 
voi johtaa päihtyneen tekemisiin järjestysvallan kanssa. 
Varsinkin on tällainen vaara suuri, kun on kysymys 
henkilöstä, jossa piilee salaisia mielisairaalloisia taipu- 
muksia. 

Mutta yhteiskunnan kannalta on varsinaisen juop- 
pouden merkitys siveellisessä suhteessa vielä suurempi. 
Päihtyminen on jo itsestään katsottava siveellisesti 
moitittavaksi. Suomessa rikoslaki pitää nähtävästi 
päihtyneenä esiintymistä julkisella paikalla rangais- 
tavana rikoksena. Juoppo tietää jo omasta, usein uusiu- 
tuneesta kokemuksestaan, ettei alkoholilla käy leikit- 
teleminen. Hänellä ei ole senkään verran puolustusta 
kuin kenties kokemattomuudessaan satunnaisesti päih- 
tyneellä. Paljas tyly tuomitseminen ei silti ole juop- 
poonkaan nähden paikallaan. Hänellä on saattanut 
olla syntyperäinen taipumus alkoholinnautintaan, tai 
ovat olosuhteet ehkä muuten olleet sellaiset, että hänen 
kiusauksensa on ollut tavallista suurempi. Hän on 
samalla sairas, jota on autettava. 

Surettavinta ja yhteiskunnan kannalta huolestutta- 
vinta on kuitenkin se turmiollinen vaikutus, mikä 
juoppoudella on ihmisen koko siveelliseen olemukseen. 
Juoppouden kehityttyä pitemmälle esiintyy yhä tun- 
tuvammin hienoimpien tunteiden tylsyminen. Juo- 
mari saattaa käydä raa'aksi, unhottaa velvollisuutensa 
omaisiaan kohtaan ja esiintyä tuollaisena onnettomana 
raukkana, johon ei mitenkään enää voi luottaa, johon 
eivät lähimpäinkään ystävien parhaassa tarkoituksessa 

annetut neuvot pysty ja joka on valmis mihin tahansa, 
voidakseen jälleen alkoholihimoansa tyydyttää. I^opulta 
tahto lamautuu yhä enemmän. Juomari ei enää kykene 
yrittämäänkään nousta alennustilastaan. Hän on val- 
mis seuraamaan kaikenlaisia houkutuksia, vaikka ne 
johtavat suorastaan rikoksen tielle. Ja kaikki tämä 
luisuminen askel askelelta yhä alemmaksi saattaa 
käydä niin vähitellen ja huomaamattomasti, ettei juo- 
mari itse useinkaan ole vakuutettu tilansa huonoudesta. 

Elämä ympärillämme osoittaa myötäänsä esimerk- 
kejä siitä, kuinka helposti paremmat tunteet tylsyvät 
alkoholin vaikutuksesta. 

Jaloimmaksi tunteeksi, mikä ihmissydäntä voi liikut- 
taa, sanotaan äidin rakkautta lapseensa. Kerran jaet- 
tiin Helsingissä jouluaikana juhla-apua köyhille vai- 
moille. He saivat ruokatarpeita y.m., millä ottaisivat 
juhlaa lapsineen vastaan. Pari vaimoa meni suoraa 
päätä olutpuotiin, jollaisia yksityisillä vielä siihen 
aikaan oli lupa pitää, ja vaihtoivat saamisensa olut- 
pulloihin. Pullot kainaloissa he saapuivat kylmiin tyh- 
jiin koteihin ruokaa odottavien lastensa luokse. 

Mitenkä alkoholi vie myöskin lapsen rakkauden van- 
hempiinsa, siitä yksi ainoa esimerkki. Tunsin ylioppi- 
laan, joka oli helläsydäminen mies ja hyvä työntekijä, 
menestyen toimissaan, siksi kun huonot toverit tulivat 
ja viettelivät hänet mukaansa. Vanha äiti oli ainoa, 
joka poikaansa vaalieli silloinkin, kun jo muut häntä 
halveksivat. Äidin sydän ei eläessä kylmentynyt, mutta 
tuli tuoni ja kylmensi sen. Poika oli yksin äitinsä ruu- 
miin ääressä — ja riisti hänen kylmästä sormestaan 

kuluneen vihkimäsormuksen, jonka käytti juovutus- 
juomain hankkimiseen. 

Isä, joka selvänä ollessaan on hyvä ja hellä, saattaa 
alkoholin vaikutuksesta muuttua väliin täydelliseksi 
ihmispedoksi, joka lyö vaimoaan ja lapsiaan. 

Ruotsalainen lääketieteen professori Thunberg kuvaa 
alkoholin siveellisesti alentavaa vaikutusta jokapäiväi- 
sessä elämässä seuraavin mieleenpainuvin sanoin: 

»Vanhassa sadussa kerrotaan noita-akasta, jonka tarvitsi vain 
koskettaa kepillään ihmistä muuttaakseen hänet eläimeksi. Samalla 
tavalla voidaan sanoa, että alkoholi kykenee riistämään ihmiseltä 
hänen parhaat ominaisuutensa, vieläpä muuttamaan hänet eläimen 
kaltaiseksi. Joka ennen oli tunnettu siivoudestaan, itsensä hillit- 
semisestä, toisten kunnioittamisesta, ystävällisyydestään, auttavai- 
suudestaan, vakavuudestaan, luotetta vaisuudestaan ja velvollisuu- 
dentunnostaan, hän näyttää juovutus juomien vaikutuksen alaisena 
ollessaan aivan päinvastaisia ominaisuuksia. 

Kuljemme maantietä pitkin. Kaukaa kuuluu rattaitten kolinaa, 
kirouksia ja rähinää. Melu lähenee. Hevosraukka melkein karkaa 
eteenpäin, mutta silti ruoskii rattailla istuva mies sitä yhä nopeam- 
paan vauhtiin. Mies ei kykene hallitsemaan itseään eikä ohjaamaan 
ajoneuvojaan. Hän kiroilee ja kirkuu. — Mikä on syynä tuohon ra- 
juun menoon ja juhdan armottomaan ruoskimiseen? — Kadulla 
tapaamme miehen, jota kaikki kääntyvät katsomaan. Hän ei kävele 
vakavasti ja levollisesti niinkuin muut. Hänen käyntinsä oh päin- 
vastoin horjuvaa, jalat eivät näytä jaksavan kantaa häntä, ja siksi 
hän hoipertelee puolelta toiselle. Elleivät ohikulkijat väistäisi, niin 
hän tuupertuisi heidän päälleen. Silloin tällöin hoilasee hän. — Mistä 
johtuu miehen sopimaton käytös? — 

Seudun nuoriso on kokoontunut leikkipaikalleen. Mutta ilo ei ole 
pitkäaikaista. Jotkut joukosta rupeavat juonittelemaan, jopa käyvät 
lopulta aivan rajuiksi. Viimein syntyy tappelu. Tappelijat ovat 
kuin poissa suunniltaan. Veri vuotaa. — Kuinka vaihtui ilo niin 
pian tuollaiseksi surkeudeksi? — 

On nuori perhe, jonka elämä näyttää niin valoisalta ja toivehik- 
kaalta. Mies on toimelias ja kelpo työmies, joka on saavuttanut 
esimiestensä ja toveriensa kunnioituksen ja joka pitää hyvää huolta 
perheestään. Mutta sitten sattuu jotakin aivan odottamatonta. Mies 
alkaa laiminlyödä työtään. Hän käy raa'aksi omaisiaan kohtaan, 
lyö vaimoaan ja lapsiaan. Hän vaipuu yhä syvemmälle ja syvem- 
mälle. Lopulta on hänet erotettava paikastaan. Puute hiipii vähi- 
tellen hänen kotiinsa. Perhe joutuu sanomattomaan kurjuuteen. 
— Mikä siihen oli syynä? — 

Tällaisia tapauksia näemme maassamme vuosittain kymmeniä 
tuhansia. Kun kysytään syytä, saamme aina saman vastauksen: 
ihmiset ovat väärinkäyttäneet juovu tusj uomia. He ovat juopotelleet. 
Ehkä he ovat tehneet näin vain yhden ainoan kerran. Toisinaan ei 
tarvita enempää, kun jo on murtunut onni ja raunioina tulevaisuus, 
jonka rakentamiseen on vuosikausia tarvittu. Ja sitten saavat monet 
vuodet sovittaa, mitä yhtenä ainoana hetkenä on rikottu. 

Näin on päihtymys ja juopottelu vuosisatojen kuluessa jatku- 
vasti alentanut ja huonontanut ihmisiä, levittänyt kurjuutta, epä- 
sopua ja rikoksellisuutta, täyttänyt kurjuuden asunnoita, köyhäin- 
taloja, sairaaloita ja vankiloita. Eikä ainoastaan juomari itse ole 
saanut siitä kärsiä. Myöskin satoja tuhansia viattomia on tämä 
kurjuus kohdannut.» 

Millaiseksi ihminen, luomakunnan herra, muuttuu 
väkijuoman vaikutuksesta, siitä antaa Aleksis Kivi 
mainion kuvan »Seitsemässä Veljeksessä» seuraavassa 
»sadussa», jonka Aapo kertoi toisille veljeksille herät- 
tääkseen »aina tuikeamman inhon tuota tuomittua 
metelivettä kohtaan». 

»Oh sunnuntai-aamu; lokalammikossa kesäauringon hohteessa 
röhötteli sika, katsellen kansaa, joka kulki hänen ohitsensa kirkkoon. 
Kadehtivalla, kivistävällä sydämellä katseli se ihmisen jaloa, kau- 
nista muotoa, muistellen omaa harjastettua haamuansa. Vieläpä 
säteili muutaman ohikäyvän otsalta niin ankara loiste, että sian 
katsanto siitä hämmästyen ammahti takaisin; ja kovin se oli vihois- 

saan Jumalalle, joka ei myös häntä ollut ihmiseksi luonut. Koska se 
viimein oli kylliksi nupisnut ja närisnyt, oikaisi se koipensa, ummisti 
pienet kyynysilmänsä ja nukkui. Mutta koska se hetken päästä 
heräsi, makasi sen vieressä kumppani, eräs juomari, joka päissään 
oli kiirahtanut lammikkoon alas ja oli nyt tukehtumaisillaan lokaan. 
Sika huomasi hänen vaaransa, armahti häntä ja, iskien toraham- 
paansa miehen kaulukseen, kiskoi hänen ylös kuivalle maalle. Mutta 
tuon armotyön tehtyänsä, se katseli miestä hetken, irvisteli pahasti 
ja lausui: »sinä kurja mies, onhan muotos niin ruma, etten kauem- 
min ilkene katsella». Niin sika lausui, läksi hänestä röhkien pois 
ja rupesi tonkimaan maata.» 

Yleisesti tunnettua on, kuinka läheisessä yhteydessä 
alkoholinnautinta ja siveellisyysrikokset ovat keskenään. 

Haureutta ammattimaisesti harjoittavat naiset eivät 
voisi, vakuuttavat he, ainakaan alussa alistua kaikkeen 
alennustilansa surkeuteen, jolleivät olisi tilaisuudessa 
juovutusj uomilla tai muilla huumausaineilla kuoletta- 
maan parempia tunteitaan. 

Kun alkoholi alentaa nauttijansa arvostelukyvyn, 
voi ihminen sen vaikutuksenalaisena antautua sellaisiin 
suhteisiin, joita hän muutoin välttäisi. Hyvin usein täl- 
löin saadaan vaarallinen sukupuolitautitartunta. Koke- 
mus on osoittanut, että näissä tapauksissa vähäiset alko- 
holimäärät voivat olla yhtä vaarallisia kuin runsaammat- 
kin. Lukemattomien ihmisten terveys ja elämänonni 
on turmeltunut tuollaisen sukupuolitaudin johdosta. 

Voitonpyynti kuolettaa helposti myöskin alkoholi- 
liikkeen harjoittajain inhimillisyyden. 

Asian ytimeen osaten antaa ruotsalainen vapaaherra 
Hermelin juovutusj uomaliikkeen luonteesta seuraavan 
kuvauksen: 

»Minä väitän, että juovu tusjuomateollisuus jo luonteensa ja tar- 
koituksensa vuoksi on ja sen täytyy olla suunnattomaksi vahingoksi 
kaikelle, mikä kansallisessa elämässämme on jalointa ja korkeinta, 
ja että se, kokonaan riippumatta harjoittajansa hyvistä tai huonoista 
aikeista, usealta eri puolelta katsottuna joutuu raskaaseen verivel- 
kaan, kantaen kokonaisuudessaan rosvoamisen leimaa. 

Juovutusjuomain valmistus ja kauppa on sitäpaitsi — sanottakoon 
se heti alussa selvästi ja peittelemättä — julma ja raukkamainen 
ammatti. Se on julma, koska sillä on kyky tehdä ihmiset niin julmiksi. 
Tämä pitää paikkansa hyvin suuressa määrin sekä sen harjoittajiin 
että sen muihin uhreihin nähden. Se on julma, tämä ammatti, sillä 
se ryöstää kylmäverisesti yhä uusilta tuhansilta kaiken, mikä ihmi- 
selle on kalleinta: perheonnen, terveyden, lähimmäisen kunnioitta- 
misen, itsekunnioituksen, ihmisarvon tunnon ja valoisat iäisyyden- 
toiveet. Ja se on raukkamainen, sillä se ei rohkene, kuten kaikki 
rehelliset toimet, itse kantaa edesvastuuta olemassaolostaan ja seu- 
rauksistaan, vaan viskaa sen häpeämättömällä julkeudella muiden, 
yksityisten henkilöiden ja yhteiskunnan niskoille, viitsimättä edes 
näön vuoksi koettaa vastata teoistaan ja puolustaa itseään. 

Apteekkaria, joka kerrankaan erehdyksestä antaa myrkkyä vää- 
rälle henkilölle, vaikuttaen siten vahinkoa ihmisten hengelle ja ter- 
veydelle, odottaa ankara edesvastuu. Jos minun koirani puree naa- 
purini lammasta, niin minä maksan lampaan arvon runsaasti ja 
pyydän kaupanpäälliseksi kohteliaasti anteeksi lampaan omistajalta 
sitä ikävyyttä ja mieliharmia, jonka koirani huono menettely 
hänelle tuotti, kun hänen täytyi rientää sieppaamaan kotieläimensä 
sen hampaista pois. Mutta juovu tusjuomaliike ei vaivaa itseään niin 
turhilla huolilla, vaikka se ankarasti vaatii itselleen täysin luvallisen 
ja kunniallisen elinkeinon nimeä. Se heittää röyhkeästi ja häikäile- 
mättä tyhjäksi ryöstämänsä jätkän vaivaishoidon haltuun tai maan- 
tielle tai rikkatunkiolle, turmelemansa rikoksentekijän vankeinhoidon 
huostaan, ja juopuneen se potkaisee katuojaan. Sen mielenlaatua 
ja luonnetta kuvaa räikeästi, mutta totuudenmukaisesti kertomus 
Lontoon kapakoitsijasta, joka omin silmin näki erään ruotsalaisen 
merimiehen — joka oli matkalla kotiinsa Gööteporiin, missä hänen 
äitinsä häntä odotti kotiin jouluksi — ensin juovan kaikki rahansa 

ja sitten riisuvan yltään toisen vaatekappaleen toisensa perään os- 
taakseen sen hinnalla väkijuomia, kunnes sortui kuolleena kapakan 
lattialle äkkinäisen alkoholimyrkytyksen tapaamana. Kapakoitsija 
tämä 'kunnon mies', huudahti silloin lyhyesti, mutta sattuvasti: 
'Hyvä tulil Taasen yksi vähemmän noita kirottuja ulkomaalaisia!'» 

Niin raaka kuin tuon kapakoitsijan käytös olikin, 
vetää sille raakuudessa vertoja sen suomalaisen sala- 
polttajan menettely, joka kaivoi maahan kuopatun 
vasikanraadon mäskinsä jatkoksi ja sekoitti valmiiseen 
viinaansa väkevyydeksi sievettä, vaikka tuollainen 
sekoitus oli useita ihmisiä jo paikkakunnalla tappanut. 

Pakanakansatkin ollaan valmiit turmelemaan lähet- 
tämällä »kristitystä» Euroopasta ja Amerikasta juo- 
vutusj uomia pakanamaihin. Useita pakanakansoja on 
täten jumitettu melkein sukupuuttoon. — Kerran vietti 
lähetysseura Antwerpenissä jäähyväis juhlaa kymme- 
nelle lähetyssaarnaajalle, jotka olivat lähdössä Af li- 
kaan. Eräs Antwerpenin suurimmista juovutus juoma- 
kauppiaista lausui silloin: »Iloitkoot nuo kunnon ihmi- 
set kymmenestä lähetyssaarnaajastaan! Minulla on 
tällä hetkellä samoilla seuduilla Afrikassa, jonne he 
aikovat, sata kauppa-asioitsijaa myymässä rommia ja 
katajanmarjaviinaa. Saapas nähdä, ketkä toimittavat 
lähetystyötään suuremmalla menestyksellä!» 

Olemme Suomessa nähneet, että laitonta väkijuoma- 
liikettä harjoittavat salakuljettajat, salavalmistajat ja 
salakauppiaat ovat useimmiten tunnottomia henkilöitä, 
jotka voivat ryhtyä minkälaisiin muihinkin rikoksiin 
tahansa. Monet järjestyksen valvojat ovat menettä- 
neet henkensä heidän murhaaminaan. 

Kun alkoholi turmelee ihmisen siveellisen olemuksen, 
alentaa arvostelukyvyn, mutta kiihoittaa kaikenlaisiin 
päähänpistoihin, on luonnollista, että varsinainen rikok- 
sellisuus on läheisessä yhteydessä alkoholinnautinnan 
kanssa. Siitä antavat meille runsaita todistuksia eri 
maissa tehdyt tilastolliset tutkimukset. 

Suomen v an kiloissa toimitettiin vuonna 1898 viralli- 
nen tutkimus asiassa. Siitä kävi selville, että suurin os^ 
okoksdlisjiuitta miesten keskuudessa johtuu jimyii+ng. 
juomain nautti misesta. Rikollisten suurimman luokan 
muodostavat sakkovangit. Lähes 46 °L heidän rikok - 
sistaan tehtiin juovuksissa tai kohmelossa, ja 75 % 
kaikista tähän,luQkka,ai^Jaiulu^ oli joko 

jupmareit a tai sellaisia, jotka usein käyttivät j uovutas- 
jnnmia Kuritushuonevangeista oli yli 68 % tehnyt 
rikoksensa juovuksissa tai kohmelossa; 73 % niistä oli 
juomareitä tai sellaisia, jotka usein käyttävät juovutus- 
juomia. Naisten keskuudessa on juoppoudella luonnol- 
lisesti pienempi osa. Kuitenkin oli 67 % eli tuntuva 
enemmistö ammattimaisen irtolaisuuden takia ylei- 
seen työhön tuomituista naisista juomareitä. 

Pääasiassa samanlaisia tuloksia antoi vuonna 1923 
Suomessa toimitettu tutkimus alkoholin käytön ja 
rikollisuuden suhteista. Noin puolet yksilöä vastaan 
tehdyistä rikoksista oli sellaisia, joita sanottiin alkoholi- 
tapauksiksi. Erityisesti rikollisia olivat alkoholistit, 
joista useimmat tekivät rikoksensa päihtyneinä. 

On myöskin todettu, että missä väkijuomain käyt- 
töä on voitu tehokkaasti ehkäistä, siellä on rikollisuus 
vähentynyt. 

Kaikkein tuntuvin on tässä kohden varsinaisen kielto- 
lain vaikutus rikoksellisuuden alentumiseen. Siitä ovat 
parhaana todistuksena Amerikan Yhdysvaltain eri val- 
tioissa toimeenpannut kieltolait. Missä kieltolaki on 
hyvin toteutettu ja missä se on saanut riittävän kauan 
vaikuttaa, siellä tyhjänä oleva vankila ei ole mi- 
kään aivan harvinainen ilmiö. 

Juoppous tuottaa suurta pahennusta siveellisessä suh- 
teessa. Inhimillisyys ja paremmat tunteet tylsyvät ja 
kuoleentuvat alkoholin vaikutuksesta. Alkoholinnautinta 
edistää epäsiveellisyyttä. Juoppous on rikoksellisuuden 
pääsyitä. Jos tahdotaan täydellä todella kohottaa kan- 
samme siveellistä tilaa, on vastustettava juovutusjuoma- 
liikettä. 



Kuudes luku. 



AlyKOHOIylNNAUTlNTA TAIyOUDElylylSEl/TA 
KANNALTA. 

On väitetty juovutusjuomissa, varsinkin oluessa, ole- 
van siksi paljon todellisiakin ravintoaineita, että ne 
hyvin korvaavat alkoholin sopimattomuuden ravinto- 
aineeksi. Olutta on täydellä todella kutsuttu »juokse- 
vaksi leiväksi». Mutta kun verrataan maitoa, joka on 
tavallisin juoksevassa muodossa käytetty ravintoaine, 
olueen ja viinaan, huomataan helposti, kuinka pahasti 
se pettyy, joka nauttii juovutusjuomia siinä luulossa, 
että niissä olisi hyvästi ravintoa. Maidossa on noin 7 
kertaa niin paljon munavalkuaista kuin oluessa, kiven- 
näisaineita noin 3 kertaa niin paljon ja sokeria noin 4 
kertaa niin paljon kuin oluessa. Vielä on maidossa 
melko paljon rasvaa, jota ei oluessa ole ensinkään. Sen 
sijaan on oluessa jonkin verran n.s. ?k QfrQlrfl< n r iaiTifitBj 
jotka korkeintaan voidaan pitää tärkkelyksen veroisina. 
Niinkuin ennen on mainittu, on oluessa myöskin 4 — 5 
prosenttia alkoholia. Näin ollen on olut varsin huono 
ravintoaine maitoon verrattuna ja sisältää sitä paitsi 
vahingollista alkoholia. Viinassa ei hakemallakaan 
löydä rahtustakaan munanvalkuaista,' kivennäisaineita, 
rasvaa, sokeria tai tärkkelystä. Viinan pääai nekset, 

nvflt vfrsi ja allcnholj , jotenka viina on katsottava hyvin 
vahingolliseksi juomaksi. Ja kuitenkin maksavat juo- 
vutusjuomat moninkertaisesti sen, mitä maito maksaa. 
Näin ollen juovutusjuomien ostaminen on suurta yksi- 
tyistaloudellista tuhlausta. 

Sattuvasti on sanottu, että jos juovutus juomia tah- 
dotaan käyttää siinä tarkoituksessa, että niistä saa- 
taisiin ruumiille ravintoa, ohsi se yhtä järjetöntä jo 
puhtaasti taloudelliselta kannalta katsoen — ottamatta 
ollenkaan huomioon alkohohn myrkyllisiä ominaisuuk- 
sia — kuin höyrykattilan lämmittäminen vehnäjau- 
hoilla tai uunin lämmittäminen postipaperilla. 

Erittäin turmiolliseksi käy juovutusjuomien ostami- 
nen yksityistalouden kannalta, jos siitä on seurauksena 
se, ettei ole riittävästi varoja todellisten elintarpeiden 
ostoon. Useissa maissa ovat talousmenotutkimukset 
osoittaneet, kuinka suhteettoman paljon tuloistaan 
vähävarainenkin väestö käyttää alkoholiin. Selvää on, 
millaiseksi elämä muodostuu tällaisissa olosuhteissa. 
Kun menoja ei rajoiteta sillä taholla kuin pitäisi, — ja 
jollakin taholla niitä on supistettava — niin tulee suuri 
osa kansaa puutteellisesti ravituksi ja heikontuu ennen 
aikojaan. Monessa tapauksessa on alkoholi vienyt 
käyttäjänsä suorastaan taloudelliseen perikatoon. 

Kerran tuli lääkärin luokse mies ja pyysi: 

— Katsokaapa, tohtori, kurkkuuni! Näkyykö siellä 
mitään outoa? 

Iyääkäri tarkasti kurkkua, pudisti päätään ja sanoi: 

— Ei siellä mitään erinomaista näy. 

— Sepä on ihmeellistä, sanoi mies, ja siitä on kuiten- 

kin luistanut alas hyvä maatila, suuret rakennukset, 
viisitoista lehmää, neljä hevosta ja kaikenlaista muuta 
tavaraa. Kas, kun ei ole mitään jälkeä jättänyt! 

Paljon on ihmisiä, joilla on samantapainen kurkku. 

Usein näyttivät raittiuspuhujat ennen aikaan kuvaa, 
jossa oli suuren oluttynnyrikasan edessä miettivän nä- 
köisenä seisova huonosti puettu mies, ja sievän talon 
edustalla toinen siistin näköinen mies, joka pienen tyt- 
tönsä kera palasi kotiinsa. 

Mies oluttynnyrikasan vieressä tuumaili: »Kah, onpa 
niitä karttunut koko joukko! Ja minä olen ne kaikki 
tyhjentänyt. Mutta tynnyritkin ovat oluttehtailijan 
omia. Tokkohan uskaltaisi koditon edes niiden suo- 
jaan päätänsä kallistaa, kun ovat oluttehtailijan omai- 
suutta? Huonossa kunnossa alan tässä olla, vaatteet 
rikki, ruumis kipeä !» 

Taloa katseleva mies ajatteli: »On se tuo sentään 
sievä talo! Ja se on minun se talo. Hyvästi on tässä 
luonnistanut! Hyvä on toimeentulo, puoliso on reipas 
ja iloinen, eikä minuakaan vielä ikä paina. Terve on 
ruumiskin. Ja on, Jumalan kiitos, ollut, millä on lap- 
sensakin kouluttanut !» 

Nuo kaksi miestä aloittivat samalla tavalla: tyhjin 
käsin kumpikin. Työtä tekivät molemmat, mutta toi- 
nen kantoi ansionsa olutpuotiin, toinen säästöpankkiin, 
ja kun tuli tarpeeksi, osti niillä talon. Kyllähän tyn- 
nyrikasa on jonkin . verran korkeampi ja muhkeampi 
taloa, mutta talo on oma, tynnyrit ovat toisen, ja taloa 
rakennettaessa oli elämä kaiken aikaa onnellista ja rau- 

hallista, mutta tynnyrikasaa rakennettaessa sellaista, 
että aina oli omantunnon rauha poissa. 

Näinköhän sitä vain taloja rakennetaan, vaikka 
ollaankin »vesipoikia», tuuminee joku. 

Jotenkin kohtuullinen mies on se, joka keskimäärin 
panee esim. 2 mk 50 penniä päivää kohti juovutusjuo- 
miin. Jos on juomattomia päiviä vähllä, niin toisella 
kertaa menee sitä enemmän. Sillä miehellä olisi, jos 
rahansa veisi pankkiin korkoa korolle kasvamaan 
5 %:n mukaan, 20 vuoden kuluttua 30 735 mk 20 p., 
mutta 40 vuoden kuluttua 113 228 mk 20 p. Tällä 
summalla jo saisi työmies syrjäseudulla soman mökin 
ja isommassa kaupungissa ainakin osakkeet asunto- 
yhtiöön. Se, joka panee alkohohin keskimäärin 5 mk 
päivässä, voisi 20 vuodessa säästää 61 470 mk. 40 p. 
ja 40 vuodessa 226456 mk. 40 p. 

— Minäpä näin yöllä pahaa unta, sanoi eräs isä 
aamusella. Ohn näkevinäni vuoteessani kolme rottaa. 
Yksi oh lihava ja paksu, toinen oh kamalan laiha ja 
kolmas oli sokea. 

— Isä, sanoi poika, minäpä tiedän, keitä ne rotat 
ovat. 

— Vai tiedät? sanoi isä. Sehtäpäs nyt sitten minul- 
lekin tietosi! 

Poika sehtti: Lihava rotta on kapakanisäntä, äiti on 
laiha rotta, ja te, isä, olette sokea rotta. 

Se selitys päästi miehen sokeudestaan. 

Kansain taloudessa on alkoholiliikkeellä mitä huo- 
mattavin sija. Maailmassa valmistettiin vuonna 1911 
viinaa ja muita poltettuja väkijuomia noin 5 000 mii- 

joonaa litraa ja olutta noin 30 000 miljoonaa litraa. 
Viinin tuotanto vaihtelee melkoisesti eri vuosista riip- 
puen. Mutta se on joskus noussut 20000 miljoonan 
litran vaiheille vuodessa. Rajattomat määrät kallis- 
arvoista ravintoainetta on muutettu alkoholimyrkyksi 
ja siten tuhottu suunnattomia taloudellisia arvoja. 
Juomain käyttäjille niiden ostaminen on tiennyt ääret- 
tömien rahamäärien menetystä aineeseen, joka on 
lukemattomissa tapauksissa heille tuottanut ainoastaan 
ruumiillista ja siveellistä turmiota. 

Suomessa käytettiin ennen sotaa juovutusjuomiin 
noin 45 000 000 markkaa vuodessa (s.o. noin 
450000000 nykyisessä rahassa). Jos näillä rahoilla 
olisi ostettu rukiita silloisen hinnan mukaan, ja ruis- 
kuormat hevosineen olisi pantu yhteen jonoon, min 
olisi se jono ulottunut Suomen pohjoisimmasta huipusta 
Lapista Hankoniemen eteläisimpään kärkeen ja siitä 
vielä toista linjaa myöten Kuopion seuduille saakka. 
Tästä summasta sai valtio ennen maailmansotaa varsi- 
naisina alkoholiveroina ja tullituloina lähes 20 miljoo- 
naa markkaa (s.o. 200 milj. nykyistä markkaa) vuo- 
dessa. Jos jäljellä olevaa rahamäärää ruvettaisiin nykyi- 
sissä markanrahoissa laskemaan, niin että mies 
olisi asettunut vuoden alussa laskutyöhön, ja olisi 
heittänyt yötä päivää herkeämättä joka sekunti mar- 
kanrahan kädestään, siis joka tunti 3 600 markkaa, niin 
lähes kymmenen vuotta menisi summan laskemiseen. 
Jos vielä lasketaan lisäksi se työaika sekä ne henkiset 
ja ruumiilliset työvoimat ja terveys, mitä maassamme 
menetetään juovutus juomien takia, ne kulut, mitä kun- 

nilla ja valtiolla on väkijuomien johdosta, niin summa 
nousee. Ja kun lasketaan tähän kansamme tappioon 
vielä ne ennenaikaiseen hautaan sortuneet, jotka juoma- 
tapa on isänmaalta riistänyt, niin ei summaa enää voi- 
da markoissa laskea. 

Onko kansalla vastaavaa hyötyä niistä suurista sum- 
mista, jotka juovut us juomiin käytetään? Valtionrahas- 
tolla on epäilemättä ollut hyvä tulolähde alkoholiliik- 
keestä, mutta valtionrahaston hyöty ei aina käy yhteen 
kansan hyödyn kanssa. 

Paljon riippuu alkoholimenojen hyötyä tai vahinkoa 
arvosteltaessa siitä, mille kannalle yleensä asetutaan 
n.s. ylellisyystavarain käyttöön nähden. Kaiken sen 
jälkeen, mitä edellä on esitetty alkoholin vaikutuksista, 
ei alkoholia kuitenkaan voida asettaa tavallisten verra- 
ten viattomien ylellisyystavarain tasalle. 

Työtä tekevälle kansanainekselle on juovutusjuo- 
mat katsottava kansantaloudellisesti suorastaan vahin- 
gollisiksi. Niinkuin edellä on osoitettu, ovat juovutus- 
juomat ravintoaineeksi kelpaamattomia. Jo pienet 
alkoholimäärät riittävät tekemään tyhjäksi lihastyössä 
saavutetun harjoituksen, niin että alkoholia nautittua 
tehdään työtä ei ainoastaan taitamattomammin, vaan 
myöskin vähemmän taloudellisesti, voimia tuhlaavam- 
min kuin raittiina ollessa. Vielä tärkeämpi on tässä 
kohden alkoholin huonontava vaikutus henkisiin kykyi- 
hin; havaintokyky käy hitaammaksi ja epätäydellisem- 
mäksi, arvostelukyky hämmentyy ja jäsenten hallitse- 
minen käy epävarmaksi, joka kaikki helposti joh- 
taa myöskin tapaturmiin. Kun ruumiillisessakin työssä 

säännönmukaisesti tarvitaan selviä aivoja, on luonnol- 
lista, että on korkeintaan kaikkein karkeimpia ruumiil- 
lisen työn aloja, joissa ei verraten pientenkin alkoholi- 
määrien häiritsevä vaikutus pian näkyisi. Erinäisissä 
saksalaisissa tehtaissa on tutkittu sunnuntain ja 
palkanmaksun jälkeisten päiväin juopottelun vaiku- 
tusta työn tuloksiin. Huomattiin, että maanantai oli 
aina huonoin työpäivä, vaikka pyhälevon jälkeen olisi 
odottanut päinvastaista. Tämä johtuu sunnuntaisin 
vietetystä kapakkaelämästä. Amerikan Yhdysval- 
loissa on tämä asia jo kauan aikaa käsitetty. Siellä 
toimitetuissa tiedusteluissa on käynyt selville, että 
useimmat työnantajat vaativat työntekijöiltään ehdo- 
tonta raittiutta. 

Alentamalla yksityisen työkykyä alkoholin nautinta 
vähentää mitä tuntuvimmalla tavalla kansan yhteistä 
työvoimaa. Edellä on mainittu, että miesten keski- 
elämänpituus Tanskassa on noin 4 vuotta pienempi, 
kuin se olisi, jollei alkoholilla lyhennettäisi elämää. 
Eikä tässä kohden ole vielä otettu huomioon henki- 
vakuutusyhtiöiden kokemusta siitä, että »kohtuullisina- 
kin» vakuutettujen elämänpituus on pienempi kuin 
ehdottomasti raittiiden. Niinikään on muistettava, 
että alkoholiliike riistää koko joukon ihmisiä taloudelli- 
sesti tuottavasta työstä vankiloihin, köyhäintaloihin 
ja sairaaloihin, joissa he sen sijaan, että itse ansaitsisi- 
vat leipäänsä, ovat kuormana kansan työtätekevälle 
osalle. 

Selvää on, mikä merkitys kansan syvien rivien elin- 
ehtojen parantumisella, n. s. elinkannan kohoamisella 

on yleiseen edistykseen. Mutta alkoholismilla on tinki- 
mätön taipumus elinkannan alentamiseen. Mies, joka 
nauttii suurempia määriä alkoholia, tyytyy usein huo- 
noon asuntoon, niukkaan ruokaan, eikä hänellä ole 
paljon henkisiä harrastuksia. Ja hänen täytyy usein 
myydä työnsä mihin hintaan tahansa ansaitaksensa 
edes jotakin, jolla voi tyydyttää nälkäänsä tai alkohoh- 
himoaan. Eihän hänellä ole mitään säästössä, jonka 
varassa pääsisi pahimman työttömyyden ohitse; eikä 
kukaan sellaiselle miehelle luottoakaan anna. 

Professori Voionmaa lausuu: »Alkoholikysymys kos- 
kee ensi sijassa työtätekeviä luokkia. Alkoholin tuho- 
työt kohdistuvat vähttömimmin tähän luokkaan. Al- 
koholijuomat vahingoittavat yhteiskuntaa vahingoit- 
tamalla työväenluokkaa.» 

Sattuvasti on tohtori Hytönen huomauttanut, että 
alkoholi on työväelle sellaista unijuomaa, joka verhoo 
köyhälistön mielen pettävään usvaharsoon, niin ettei 
se voi nähdä omaa kurjuuttansa, eikä rohkene tai ky- 
kene nousemaan sitä vastaan, mikä häntä sortaa ja 
orjuuttaa. Syystä sanoo sen vuoksi eräs itävaltalainen 
raittiusmies ja oooialidcmokraatti: »Jos nykyiset yhteis- 
kunnalliset olot ohsivat mahdottomat parantaa, eikä 
kehitystä yleisempään onnellisuuteen ohsi olemassa, 
jos työväen lukuisa luokka olisi iäti tuomittu kitumaan 
siinä henkisessä ja aineellisessa puutteessa, missä se 
nyt on, niin silloin ohsi suuri laupeuden työ, että suu- 
rille joukoille annettaisiin alkohoha, jota nauttimalla 
ne edes hetkiseksi voisivat unohtaa kurjuutensa. Alko- 
holin valmistaja ohsi silloin sivistyksen palvehja, joka 

pehmeällä hunnulla peittää sorrettujen silmät, etteivät 
he voi nähdä säälimätöntä ja ankaraa todellisuutta, 
jota ihmislasten on mahdotonta muuttaa.» Mutta näin 
epätoivoista käsityskantaa ei työväen keskuudessa ole. 
Työväki taistelee kaikkialla menestyksellä oikeuksiensa 
puolesta ja näkee, että parannuksia on saavutettavissa 
ja sitä helpommin, mitä enemmän saadaan suuret jou- 
kot vapautumaan alkoholin ikeestä. 

Kun suuret kansanjoukot ovat riittävän ravinnon 
puutteessa, ja miljoonat ihmiset voisivat elää sillä vil- 
jan, perunain, hedelmäin y.m. paljoudella, jotka nyt 
sivistysmaissa tuhlataan juovutusjuomain valmistuk- 
seen, niin täytyy koko yhteiskunnan kannalta asiaa 
katsoen tulla siihen johtopäätökseen, että juovutus- 
juomaliikkeen kannattaminen ei ole sopusoinnussa ter- 
veiden kansantaloudellisten periaatteiden kanssa. 

Edellisestä seuraa, että alkoholikielto merkitsee 
suurta kansan tuotantokyvyn nousua. Alkoholikiellon 
hyvät seuraukset näyttäytyvät ennen kaikkea työväen- 
luokan ja sen kautta koko kansan hyvinvoinnin kohoa- 
misessa. Kun rahat eivät enää mene alkoholiin, voi 
työväki entistä suuremmassa määrässä hankkia itsel- 
leen kunnollisia asuntoja, parempaa ruokaa ja parempia 
vaatteita, siten vilkastuttaen yhteiskunnalle hyödylli- 
siä tuotantohaaroja, ja ennen kaikkea parempaa tilai- 
suutta henkisten tarpeitten tyydyttämiseen. Samalla 
se myöskin voi tehdä säästöjä, jotka sitä tukevat työ- 
taisteluissa, ja turvata apukassain jäsenyydellä itseään 
työttömyyttä, sairautta y.m. vastaan. Kun kansan 
suurimman osan elinehdot näin parantuvat, ei valtio- 

kaan jää tarpeellisia tuloja vaille. Suuri englantilainen 
valtiomies Gladstone oli varmasti oikeassa lausuessaan 
eräälle oluttehtailijain lähetystölle: »Hyvät herrat, 
teidän ei tarvitse huolehtia valtion tuloista. Kysymys 
tuloista ei saa koskaan olla välttämättömiksi havaittu- 
jen uudistusten tiellä. Sitäpaitsi, kun on kysymys 
raittiista kansasta, joka ei tuhlaa työansioitaan alko- 
holiin, ei tarvitse olla epätietoinen, mistä valtion tulot 
ovat saatavissa.» 

Varojen paneminen juovutusjuomiin on sekä yksityis- 
talouden kannalta että koko kansan talouden kannalta 
turmiollista tuhlausta. Alkoholinnautinta riistää suu- 
ressa määrin työkykyä ja työaikaa. Juopottelu ehkäi- 
see kansan syvien rivien elinehtojen parantumista. 
Näin ollen on juovutusj uomien valmistus ja myynti 
kansantaloudellisesti vahingollista liikettä. 



Seitsemäs luku. 
SYYT ALKOHOLIN HERRUUTEEN. 

Kun alkoholista ei ole nauttijalleen mitään hyötyä, 
vaan yksityisille ja kansalle paljon suurempaa vahinkoa, 
kuin on aavistettukaan, kuinka on sitten selitettävissä, 
että juovutusjuomia niin yleisesti vielä nautitaan? 

Edellä olemme kuulleet, että moni juo väkijuomia 
hakien niistä sitä elähyttävää vaikutusta, mikä alkoho- 
lilla tuntuu olevan, siis itse asiassa sen takia, että hänellä 
on alkoholihimo joko lievemmässä tai vaativammassa 
mitassa. 

Mutta tämän yksilöllisen syyn ohella ja usein yht- 
aikaa sen kanssa vaikuttamassa on yleisempiä syitä 
juovutus juomien nauttimiseen. Muuten olisi mahdotonta 
käsittää, kuinka ihmiset suhtautuvat alkoholimyrk- 
kyyn kokonaan toisella tavalla kuin muihin myrkkyihin. 

Ajatelkaapa, että jotakuta muuta myrkkyä, esim. 
ketunmyrkkyä, olisi epähuomiossa nautittu niin paljon, 
että jalat alkaisivat kangistua tai että kovia oksennus- 
kohtauksia seuraisi. Kylläpä taitaisi silloin hätä tulla, 
kyllä varmasti juostaisiin lääkäriä hakemaan. Eikä 
suinkaan sama henkilö enää toista kertaa tietensä naut- 
tisi samaa myrkkyä. Mutta mies nauttii olutta tai 
viinaa yhä selvemmistä myrkytyksen merkeistä huoli- 

matta usein niin kauan kuin kykenee myrkkylasia suu- 
hunsa viemään. Ja kun hän ruumiiltaan ja sielultaan 
sairaana herää päihtymyksestään, on hän valmis uudel- 
leen hakemaan samaa myrkkyä. 

Tämän kirjoittajan kodissa sattui kerran tapaus, joka 
jäi elävästi kaikkien meidän mieliin. Sisareni saapui 
jonkin verran myöhästyneenä päivälliselle ja haki 
puolihämärässä kaapista mustikkamehupulloa ottaak- 
seen siitä mehua puuroonsa. Hän kaatoi käsiinsä saa- 
mastaan pullosta nestettä puuronsa päälle ja pisti sitä 
lusikallisen suuhunsa. Samassa hän pahasti parahti, 
sillä pullossa olikin karbolihappoa. Hän poltti suunsa, 
niin että oli vietävä kirurgiseen sairaalaan. Hän parani 
pian. Mutta kyllä hän sen jälkeen on muistanut tar- 
kasti katsoa, ettei ole toista kertaa pannut puuroonsa 
karbolihappoa mustikkamehun asemesta. 

Vahingosta viisastutaan, kun on kysymys muista 
myrkyistä, mutta ei silloin, kun on kysymys alkoholista. 

Tämä tällainen johtuu ensinnäkin siitä, että ihmisillä 
on ollut aivan väärä käsitys alkoholin ominaisuuksista. 

Kun juoppoutta eniten edistäneet väkijuomat, 
viina ja konjakki, ensin tulivat käytäntöön, luultiin 
niitä erinomaisen terveellisiksi aineiksi. Viinanvalmis- 
tust aidon etevimmät levittäjät kolmannella- ja neljän- 
nellätoista vuosisadalla, etupäässä kuuluisat tiedemiehet 
Arnoldus Villanovanus ja Raimundus Lullius, sanoivat 
täydessä totuudessa viinaa »elämän vedeksi». Viinaa 
luultiin ihmiskunnan suurimmaksi hyväntekijäksi. Odo- 
tettiin "uutta onnenaikaa, jolloin ei kenenkään tarvitsisi 
enääjkärsiä kipua ja raihnautta, kun oli sellainen kai- 

kessa auttava yleislääke olemassa, kuin alkoholin luul- 
tiin olevan. Kun saksalaisessa lääkärikirjassa, joka 
ilmestyi vuonna 1482, luemme sen yksinkertaisen neu- 
von, että »se, ken joka aamu juo viinaa puolilusikalli- 
sen, ei tule koskaan kipeäksi», niin on tässä vain yksi 
näyte sen ajan yleisestä käsityksestä. Monet vuosisadat 
ylistivät »elämän vettä» kaikki, joilla oli vaikutusvaltaa 
yhteiskunnassa. Mitä omaan maahamme tulee, katsoi 
jo kuningas Juhana III asiakseen tehdä voitavansa, 
jotta Ruotsissa ja Suomessa viina tulisi yleisemmin 
tunnetuksi ja tarpeellisessa arvossa pidetyksi. Mainitun 
kuninkaan sanotaan julkaisseen yhden kirjasen viinan 
eri valmistustavoista, toisen tämän juoman terveellisistä 
ominaisuuksista.* Hevin ei maassamme unohdeta niitä 
surullisia aikoja/* jolloin Kustaa III:n aikana hallitus 
itse valmistutti viinaa, ja papitkin viranomaisten käs- 
kystä saarnatuoleista kehoittivat kansaa juomaan 
ainoastaan »kruunun viinaa», koska se muka oli niin 
hyvää ja terveellistä. Kun tuli huonot ajat, eikä halli- 
tus saanut tarpeeksi viljaa viinan polttamiseen, sul- 
jettiin kruunun polttimot, mutta annettiin lupa koti- 
tarpeen viinanpolttoon, joka sittemmin oli turmella 
koko kansamme. 

Professori Voionmaa on esittänyt kotitarpeen viinan- 
polton ajasta muutamia kuvaavia ja mieleenpainuvia 
piirteitä: Kymmenistä tuhansista pikku polttimoista 
vuoti tulinestettä kansaan. Pienille lapsillekin annet- 
tiin viinaa niin, että ne tulivat tunnottomiksi. Rapsia 
ei enää kastettukaan puhtaassa vedessä, vaan sellai- 
sessa, johon oli sekoitettu viinaa. Naisetkin hoiperteli- 

vat juovuksissa. Palvelusväelle maksettiin monin seu- 
duin osa palkkaa viinassa. Eräässä pitäjässä annettiin 
juhlallisesti kirkossa sininen verkapuku palkinnoksi 
renkipojalle siitä syystä, että hän oli ainoa raitis renki- 
poika koko seurakunnassa. Lopuksi otettiin sanoma- 
lehdissä vakavasti harkittavaksi, eikö vanhemmille leh- 
millekin olisi ruvettava antamaan ruokaryyppyjä, jotta 
ne alkaisivat paremmin lypsää. 

Meillä on suomalainen sananlasku, jonka historia 
viittaa siihen, että kansa vähitellen joutui väärään käsi- 
tykseen viinan vaikutuksista. Sananlasku kuuluu ny- 
kyjään: »Jollei viina ja sauna auta, on kuolema tulossa». 
Tämän kirjoittaja on havainnut, että kaikkialla, missä 
suomalaisia asuu, tämä sananlasku tunnetaan — Poh- 
jois- Ruotsissa ja Amerikassa asti. Mutta se ei alkujaan 
kuulunut niin, vaan oli tapana sanoa: »Jollei terva ja 
sauna auta, on kuolema tulossa». Esi-isillämme ei ollut 
lääkäreitä ja apteekkeja niin taajassa, kuin meillä 
nykyisin on. Kaksi oli pääasiallista lääkityskeinoa: 
terva ja sauna. Ulkonaisissa vammoissa käytettiin ter- 
vaa, sisäisissä taudeissa saunaa. Kun oli kirveellä 
lyöty jalkaan tai eri kyläkuntien pojat olivat seipäillä 
mukiloineet toisiaan, vedeltiin haavoihin tervaa, ja se 
ajoi samanlaisen taudinsiemeniä tappavan aineen vir- 
kaa kuin nykyjään jodiliuos tai muu tuollainen anti- 
septinen aine. Kun taas oli vilustuttu, mentiin sau- 
naan. Ja erinomainen terveyskeino onkin suomalainen 
sauna ollut. Mutta vähitellen alkoi kansa pitää viinaa 
vielä parempana lääkitysaineenä, ja niin pilattiin 
vanha sananlaskukin, jossa oli paljon perää, ja ruvettiin 

sanomaan: »Jollei viina ja sauna auta, on kuolema 
tulossa». Hyvän esimerkin siltä väliajalta, jolloin ruvet- 
tiin viina panemaan lääkityskeinona saunan ja tervan 
rinnalle, kertoo Aleksis Kivi »Seitsemässä Veljeksessä». 
Kun veljekset olivat toukolaisilta saaneet oikein aika 
tavalla selkäänsä, lämmitettiin ensin sauna ja kylvet- 
tiin miehen lailla. Sitten jatkuu kertomus: 

»Mutta Juhani rupesi nyt keittämään rasvoja koko haavoitetulle 
veljeskunnalle. Hän asetti tulelle vanhan, malmisen ja varrettoman 
pannun, kaatoi siihen tuopin viinaa ja viinaan sekoitti hän kaksi kort- 
telia ruutia, korttelin tulikivijauhoja ja suoloja saman verran. Ja 
koska tämä oli kiehunut noin tunnin, nosti hän keitoksen jäähty- 
mään, ja rasva, pikimustan vellin kaltaisena, oli valmis. Haavojansa, 
varsinkin niitä, jotka löytyi heidän päissään, voitelivat he tällä voi- 
teella ja pyhkäisivät uutta, keltaruskeata tervaa päälle. Ja silloinpa 
kovin likistyivät heidän hampaansa yhteen ja kasvonsa mustenivat 
hirveästi; niin karvasteli haavoissa ankara lääke.» 

Vaikutusvaltaisissa piireissä on yleinen mielipide alko- 
holinnautintoon nähden osittain vielä nytkin samalla 
kannalla, millä on oltu kuluneina vuosisatoina. Toisin 
sanoen monet muuten valistuneet kansalaiset ovat 
tässä asiassa jääneet vuosisatoja ajastansa jäljelle. Näin 
ollen voi ymmärtää, millä katkeruudella saksalainen 
alkoholiopin tutkija, tohtori Baer, lausui vuonna 1878 
ilmestyneessä merkkiteoksessaan osoitettuaan, että 
Preussissa siihen aikaan kuoli useampia ihmisiä alko- 
holin takia kuin kaikkien muitten myrkytysten takia 
yhteensä: »Kannattaapa ajatella, millainen joukko 
määräyksiä on rajoittamassa tavallisten myrkkyjen 
kauppaa, millä pelokkaalla tarkkuudella terveyspoliisi 
puuhaa itsensä väsyksiin suojellaksensa elämää ja ter- 



7 8 



veyttä niitä vastaan, ja mitä toiselta puolen tehdään 
alkoholikaupan rajoittamiseksi!» 

Tähän väärään tietoon on liittynyt toinen vaikutus- 
valtainen tekijä, w.s. juomatapa. 

Kuuluisa fysiologian professori von Bunge sanoi 
lyhyesti: Ihmiset juovat, koska toiset juovat. Juovu- 
tusjuomam käyttö on pääasiassa seurallinen tapa. 

Kuinka on juomatapa päässyt kehittymään niin voi- 
makkaaksi, kuin se nykyoloissa esiintyy? Tähän kysy- 
mykseen saamme sivistyshistoriassa vastauksen. 

Juovutusjuomia on ollut käytännössä kaikkein useim- 
pain kansakuntien keskuudessa, joita historia tuntee. 
Yksityisiä raittiudenharrastajiakin mainitaan kautta 
aikojen, vaikka varsinainen raittiustyö on vasta viime 
aikojen asia. Vanhalla ajalla nautittiin etupäässä viiniä. 
Käymätön, käytännöllisesti puhuen alkoholiton viini 
ei ollut mikään tuntematon juoma. Käyneetkin viinit 
olivat yleensä jo itsessään mietoja, mutta sitä paitsi 
niihin yleisesti sekoitettiin juotaessa vettä. Juopottelu 
oli näin ollen harvinaisempaa ja seurauksiltaan vaarat- 
tomampaa, kuin se on ollut nykyaikoina. Saattoihan 
tosin silloinkin joku tulla alkoholistiksi, mutta juoppou- 
den vahingolliset seuraukset esiintyivät tavallisesti 
vasta myöhemmällä iällä, jolloin lapset jo olivat syn- 
tyneet. Jälkeläiset eivät näin ollen tulleet suuremmassa 
mitassa suvultaan rappeutuneiksi. Toisin on nykyjään 
useissa sivistysmaissa nuorten ja vanhain antautuessa 
säännölliseen alkoholinnautintaan. Suvultaan rappeu- 
tunut alkoholistin poika jättää jälkeensä usein vieläkin 
rappeutuneempia lapsia. Paha leviää polvesta polveen, 

saaden aikaan yhä surkeampia seurauksia. Keskiajalla 
ja uuden ajan alkupuolella, jolloin olut ja myöhemmin 
viinakin tulivat viinin ohella käytäntöön, esiintyi juop- 
pous hyvin raa'assa muodossa. Kun juopoteltiin, niin 
juotiin julkisesti kaikkien nähden. Mutta yleensä oli 
juopottelu kuitenkin rajoittunut muutamiin piireihin. 
Kansan syvät rivit eivät olleet siinä määrässä alkohohn 
myrkyttämiä kuin muutamien sivistyskansain keskuu- 
dessa nykyjään. Juhlatilaisuuksissa kyllä juotiin »nyr- 
kit savessa», mutta vähäjoilla oltiin verräten raittiita. 
Talonpoikaiskansa oli liian köyhääkin voidakseen ottaa 
osaa irstailuihin. Asiain tila paheni sitä myöten, mitä 
väkevämpiä alkoholijuomia keksittiin ja mitä useampia 
raaka-aineita osattiin muuttaa alkoholiksi. Myöskin 
kapakkalaitos oli suuressa määrässä jouduttanut meidän 
aikamme kansojen vaipumista alkohohn orjuuteen. 
Vanhalla ajalla ei kunniallinen mies voinut pitää kapak- 
kaa eikä käydä kapakassa. Vielä keskiaj allakin tapahtui 
juovutusjuomien tarjoilu tavallisesti jonkin muun liik- 
keen, esim. majatalonpidon, yhteydessä. Juovutusjuo- 
mien tarjoilu oh siis sivuammatti. Vasta myöhemmin 
se muuttui itsenäiseksi liikkeeksi. Suurkaupungin 
ravintolanisäntä käyttää usein kaiken aikansa ja kekse- 
liäisyyskykynsä houkutellakseen vieraita kapakkaansa. 
Musiikki, keikailevain »varietee»-naisten esiintyminen 
y.m.s. ovat tavallisia keinoja ihmisten vetämiseen 
yhä ylellisemmin sisustettuihin alkohohravintoloihm. 
Kapakka ei olekaan mikään vähäpätöinen yhteiskun- 
nallinen laitos suurissa sivistysmaissa. Juovutusjuo- 
main käyttö on täten muuttunut yksilöllisestä naukkai- 



8o 



lusta joukkojuopotteluksi ja alkoholikysymys mitä tär- 
keimmäksi yhteiskunnalliseksi kysymykseksi. 

Viinan tarjoaminen vierailleen on itse asiassa siksi 
hassunkurinen tapa, että jos ihminen olisi jossakin 
muussa asiassa menetellyt samalla lailla, olisi hänen hel- 
posti katsottu olevan päästään vialla. Kun viina en- 
sinnä keksittiin, suositeltiin sitä, niinkuin edellä on 
mainittu, lääkkeeksi. Ajatellaanpas nyt, että mies on 
ollut lääkärin luona ja saanut apteekista kotiin jotakin 
vatsalääkettä. Mitä hänestä sanottaisiin, jos hän vähän 
ajan päästä, vieraan tultua taloon, hakisi nurkkakaa- 
pista esille lääkepullonsa ja rupeaisi vieraalle tarjoa- 
maan siitä ryyppyä, ollenkaan kysymättä, onko naa- 
purin vatsa samalla tavalla kipeä, kuin oma vatsa on. 

Mitään oleellista eroa ei ole silloin kuin tarjoillaan 
»hienompia» juomia, sillä kaikissa niissä on alkoholia. 

Asian ytimeen osaten huomautti saksalainen maa- 
herra, tohtori Strehler, Berlinin tieteellisillä raittius- 
kursseilla vuonna 1912 pitämässään esitelmässä, että 
juopumustapaukset ovat pääasiassa yleisen, tavan- 
mukaisen alkoholinnautinnan näkyviä ilmiöitä, että ne 
ovat tavallaan paiseita, ajoksia sairaassa kansanruu- 
miissa, sill'aikaa kun todellinen sairaus on kansan 
veressä, aivoissa ja sydämessä. 

»Koleran raivotessa», lausui hän, »ei tyydytä yksityisten sairaitten 
hoitamiseen. Annetaan määräyksiä terveitten elämäntapojen 
aikaansaamiseksi: juomavettä, ravintoaineita, asunnoita, elinehtoja 
tutkitaan ja parannetaan. Yksityistapauksessa tämä saattaa tuntua 
pikkumaiselta ja käydä kiusalliseksi. Mutta yhteisön vihollinen on 
voitettava vain yhteisvoimin; jokaisen yksilön täytyy tässä antaa 

apuaan; hätätilassa on hänet laillisin keinoin siihen pakotettava. 
Niin on myöskin taistelu juoppoutta vastaan kohdistettava 'sen 
syiden poistamiseen, sen tulee muodostua juoppouden ehkäisemiseksi. 

Onko nyt juoppous harvinainen poikkeustapaus vai onko se 

yksi laji kansantautia, joka syövän tavalla jäytää kansan elinvoimaa? 
Varovaiset arviot, jotka nojautuvat erinäisissä kaupungeissa ja 
maaseutupiireissä toimitettuihin laskuihin, osoittavat, että Saksassa 
julkijuoppojen luku nousee noin 400 ooo:een. Heidän rinnallaan on 
kaiketi 300 000 onnetonta aviovaimoa, joiden elämä on jokapäiväistä 
kärsimystä, ja ehkä miljoonan verta säälittäviä, heikkoja ja hädän- 
alaisia lapsia. Mikä joukko ihmisraukkoja! Koko Saksassa on vuo- 
sittain tuskin muutaman tusinan verran vesikauhu tapauksia, ja 
kuinka varovaisia ollaan kuitenkin niihin nähden. Kun syntyy vain 
epäluuloakin siitä, että vesikauhu on kysymyksessä, ryhdytään mitä 
ankarimpiin varovaisuustoimenpiteisiin, jotta uhkaava vaara saa- 
taisiin torjutuksi. Eikö näin ollen alkoholikysymykselle olisi omis- 
tettava tuhat kertaa suurempaa huomiota?» 

Pääpaino tässä taistelussa alkoholismia vastaan on 
maaherra Strehlerinkin mielestä pantava juomatavan 
poistamiseen. 

Nykyaikainen alkoholikysymys ei siis ole kysymys 
siitä, voiko yksityinen ihminen ottaa lasillisen olutta tai 
ryypyllisen viiniä elimistöään vahingoittamatta, vaan 
siitä, mitä on tehtävä sen yhteiskunnallisen kurjuuden 
auttamiseksi ja ehkäisemiseksi, mikä johtuu alkoholin- 
nautinnasta. 

Syvälle juurtuneen juomatavan vastustaminen ei tie- 
tenkään ole mikään helppo asia. Sattuvasti on terveys- 
opin professori Sucksdorff lausunut: 

»Jos jossakin kaupungissa vuosittain tapahtuisi yhtä monta 
opiumi-, morfini-, lyijy-, tahi arsenikkimyrkytystä kuin alkoholi- 
myrkytyksiä — päihtymyksiä — , herättäisi tämä suuttumuksen 

myrskyn kaikkien mielissä, ja syystä kylläkin. Mutta alkoholimyr- 
kytyksien suhteen pysytään täysin levollisina, välinpitämättöminä, 
suvaitsevaisina; ne ovat jokapäiväisiä luonnollisia asioita, joihin ei 
sen enempää kiinnitetä huomiota. Onko tämä johdonmukaista? 
Ei suinkaan. Myrkky kuin myrkky, myrkytys kuin myrkytys.» 

Väärä käsitys juovutus juomain vaikutuksesta ja juoma- 
tapa, jota yksityisten juomahimo tukee, ovat etupäässä 
syynä alkoholinkäytön yleisyyteen. Sen vuoksi on kaikin 
tavoin levitettävä raittiusvalistusta. Yhteisillä ponnistuk- 
silla on murrettava juomatapa. 



Kahdeksas luku. 



RAITTIUSTYÖ JA RAITTIUSYHDISTYKSET. 

Kun oli tultu huomaamaan, mitä suurta vahinkoa 
ja onnettomuutta juovutus juomat saivat aikaan kaik- 
kialla, missä niitä käytettiin, alettiin harkita, kuinka 
nämä vauriot parhaiten olisivat autettavissa ja ehkäis- 
tävissä. Sitä työtä, jota tässä kohden on tehty, kutsu- 
taan tavallisesti raittiustyöksi. Raittiustyö tarkoittaa 
alkoholikysymyksen ratkaisua, mutta vasta vähitellen 
on ihmisille selvinnyt, mitä kaikkea tähän raittiustyö- 
hön sisältyy. 

Kristillisen lähimmäisenrakkauden synnyttämä halu 
auttaa juoppouden uhreja — juomareita itseään ja heidän 
onnettomia omaisiaan — aiheutti nykyaikaisen raittius- 
työn. Kun raittiustyöhön ensin ryhdyttiin, ajateltiin 
jotenkin yksinomaan juomarien pelastamista, ja kun 
viina oli tavallisin juoppouteen viettelijä, kohdistettiin 
taistelu pääasiallisesti sen käyttöä vastaan. Kaikkialla 
alettiin perustamalla »kohtuudenseuroja». Juoppoutta 
pidettiin ihmisen siveellisessä olemuksessa esiintyvänä 
paheena, syntinä, ja aseena taistelussa sitä vastaan käy- 
tettiin siveellisiä kehoituksia, joissa pääasiallisesti vedot- 
tiin tunteisiin. Suuri paino pantiin kyllä raittiuslupauk- 
seen, mutta kohtuudenseuroissa se merkitsi tavallisesti 

vain kieltäytymistä viinankäytöstä. Mutta luonnolli- 
sen kehityksen kautta jouduttiin periaatteesta ehdottomaan 
raittiuteen. Käytännöllinen kokemus osoitti nimittäin, 
ettei juomarista saatu kohtuullista. Niin kauan kuin 
alkoholihimoa pidettiin vähänkin vireillä, saattoi se 
milloin tahansa leimahtaa ilmiliekkiin. Opittiin niin- 
ikään, että käyneiden juomien, s.o. oluen ja viinin, naut- 
timinen sai aikaan päihtymystä yhtä hyvin kuin viinan- 
käyttö. Ja käytännöllinen raittiustyö opetti, että aino- 
astaan se, joka itse oli ehdottomasti raitis, saattoi olla 
tukena juomarille tämän taistelussa himoaan vastaan, 
sillä hyvä esimerkkihän on suuriarvoisempi kuin 
kaikki kehoitukset ja varoitukset. Oli aloitettu taiste- 
lulla juoppoutta, alkoholin väärinkäyttöä, vastaan, 
mutta huomattiin, että olikin taisteltava juomatapaa, 
alkoholin käyttöä vastaan, sellaisena kuin se yleisesti 
esiintyi olevissa oloissa. 

Kun raittiustyössä käytännöllisistä syistä siirryttiin 
ehdottoman raittiuden pohjalle, oh tieteellinen alkoholi- 
tutkimus vielä aivan alussaan. Ensimmäiset raittius- 
työntekijät ajattehvat kärsiviä lähimmäisiään eivätkä 
sitä vahinkoa, mitä alkoholi mahdolhsesti sai aikaan 
heidän omassa ruumiissaan. Ja tämä lähimmäisenrak- 
kaus on ollut raittiustyön varmana, horjumattomana 
perustuksena myöskin sittemmin, kun raittiusvaatimus 
on alkanut saada yhä kasvavaa tukea tieteelliseltä 
alkoholitutkimukselta. 

Amerikassa ja Englannissa muutettiin kohtuuden- 
seurat oikeiksi raittiusyhdistyksiksi jo viime vuosisadan 
alkupuoliskolla, muissa maissa paljon myöhemmin. 

Meillä Suomessa perustettiin ensimmäinen nykyaikai- 
nen raittiusyhdistys Vaasassa vuonna 1877. Vuonna 
1884 muuttui »Kohtuuden Ystävät» niminen seura 
»Raittiuden Ystävät» nimiseksi koko maata käsittä- 
väksi raittiusjärjestöksi, jolla on nykyjään useimmissa 
paikoin maatamme paikallisyhdistyksiä. 

Asian tärkeyden vuoksi palaamme vielä yksityiskoh- 
taisemmin niihin raittiustyön pääkohtiin, joihin jo 
edellä on lyhyesti viitattu. 

Ihmisen on omasta puolestaankin varminta olla nautti- 
matta juovutusjuomia. On kyllä myönnettävä, että alko- 
holia on useissakin tapauksissa voitu nauttia ilman huo- 
mattavaa näkyvää vahinkoa, mutta on muistettava, 
että toinen saattaa satunnaisesti kestää sen alkoholi- 
määrän, joka toiselle on ehdottomasti vahingoksi. 
Monelle ihmiselle voi »kohtuullinenkin» juovutusjuo- 
main nauttiminen käydä vaaralliseksi sen vuoksi, että 
se viettelee häntä vähitellen suurentamaan alkoholi- 
annoksia, kun hän ei muuten pääse siihen mielialaan, 
mihin pyrkii. 

Kaikki ovat siitä yksimielisiä, että alkoholi vaikuttaa 
erityisen vahingollisesti nuoriin, kasvaviin henkilöihin 
ja ettei sitä milloinkaan saa antaa lapsille. Mutta jos 
nuoruudessaan on oppinut olemaan lasiin koskematta, 
niin ei ole mitään järkevää syytä opetella juomaan 
täysikäiseksi tultuaankaan. Ei ole mitään aihetta olet- 
taa, että alkoholi silloin olisi käynyt vaarattomaksi. 
Päinvastoin on täysi syy muistaa seuraavia Ruot- 
sin lääkärien raittiusseuran painattamia varoitus- 
sanoja: 

»Alkoholi on petollista myrkkyä, joka pienissäkin määrin nautit- 
tuna usein käy sen vuoksi vaaralliseksi, että se monessa herättää 
himon yhä suurempiin ja suurempiin määriin. Tästä johtuu, että 
niin kauan kuin juovutus} uomia on helposti saatavissa, tuhannet ja 
taas tuhannet kansastamme käyttävät niitä väärin, vahingoittaen 
siten itseään ja samalla levittäen onnettomuutta laajoihin piireihin.» 

Vakavan totuuden on esittänyt professori Robert 
Tigerstedt lausuessaan: 

»Sen mieleen, joka ensi kerran ottaa lasin, ei tule silmänräpäyk- 
seksikään ajatus, että hän voi lopettaa juomarina. Hänellä on mie- 
lestään, yhtä hyvin kuin monilla muilla, jotka mitään näkyvää vahin- 
koa kärsimättä ovat käyttäneet alkoholijuomia, kyllä voimaa ja 
itsensähallitsemiskykyä pysyäkseen kohtuullisuuden rajoissa, vaikka- 
pa hän tietääkin, että useilla ihmisillä ei ole sitä. Mutta kuinka 
moni onkaan tässä kohden pettynyt?» 

Mutta sittenkin lienee useimmille ratkaisevana näkö- 
kohtana raittiusasiassa se esimerkki, jonka hän tahtoo 
tässä kohden toisille antaa. 

Esimerkki voi olla pahaksi. Eräässä pitäjässä vietet- 
tiin kerran hautajaisia. Vanha isäntä oli saatettu hau- 
taan, ja vanha emäntä oli ymmärtämättömyydessään 
hankkinut viinaa, jolla vainajan muistoa juhlittiin. 
Pidoissa oli läsnä veljeni, joka ei viinaa nauttinut. Hän 
kertoi, että hänen luoksensa oli tullut eräs toinen pito- 
vieras, muuan puuseppä, ja sanonut: »Voi, jos kaikki 
olisivat sellaisia, kuin te olette, kun te ette nauti 
väkeviä, niin minun olisi niin paljon parempi olla! Minä 
tunnen, kuinka pahaa tekee rinnassani joka kerta, kun 
minä otan, mutta minä en voi olla ottamatta, kun ne 
toiset nauttivat ja tekevät vielä pilkkaa minusta, jollen 

minä tahdo ottaa viinaa.» Perästäpäin kuuli veljeni, 
että tuo samainen mies oli kotimatkalla löydetty kuo- 
liaana reestään. Kenen syy oli se, että hänen niinkuin 
niin monen muun on täytynyt juovuspäissä astua ian- 
kaikkisuuteen? Oliko se ainoastaan hänen omaa syy- 
tänsä, hänen, joka olisi tahtonut olla ottamatta, mutta 
joka ei voinut, kun toiset antoivat hänelle huonoa esi- 
merkkiä? 

Mutta esimerkki voi myöskin olla hyväksi. Tunsin 
jokin vuosi sitten kuolleen Englannin arkkipiispan, toh- 
tori T empien, joka oli saanut erinomaisen paljon aikaan 
raittiusasiassa. Hän kertoi meille, kuinka hänestä 
itsestään oli tullut raittiusmies. Ollessaan siihen aikaan 
toisessa piispanvirassa oli hän kerran tullut kotiin ja 
nähnyt pihansa perällä miehen pilkkovan puita. Eng- 
lannissa lämmitetään kivihiilillä, mutta käytetään pie- 
niä puupalikoita sytykkeiksi, jotta kivihiilet syttyvät. 
Tällaisia puita vanha mies pilkkoi, ja hän näytti niin 
ahkeralta työssään, että piispa meni lähemmäksi, pisti 
miehelle kättä ja pyysi häntä mukaansa sisälle. Kun 
oli päästy piispan huoneisiin, astui tämä pöydän luo, 
jolla sen ajan tavan mukaan oli viiniastia ja sen ympä- 
rillä laseja. Piispa kaatoi kahteen lasiin viiniä ja tarjosi 
toista miehelle. Mies hätkähti. »Ei kiitoksia», sanoi hän 
lyhyesti. Mutta silloin alkoi piispa laskea hyväntah- 
toista leikkiä, vakuutellen, että mies ei ollut ennen niin 
hyvää ainetta maistanut, ja että kyllä hänen sopi ottaa, 
kun itse piispa tarjosi. Silloin sanoi mies: »Minä olen 
yksinkertainen vanha mies; en minä osaa tätä asiaa selit- 
tää, niinkuin tahtoisin. Mutta minä olen huomannut, 

kuinka monta minun työtovereistani on joutunut tur- 
mioon tuon aineen takia. Ja sen vuoksi minä olen päät- 
tänyt, että vaikka minun esimerkkini ei pitkälle ulotu- 
kaan, en kumminkaan tahdo koskaan väkijuomia naut- 
timalla ja huonoa esimerkkiä antamalla johtaa turmion 
tielle ketään veljistäni, joiden takia Kristus on kuollut.» 

Sen enempää ei asiasta puhuttu, mutta kun seu- 
raavana aamuna piispa kävi aamiaiselle, ja palvehja 
kantoi viiniastiaa pöydälle, sanoi piispa: »Viekää pois 
tuo aine, sitä ei milloinkaan enää saa minun talossani 
käyttää!» Sen yön oh piispa maannut valveilla tehden ti- 
liä Jumalansa ja omantuntonsa kanssa. Hän oh kysynyt 
itseltään, eikö hän, jonka esimerkki vaikutti niin paljon 
laajemmalle kuin tuon vanhan työmiehen, ollut esi- 
merkillään johtanut huonolle tielle ketään vel- 
jistään, joiden takia Kristus on kuollut. Ja siitä hetkestä 
alkaen oli tämä piispa mitä innokkain raittiustyön 
tekijä. — »Hyvä on olla lihaa syömättä ja viiniä juo- 
matta ja kieltäytyä siitä, josta veljesi loukkaantuu tai 
joutuu lankeemukseen tai heikontuu.» (Room. 14: 21.) 
Se pahennus, mitä torille myytäväksi tuotu pakana- 
jumahlle uhrattujen eläinten hha sikäläisissä oloissa 
sai aikaan, ei kuulu meille. Mutta sitä suuremmassa 
määrässä koskee meitä kehoitus juovutusjuomista kiel- 
täytymiseen, sillä mikään muu nautintoaine ei ole mei- 
dän oloissamme niin suureksi loukkaukseksi tai lankee- 
mukseksi kuin alkoholi. 

Parhaatkaan puheet eivät vaikuta paljon mitään, 
jollei oma esimerkki ole sopusoinnussa puheiden kanssa. 
Englantilainen ihmisystävä, neiti Agnes Weston, on 

tehnyt niin paljon hyvää varsinkin merimiesten kes- 
kuudessa, että hän on saanut tunnustukseksi tästä 
kunniatohtorin arvon, vaikka hän ei ole yliopistossa 
opiskellut. Hän kertoo omasta elämästään seuraavan 
kuvaavan esimerkin: 

»Suuri raittiuskokous oli päättymäisillään. Siinä me, jotka har- 
rastimme raittiutta, olimme vakavasti puhuneet kuulijoillemme siitä, 
kuinka juoppouspahe alentaa ihmisen ja tuo mukanaan kaikenlaista 
kurjuutta. Kehoitimme heitä rupeamaan jäseniksi raittiusyhdistyk- 
seen. Silloin astui muuan syvälle langennut juomari esiin joukosta 
ja sanoi haluavansa liittyä yhdistykseen. Hän oli nuohooja ammatil- 
taan. Me kaikki tunsimme hyvästi miehen. Minä tulin erikoisen iloi- 
seksi tästä odottamattomasta tapauksesta ja ojensin hänelle kynän, 
jotta hän voisi kirjoittaa nimensä raittiusyhdistykseen. Mutta 
samassa hän kääntyi ja katsahti epäilevästi minuun, kysyen äkki- 
arvaamatta: 'Neiti Weston, oletteko te ehdottomasti raitis?' 
Minä jouduin hämilleni tästä suorasta ja odottamattomasta kysymyk- 
sestä ja vastasin, että kyllä minä silloin tällöin join lasillisen viiniä 
ja olutta, mutta että minä aina olin noudattanut mitä ankarinta koh- 
tuutta. Silloin laski nuohooja kynän kädestään ja lausui ikäänkuin 
helpotuksesta huoahtaen: 'Siinä tapauksessa teen minä aivan niin 
kuin tekin. Minäkin aion silloin tällöin ottaa lasin, mutta tietysti 
vain kohtuudella.' Turhaa oli sitten enää koettaa häntä saada kir- 
joittamaan nimeään raittiusyhdistyksen jäsenkirjaan, eikä hän tie- 
tysti myöskään 'kohtuudessa' pysynyt. Hän lankesi pian entisiin 
tapoihinsa, aina puolustaen itseään sillä, että hän tahtoi tehdä, niin- 
kuin neiti Westonkin on tehnyt. 'Minä seuraan hänen esimerk- 
kiänsä.' Silloin minä huomasin, mitä olin laiminlyönyt ja mitä 
minun välttämättömästi tuli tehdä. Vielä tuona samana iltana minä 
kirjoitin nimeni raittiusyhdistykseen. Voi, jos olisin tehnyt sen jo 
aikoja sitten, ainakin ennenkuin tapasin äskenmainitsemani mies- 
raukanf» 

Kuinka usein saadaankaan syyttää itseään liian myö- 
hään siitä, ettei ole aikanaan osattu nuorille antaa 

oikeata esimerkkiä ja opastusta raittiusasiassa? Siitä 
on todistuksena rouva Alli Trygg-Heleniuksen kuvaama 
sydäntäsärkevä tositapahtuma, joka sai hänet erikoi- 
sesti raittiustyötä lasten keskuudessa harrastamaan. 
Hän kertoo: 

»Muutamia vuosia sitten asui luonani nuori opettajatar. Hänellä 
oli hyvin lahjakas veli, joka opiskeli yliopistossa. Monesti sisar 
näytti niin surulliselta, ja lopulta sain minä tietää, että veli joi. Minä 
puhuttelin nuorta miestä, ja me pääsimme niin pitkälle, että hän 
päätti tehdä yhden vuoden kestävän merimatkan päästäkseen ruu- 
miillisella työllä ja 'hyviä toveria' välttämällä tasapainoon. Hän oli 
poissa vuoden, palasi Helsinkiin ja — alkoi ihan samalla tavalla 
kuin ennenkin. Silloin saimme hänet houkutelluksi matkustamaan 
Turva-laitokseen. Kun hän vuoden kuluttua palasi Turvasta, oli 
meillä jälleen valoisat toiveet hänen tulevaisuudestaan. Mutta 
'hyvät toverit' tulivat, ja kolmantena päivänä oli alkoholihimo 
hänessä syttynyt täyteen liekkiinsä. Me lähetimme hänet takaisin 
Turvaan. Kuuden kuukauden kuluttua palasi hän taas takaisin ja 
— alkoi juoda ensimmäisenä iltana. Minä toivoisin, että voisin 
kuvata teille sitä epätoivoa, jossa hän oli. Hän oli käyttänyt sisa- 
rensa rahoja ravintolassa, ja kun minä huomautin hänelle tämän 
menettelyn epärehellisyydestä, sanoi hän: 'Minun täytyy saada rahoja, 
ja jollen minä saa muuten, niin minä varastan. Luuletteko te, että 
teidän kehoituksenne auttavat? Minä tiedän ja ymmärrän hyvin hy- 
västi kaikki. Tässä on minulla kirje vanhalta isältäni. Minä olen kan- 
tanut sitä kolme päivää taskussani tohtimatta sitä avata, sillä mi- 
nulla oli alinomaa semmoinen tuska, että jotakin on tapahtunut van- 
hukselle. Minä olen nähnyt, kuinka hänen vartalonsa vuosi vuodelta 
köyristyy; se on surusta minun takiani. Äitini on itkenyt yötä päivää 
tähteni, niin että hänen silmänsä voivat pian käydä sokeiksi. Minä 
tiedän tämän kaiken. Mutta minä en voi enää auttaa sitä. Minä 
en tietänyt silloin, kun otin ensimmäisen lasin, että loppu tulisi täm- 
möiseksi. Voi jos joku olisi sanonut sen minulle silloin! Nyt se on 
iian myöhäistä! Tällä nuorella miehellä — joka nyt lepää ennen- 

aikaisessa haudassaan riippakoivun alla pienellä maalaishautuu- 
maalla — oli ollut hyvä koti, lemmekkäät vanhemmat, paras koulu, 
ja hän oli murtunut, hukkaan mennyt mies ruumiin ja sielun puo- 
esta jonkin verran yli 20 vuoden ikäisenä.» 

Amerikassa tapahtui rautatieonnettomuus. Pika- 
junan veturi syöksyi alas radalta, ja suuri joukko vau- 
nuja murskautui. Kun saapui apua ja alettiin ruhjoutu- 
neita pelastaa, saavuttiin lopulta myöskin junankul- 
jettajan luokse, joka makasi pahasti vahingoittuneena. 
Hän oli melkein kuoliaaksi puristunut, mutta sitäpaitsi 
oli höyrykattilasta virtaava tulikuuma vesi pahasti 
polttanut hänet. Kun häntä yritettiin auttaa, sanoi 
hän: »Älkää minusta välittäkö! Minä olen jo kuoleman 
oma. Mutta siellä on toinen juna kohta tulossa. Näyt- 
täkää sille varoitusmerkkiä, ettei se syöksyisi samaan 
onnettomuuteen! Jumalan tähden, näyttäkää sille 
punaista lyhtyä! » — Ja mies kuoli. 

Me täysikäiset olemme siinä junassa, jossa niin moni 
on ruhjoutunut väkijuomien takia. Toinen juna on 
tulossa. Nuoret siinä saapuvat elämän tanterelle, sen 
viettelyksistä ja ansoista tietämättä, iloisina ja elämän- 
haluisina. Pitääkö tästä nuorisosta niin monen joutua 
väkijuomien takia onnettomuuteen, kuin meidän jou- 
kostamme on joutunut? »Jumalan tähden, näyttäkää 
sille punaista lyhtyä!» 

Juomatapaa emme saa hävitetyksi muuten kuin eh- 
dottomalla raittiudella, sillä juuri n.s. kohtuulliset 
juovutusjuomain käyttäjät pitävät tätä tapaa yllä. 
Jos siis mielitään alkoholin käytön pahin syy, juoma- 

tapa, saada poistetuksi, on ehdoton raittius saatava 
yleiseksi tavaksi. 

Mutta eihän minun tarvitse mennä jäseneksi raittius- 
yhdistykseen, voinhan minä muutenkin olla ehdotto- 
masti raitis, sanonee joku. 

Hyvä on edes itse olla juovutusjuomiin koskematta, 
mutta vielä parempi on kuulua raittiusyhdistykseen. 
Kaikkien hyvien asiain ajamisessa tarvitaan yhteis- 
työtä. Yksiksemme olemme liian heikkoja, yhtyneinä 
muodostamme voiman, joka kykenee sitkeän juoma- 
tavankin murtamaan. 

Oletteko koskaan tarkanneet lumihiutaletta, joka 
putoaa nuttunne hihalle? Te puhallatte, ja lumihiutale 
lentää pois. Siinä on niin pikkuisen voimaa. Mutta 
kun noita heikkoja lumihiutaleita tulee yhteen tuhansia, 
miljoonia ja sitten miljoonien miljoonia, niin siitä syntyy 
lumikinos, joka voi väkevän pikajunankin pysäyttää. 
Yhtyneissä lumihiutaleissa on voimaa. 

Otaksutaanpa, että jossakin iltapimeällä kokousta 
pidettäessä olisivat pahat pojat kantaneet suuren tukin 
kokoushuoneen portaitten eteen. Ensimmäinen kokouk- 
sesta lähtevä olisi langennut tukkiin ja kirahtanut 
pahasti. Mitä me muut silloin tekisimme? Emme me 
hyppäisi perässä, vakuutellen, että »kyllä siinä meidän 
niskamme kestävät, vaikk'ei sen raukan niska kestänyt». 
Me hakisimme kaikkein ensimmäiseksi valoa nähdäk- 
semme, kuinka tuon onnettoman on käynyt. Me ryh- 
tyisimme auttamaan häntä. Ja sitten me sanoisimme 
niille, jotka vielä ovat sisällä kokoushuoneessa: »Älkää 
tulko tänne nyt, me väännämme ensin tukin pois 

tieltä!» Jos se tukki olisi liian raskas yhden nostaa, niin 
ei se mitään auttaisi, jos Anttila punnaisi vaikka kuinka 
kovasti ja sanoisi sitten Jussilalle: »Nosta sinä nyt 
vuorostasi, minä nostin jo!» Jos tukki kerran on liian 
raskas yhden nostaa, niin ei asia siitä parane, vaikka sitä 
kuinka moni perätysten koettaisi nostaa. Siihen täy- 
tyy kaikkien yhfaikaa käydä käsiksi. — Aivan samalla 
tavalla on raittiusasiassa. Meidän ei sovi kerskaten 
itse ruveta nauttimaan väkijuomia, kun olemme näh- 
neet niiden toisille onnettomuutta tuottavan. Meidän 
täytyy auttaa sitä, joka on juomatapaan itsensä lou- 
kannut. Ja sitten meidän täytyy yhteisvoimin ruveta 
tätä »tukkia» vääntämään pois ihmisten tieltä. Siinä 
tarvitaan sekä miesten että naisten yhteistä ponnis- 
tusta! 

Mutta mitä minun jäsenyyteni merkitsee raittius- 
yhdistyksessä, kun minä en kumminkaan kykene siellä 
mitään tekemään; eri asia on niiden, jotka osaavat 
puheita pitää, sanoo joku vaatimaton hyvä ihminen ja 
sanoo sen täydessä totuudessa. Raittiuskirjailija, opet- 
taja Kallio, on tässä asiassa esittänyt niin erinomaisen 
esimerkin, että se on aina mielessäni säilynyt. Ajatel- 
laanpa tavallista suomalaista aitaa. Siinähän on sekä 
tukiseipäitä että aidaksia. Jos noilta aidaksilta kysyt- 
täisiin, mitä ne aidassa tekevät, niin ne eivät muuta 
osaisi vastata kuin vaatimattomasti sanoa: »Me olemme 
vain.» Mutta aita ei olisi mikään aita, jollei siinä olisi 
aidaksia. Tukiseipäät tietenkin saattaisivat kerskata 
pitävänsä aitaa pystyssä, mutta jos aidassa olisi ainoas- 
taan niitä, kyllä siitä lehmät läpi hyppelisivät. Aidak- 

sia siis välttämättömästi myöskin tarvitaan aidassa. 
Raittiusyhdistyksessäkin tarvitaan ei ainoastaan tuki- 
seipäitä, johtohenkilöitä, vaan myöskin noita tavallisia 
aidaksia, jäseniä, jotka »ovat vain», mutta joita ilman 
raittiusyhdistys ei olisi mikään yhdistys. Ja tässä 
asiassa on niinkin, että aikaa myöten voi monesta 
»aidaksesta» kehittyä »tukiseiväs»! 

Jos tunnet, että sinullakin, joka tätä satut lukemaan 
tai kuulemaan, on tässä asiassa velvollisuus täytettävä, 
niin älä siirrä liian kauaksi sen täyttämistä. Oletteko 
kuulleet opettavaa juttua pienestä »kempuraj alasta»? 

Ukko paholainen oli kerran hyvin huonolla tuulella. Hänen mie- 
lestään ihmiset siellä maan päällä alkoivat tulla paremmiksi ja parem- 
miksi. Kiukuissaan kutsui hän eteensä kaikki apulaisensa ja alkoi 
sättiä heitä huonosta velvollisuuksiensa täyttämisestä. »Sinäkin siinä, 
nahjus», pauhasi hän Juoppoudelle, »olet käynyt niin saamattomaksi, 
että ihmiset siellä maan päällä yhtyvät yhä enemmän ja enemmän 
raittiusyhdistyksiin ja menevät meiltä hukkaan». Turhaan koettivat 
apulaiset puolustella itseään. Mutta silloin hiipi toisten takaa esille 
pikkuinen pahanpäiväinen kempurajalka. »Kuka sinä olet?» kysyi 
ukko paholainen. »Eikös isä tunne minua?» sanoi pikku kempurajalka 
kimeällä, piipittävällä äänellään . »Kas, minä teen tällä tavalla. Kun 
ihmiset menevät raittiuskokouksiin, niin minä menen mukaan, 
vaikkeivät ne näe minua. Ja kun joku sitten tekee hyvän päätöksen, 
että nyt minäkin menen raittiusyhdistykseen, niin minä hiivin hänen 
korvanjuureensa ja kuiskaan: 'Menkää vain, menkää vain! Mutta 
älkää menkö vielä tänään, menkää vasta huomenna!' Ja kun hän 
sitten huomenna taas aikoo panna hyvän päätöksensä toimeen, niin 
minä taasen kuiskaan korvanjuuressa: 'Älkää menkö vielä tänään, 
menkää vasta huomenna!» Silloin alkoi ukko paholaisen naama 
mennä yhä leveämpään nauruun. Hän taputti sitä pientä kempura- 
jalkaa poskelle ja sanoi: »Oikein, poikaseni! Kun sinä vain pidät 
huolen siitä, että ihmiset aina lykkäävät hyvien päätöstensä toteut- 

ta m is en huomiseksi ja taas huomiseksi, niin kyllä meidän valtakun- 
tamme pystyssä pysyy.» 

Myöskin kieltolain puolustuksen kannalta olisi raittius- 
yhdistysten jäsenluku välttämättömästi saatava paljon 
suuremmaksi, kuin se nykyjään on. Jokaisen aatteen 
voimaa lasketaan niiden järjestöjen jäsenluvun mukaan, 
jotka sitä asiaa lähinnä ajavat. Kun valtiopäivillä tulee 
puhe esim. eläinsuojelusasian ajajain toivomusten nou- 
dattamisesta r niin vaistomaisesti kysyvät kansanedus- 
tajat toisiltaan: Kuinka paljon niitä taas onkaan jäse- 
niä meidän elämsuojelusseuroissamme? Kipeästi koski 
kieltolakiasian ajajaan, kun kieltolakia vastustavissa 
sanomalehdissä jokin vuosi sitten päästiin ivallisesti 
kysymään, kuinka paljon Suomen raittiusjärjes- 
töissä tätä nykyä on jäseniä. Ja lisättiin, että Tans- 
kassa ja Norjassa, joissa väkiluku on suunnilleen yhtä 
suuri kuin Suomessa, on kummassakin parisataatuhatta 
jäsentä raittiusseuroissa, eikä siellä kuitenkaan muka 
esitetä niin pitkälle meneviä vaatimuksia, kuin täällä 
Suomessa on raittiusjärjestöjen taholta tehty. Kyllä- 
hän me raittiusasian ajajat hyvästi tiedämme, että 
kieltolain vaatimuksen kannattajia on paljon varsi- 
naisten raittiusyhdistysten ulkopuolellakin. Mutta sit- 
teukin on varmaa, että jos meidän raittiusjärjestöis- 
sämme olisi parisataatuhatta jäsentä, ei kieltolakiasiaa 
olisi kohdeltu ja kohdeltaisi niin yli olkain, kuin sitä 
on kohdeltu. Vielä nytkin on tätä asian puolta välttä- 
mättömästi muistettava. 

Raittiustyö on jaloa lähimmäisten hyväksi tehtävää 
työtä. Siihen on jokaisen hyvää harrastavan ihmisen 
velvollisuus ottaa osaa. Kaikkia tässä työssä tarvitaan, 
ja parhaiten siihen voidaan ottaa osaa raittiusjärjestöön 
kuulumalla. 



Yhdeksäs luku. 
LAKI AVUKSI. 

Ihminen ei hypi pitkälle yhdellä jalalla. Hänen täy- 
tyy käyttää molempia jalkojaan, jos tahtoo päästä var- 
masti eteenpäin. Raittiuskysymyksen ratkaisussakin 
tarvitaan yhtaikaa kahta tekijää: sitä raittiustyötä sa nan 
tavallisessa merkityksessä, josta on edellä ollut puhe, 
mutta samalla myöskin ^uovutusjuomalainsäädäntöä. 

Siihen aikaan, kun oli vielä tapana melkein joka per- 
heessä valmistaa tavallista jauhokaljaa, tapahtui ker- 
ran tällainen tapaus. Emäntä huutaa toisesta huo- 
neesta keittiössä olevalle palvelijattarelle, että tämä 
veisi tuopilla kaljaa sisälle. Tyttö menee keittön nur- 
kassa seisovasta tynnyristä laskemaan kaljaa, mutta 
kun tuoppi on jo puolillaan, kiehuukin hellalla oleva 
kahvipannu ylitse. Kaikki tietävät — ainakin naisväki 
— , että kahvipannua on aina ensimmäiseksi autettava. 
Palvelustyttökin juoksee kahvipannun apuun, mutta 
samassa kiirehtii emäntä jälleen sisältä, että miksei se 
kalja jo tule. Tyttö lennättää kaljatuopin sisälle. Kun 
hän hetkisen kuluttua palaa takaisin keittiöön, on siellä 
hävityksen kauhistus. Lattia on täynnä kaljaa, tyttö 
parkaisee hädissään ja rapeaa kokoamaan mattoja, 
riepuja ja mitä käsiinsä saa lattiata kuivatakseen. 

Emäntä, kun kuulee tytön parahduksen, rientää myös- 
kin keittiöön, ja kun huomaa, mistä on kysymys, rupeaa 
hänkin hakemaan räsyjä lattiaa kuivatakseen. Mutta 
kaljaa tulee vain uutta ja uutta, ja kun emäntä sattuu 
katsomaan kaljatynnyriin päin, niin äkkääkin hän, että 
tappi on auki. »Missä se kaljatynnyrin tappi on?» 
kysyy hän tytöltä. Silloin vasta huomaa tyttö, että 
hän on kaiken aikaa ajatuksissaan pitänyt tynny- 
rin tappia vasemmassa kädessään. No, sitten tietysti 
pistettiin tappi paikalleen, ja kalja lakkasi vuotamasta. 
Kun näin oli tappi saatu suulle, silloin voitiin lattiakin 
saada kuivatuksi. 

Kun on kysymys kaljatynnyristä, niin kaikki ymmär- 
tävät, että tappi on pantava suulle, ennenkuin voidaan 
ruveta korjaamaan niitä jälkiä, mitä tynnyristä vir- 
taava kalja on jättänyt. Ei myöskään niitä jälkiä, mitä 
juovutusjuomien nauttiminen jättää, saada korjatuksi, 
ennenkuin pannaan »tappi suulle», saadaan väkijuoma- 
kielto, joka estää väkijuomia enää vapaasti virtaamasta. 

Mielenkiintoista on tarkastaa, kuinka alkoholikysy- 
myksen kehityksen eri asteet ovat kuvastuneet juo- 
vutusjuomien valmistusta ja kauppaa koskevien ase- 
tusten eri määräyksissä. Vähitellen tultiin siihen vakau- 
mukseen, että varsinaista juoppoutta oli vastustettava, 
mutta vielä ei ollut mitään muistutettavaa juovutus- 
juomien »kohtuullista» käyttöä vastaan, ja tämän koh- 
tuuden edistämiseksi koetettiin saada miedompia juo- 
vutusjuomia, varsinkin olutta, käytäntöön viinan ase- 
mesta. Kaikki tämä näkyy vanhentuneista lakipykä- 
listämme, joiden mukaan olut olisi paljon vaaratto- 

mampi juoma kuin paloviina, punssi paljon viatto- 
mampi aine kuin konjakki j. n. e. Suomenkin alko- 
holilainsäädännössä tavataan epäjohdonmukaisuuksia, 
jotka ovat kerrassaan hämmästyttäviä. Entisessä 
paloviinan myyntiä koskevassa asetuksessa oli mää- 
räys, että viinan tulee sisältää vähintään 35 % alko- 
holia ja olla vapaata vahingollisista aineista. Ei ole 
ainoatakaan lääkäriä, joka ei sanoisi alkoholia myr- 
kyksi, ja Suomen laki on sanonut, että viinan täytyy 
sisältää 35 % tätä myrkkyä, mutta samalla olla vapaata 
vahingollisista aineista! Tällaiselle ristiriitaisuudelle 
voisi hymyillä, jos voisi unohtaa, mitä on kansallemme 
maksanut, kuinka monta elämätä on mennyt hukkaan 
sen takia, että lainsäädäntö ei ole läheskään ollut sen 
tiedon tasalla, mitä meillä nykyjään on juovutusjuo- 
mista. 

Entisinä aikoina lähtivät juovutusjuoma-asetusten 
säätäjät pääasiallisesti kahdesta periaatteesta: ensiksi 
siitä, että kunkin olisi mahdollista alkoholia nautties- 
saan pysähtyä sillä kohdalla, kuin hän haluaa, ja toi- 
seksi siitä, että ainoastaan varsinaista juoppoutta olisi 
vastustettava. Nyt tiedetään ensiksikin, että alkoholi 
on huumaavaa myrkkyä, joka lamauttaa arvostelu- 
kyvyn ja tahdon. Kun alkoholi lamauttaa arvostelu- 
kyvyn, ei kaikkien ole tietenkään mahdollista ratkaista, 
milloinka heidän olisi lopetettava. Ja kun tahdon voima 
heikkenee, niin on vaikeata — ja monelle mahdotonta 
— lopettaa, vaikkakin asianomainen vaistomaisesti 
tajuaa, että mitta on täysi. Toiseksi on alkoholilla, 
niinkuin edellä on osoitettu, kohtuudellakin nautittuna 

taipumus elimistön vagingoittamiseen ja elämän lyhen- 
tämiseen. 

Kokemus onkin osoittanut, että kaikki lainsäädän- 
nön yritykset, joilla on koetettu »järjestellä» alkoholin- 
käyttöä niin, että se pysyisi kohtuuden rajoissa, ovat 
olleet turhat. 

Nykyiselle lainsäätäjälle esiintyy alkoholikysymys 
sen vuoksi kokonaan toisessa valossa, kuin missä sitä 
kuluneina aikoina on katsottu. Kysymys on käynyt 
periaatteellisesti paljon yksinkertaisemmaksi. Toiselta 
puolen on se yhteiskunnallinen vaurio, mitä alkoholi 
saa aikaan, paljastettu kaikessa kamaluudessaan. Toi- 
selta puolen on nykyaikainen tutkimus osoittanut, että 
sitä hyötyä, mikä alkoholilla luultiin olevan kohtuu- 
della käytettynä, ei ole todellisuudessa olemassa, vaan 
että juovutus juoma kaikissa muodoissaan ja väkevyys- 
asteissaan on ihmisruumiille vahingollista ainetta. 

Myrkkyjä ei saa missään sivistysmaassa myydä mui- 
hin kuin lääkinnöllisiin ja teknillisiin tarkoituksiin sekä 
tieteellisissä töissä käytettäväksi. Jos otamme tarkas- 
tuksen alaiseksi minkä nykyaikaisen sivistysmaan 
tahansa ja tutkimme tilastotieteellisestä kuinka monta 
ihmistä siinä maassa kuolee vuoden kuluessa kaikkien 
muiden myrkkyjen takia yhteensä ja kuinka monta 
ihmistä juovutusjuoma tappaa, niin alkoholin uhrien 
luku on niin paljoa suurempi, ettei kannata puhua kaik- 
kien muiden myrkkyjen aikaansaamasta vahingosta 
silloin, kun puhutaan alkoholin tuottamasta tuhosta. 
Kun muiden myrkkyjen vapaa kauppa on kielletty, on 
siis myöskin yhteiskunnallisessa suhteessa kaikkein 



101 

vaarallisimman myrkyn, alkoholin, vapaa kauppa lope- 
tettava. 

Kieltolaki on siten ainoa luonnollinen johtopäätös 
siitä tiedosta ja kokemuksesta, mikä meillä nykyjään 
on juovutusjuomien vaikutuksiin nähden. 

Kuuluisa ranskalainen kirjailija Zola lausuu: »Jos 
minä ostan apteekista rotanmyrkkyä ja tapan sillä 
ihmisen, niin minua rangaistaan, mutta viinalla minä 
saan tappaa ihmisiä joukottain, ilman että poliisi pistää 
sormiaan väliin.» 

Intiaanilehdessä Seminol Indian kirjoitti jokin aika 
sitten eräs intiaanikirjailija: »Valkoiset miehet anta- 
vat ensimmäiselle miehelle luvan väkijuoman valmis- 
tamiseen, sitten he antavat toiselle luvan niiden myy- 
miseen, mutta sitten he asettavat poliisin pistämään 
putkaan sen miehen, joka juo näitä juomia. Kun sama 
mies pääsee vapaaksi ja ostaa jälleen näitä juomia, niin 
hänet pistetään uudelleen putkaan. Semmoista järjestel- 
mää me intiaanit emme voi ymmärtää.» Ja kuka ihmi- 
nen, joka tahtoo järkeänsä puolueettomasti käyttää, 
oikeastaan tällaista järjestelmää ymmärtää? 

Kieltolaki on yleinen, koko maan yM aikaa käsittävä. 
Kunnallinen kielto-oikeus ei ole yhtä hyvä ase taiste- 
lussa alkoholismia vastaan kuin yleinen kieltolaki. 
Sillä jos toisilla paikkakunnilla onkin juovutusjuoma- 
kauppa kielletty, mutta toisella paikkakunnalla sitä 
vielä sallitaan, kulkee väkijuoma helposti kiellon alai- 
sellekin alueelle. Sattuvasti lausui Kansasin kuver- 
nööri tämän kirjoittajalle: »Teidän on hyvin vaikea var- 
jella taloanne rotilta, silloin kun se on neljän, viiden 

muun talon keskellä, joissa kaikissa vilisemällä vilisee 
rottia!» 

Ympäri maailman tapahtunut raittiusaatteen val- 
tava edistyminen on omiaan antamaan uutta rohkeutta 
ja innostusta kieltolakiasian ajajille meilläkin. Esi- 
merkiksi Amerikan Yhdysvalloissa, nykymaailman rik- 
kaimmassa ja mahtavimmassa valtakunnassa, jossa 
25 vuotta sitten oli vain 3 kieltolakivaltiota, on tätä 
nykyä yleinen kieltolaki, joka astui voimaan vuoden 
1920 alkupuolella. 

Meillä Suomessa jo ensimmäisestä yleisestä raittius- 
kokouksesta, joka pidettiin Turussa vuonna 1885, 
alkaen on kieltolakiasiaa ajettu valtiopäivillä. Mutta 
vasta yksikamarinen eduskunta hyväksyi vuonna igof 
kieltolain, joka kuitenkin jäi vahvistamatta. Marras- 
kuun 15 päivänä 1909 hyväksyi eduskunta uudestaam 
kieltolain, ja 29 päivänä toukokuuta 1917 tämä laki 
vihdoinkin vahvistettiin. Varsinainen kieltolaki astui 
voimaan lopullisesti 1 päivänä kesäkuuta 1919. Sen 
jälkeen on sitä eri kertoja muutettu, niin että se 
paremmin vastaisi tarkoitustaan. 

Suomen kieltolaki koskee sellaisia aineita, joissa on 
enemmän kuin kaksi tilavuusprosenttia alkoholia, olkoot 
ne sitten kotona tai tehtaassa valmistettuja. Siis juo- 
tavaksi tarkoitetussa juomassa ei saa olla enemmän 
kuin korkeintaan kaksi sadasosaa alkoholia. Kahta 
prosenttia enemmän alkoholia sisältäviä aineita ei saa 
valmistaa, tuoda maahan ulkomailta eikä myydä, kul- 
jettaa ja hallussa pitää muuta kuin lääkkeiksi, teolli- 
suustarpeisiin ja tieteellisiin tarkoituksiin. Kieltolaki 

ei siis kiellä alkoholipitoisten aineiden valmistusta ja 
kauppaa hyödyllisiin ihmiselämän tarpeisiin, mutta 
se tahtoo estää mainittujen aineiden tuottamisen juo- 
vutusjuomana käytettäväksi. 

Kieltolain mukaan on valtiolla yksinoikeus alkoholin 
valmistukseen. 

Valtion varastoista saavat apteekit, sairaalat ja teolli- 
suuslaitokset asianomaisella luvalla ostaa alkoholia. 

Apteekit saavat vuorostaan myydä alkoholipitoisia 
aineita yksityisillekin, mutta vain lääkärin määräystä 
vastaan. Ainoastaan muutamia alkoholipitoisia lääk- 
keitä saa ostaa apteekista ilman lääkemääräystä, mutta 
näitä lääkkeitä ei saa myydä, jos on syytä epäillä, että 
niitä tultaisiin käyttämään juovutustarkoituksiin. 

Kieltolain rikkomisesta on ankara rangaistus. Am- 
mattimaisesti lain rikkomista harjoittanut salapolttaja 
ja salakapakoitsija joutuu linnaan. 

Kaupungin tai kunnan valtuustoilla on oikeus asettaa 
erityisiä raittiudenvalvojia kieltolain noudattamista 
valvomaan. 

Myöskin denaturoidun eli juotavaksi kelpaamatto- 
maksi tehdyn paloviinan myyntiä rajoittaa kieltolaki, 
vaikka tätä ainetta saadaankin edelleen ostaa esim. 
polttoaineeksi. 

Kieltolain valvonta kuuluu] järjestysvallalle, niinkuin 
muidenkin lakien valvonta, jaon se tässä kohden Val- 
tioneuvoston sisäasiainministeriön ylimmän johdon alai- 
nen. 

Kieltolain toimeenpanoa ja raittiustyön johtoa varten 
on myöskin sSosialiministeriön yhteydessä erityinen 

osasto, joka yhdessä kunnallisten raittiudenvalvojien, 
raittiusseurain sekä järjestysviranomaisten kanssa toi- 
mii kieltolain toteuttamiseksi ja raittiusasian edistä- 
miseksi. 

Kieltolakia vastustetaan muutamissa piireissä yhä 
vieläkin. Tilalle muutamat suosittavat ruotsalaisen 
tohtori Bratfin keksimää niin sanottua tarkkailn- 
järjpstelmää. jonka mukaan anniskeluyhtiöt eivät 
saisi myydä viinaa pahimmille julkijuopoille ja 
muillekin sitä myydään ainoastaan rajoitetussa mää- 
rässä. Tällainen tarkkailujärjestelmä ei mitenkään 
korvaa väkijuomakieltoa. 

Meillä Suomessa on menty jo sen ajan ohitse, jolloin 
tarkkailujärjestelmän toimeenpano olisi saattanut tulla 
kysymykseen. Nyt ovat viinakaupat olleet jo monta 
vuotta suljettuina, jotenka niiden avaaminen missään 
muodossa olisi taka-askel, jolla nykyoloissa varmasti 
olisi arveluttavat seuraukset. 

Yleinen kieltolaki koskee samalla tavoin kaikkia kan- 
salaisia. Mutta tarkkailujärjestelmä on tarkoitettu 
sellaiseksi, joka myöntää varakkaan kansanluokan 
jäsenille oikeuden siihen, mikä joiltakin toisilta kansa- 
laisilta kielletään. 

Toiset taas arvelevat, että meillä pitäisi uudelleen 
sovelluttaa suunnilleen samanlaista järjestelmää kuin 
ennen kieltolakia. Mutta se, mitä edellä lausuttiin kun- 
nallisesta kielto-oikeudesta, soveltuu myöskin tähän. 

Yhä syvemmälle on kansamme tietoisuuteen tunkeu- 
tunut se käsitys, että alkoholismin aiheuttamista vau- 
rioista ei päästä millään juovutusjuomaliikkeen järjes- 

telyillä, vaan että tämä kansamme elinjuuria jo tar- 
peeksi kauan jäytänyt liike on kokonaan lopetettava. 

Jos kaupungilla liikkuu vesikauhuinen koira, eivät ne, 
jotka tietävät lastensa olevan kaupungilla, suostu sii- 
hen, että raivokoiran suuhun vain pannaan kuonokoppa. 
He vaativat koiran tappamista. Muuten voisi olla 
mahdollista, että koira saa kuonokoppansa irti ja puree 
yhä uusia uhreja. Tällaisissa tapauksissa ei tyydytä 
pahan järjestelemiseen, vaan vaaditaan sen kokonaan 
poistamista. Samalla perustuksella on vaadittava juo- 
vutusjuomakaupan kokonaan lopettamista. »Yhtä hel- 
posti voisi järjestää itse ukko paholaisen toiminta sel- 
laiseksi, ettei se tuottaisi pahennusta, kuin juovutus- 
juomaliikkeen», kuulin kerran erään Indianan papin 
lausuvan aito amerikkalaisella leikillisyydellä julki- 
sessa puheessaan. 

Mutta kieltolakia ei ole saatava ainoastaan kansan 
lakikirjaan, se on kirjoitettava myöskin kansan sydä- 
meen. Vähän on sellaisella lailla merkitystä, jota ei 
noudateta. Joka kerta, kun saamme jonkun ihmisen 
ymmärtämään raittiusasian ja noudattamaan kielto- 
lakia »oman nokkansa alla», olemme piirtäneet uuden 
kirjaimen kansan sydämeen kirjoitettuun kieltolakiin. 

Nykyisestä salakuljetuksesta, salapoltosta ja sala- 
kapakoimisesta on saatava ehdottomasti loppu. Siihen- 
hän kieltolain vastustajat aina tarraavat. Mitä hyötyä 
on kieltolaista, kun kieltolakimääräyksiä julkeasti riko- 
taan? sanovat he. 

Ihmisille on saatava selväksi, että se, joka ostaa väki- 
juomia laittomista lähteistä, tekee itsensä syypääksi 

lainrikkojien rikokseen. Jollei kukaan salakapakoitsi- 
j oilta mitään ostaisi, eihän silloin olisi salakapakoitsi- 
joita. Ja harvapa omaa tarvettansa varten harjoittaisi 
salapolttoa tai salakuljetusta, jollei tietäisi saavansa 
tuotteestaan hyvän hinnan. 

Sen lisäksi on saatava yleisemmin tunnetuksi, mitkä 
peloittavat terveydelliset vaarat uhkaavat niitä, jotka 
lainrikkojien kaupittelemia aineita ostavat. Pirtu, jota 
laittomasti maahan tuodaan, on väkevätä myrkkyä. 
Ei ole harvinaista, että salakapakoitsija lisää tähän 
myrkkyyn vettä, mutta säilyttääkseen maun kirpeänä 
panee siihen esim. lipeäkiveä. Naisväki tietää, että 
kun tätä valkeata sokerinnäköistä ainetta sattuu mene- 
mään liiaksi lipeäveteen, se syö piloille vahvan liinaisen 
vaatteen. Näin ollen saattaa helposti käsittää, mitä se 
vaikuttaa ihmisen arimpiin sisäelimiin. Kun salapolt- 
taja valmistaa tuotteitaan millaisilla vehkeillä tahansa, 
niin syntyy siihen aina sikunaa. Jos on tavallinenkin 
alkoholi pahaa myrkkyä, niin sikuna on vieläkin pahem- 
paa. Salapolttaja ei voi tätä myrkkyä tuotteistansa 
poistaa, vaikka hänellä olisi siihen haluakin. Mutta 
mitäpä halua hänellä siihen olisi, kun hän tietää, että 
hänen tavaransa puhdistamattakin menee kaupaksi. 
On vielä otettava huomioon, että salapolttajan vehkeet 
usein ovat ruosteiset, metallinärjyiset tai muuten likai- 
set. Kun hän niillä valmistaa tuotteitansa, sisältää se 
paitsi alkoholia muitakin myrkyllisiä aineita. Salapolt- 
taja valmistaa »korpirojua» eli »pontikkaa» usein tur- 
meltuneista ja likaisista jauhoista, mädänneistä peru- 
noista, lannasta y.m. I/uulisi sellaisista aineista vai- 

mistetun tuotteen inhoittavan ja kääntävän luon- 
toa. 

Kieltolain rikkojat itsekin on saatava käsittämään, 
että se, joka myrkyllistä ainetta myymällä turmelee 
toisen terveyden, ei ole yhtään sen parempi kuin sala- 
murhaaja. Ja ennen kaikkea on kieltolain rikkojille 
ja heidän kannattajillensa saatava selväksi, mitkä kau- 
histuttavat seuraukset johtuvat siitä, että he rikkomalla 
lakia repivät ja hävittävät esi-isiltä perimämme yhteis- 
kuntajärjestyksen siveelliset perustukset. Elämällä on 
omat siveelliset lakinsa, joiden rankaisevaa kättä ei 
yksikään rikoksentekijä voi välttää. 

Tohtori Hytönen kertoo seuraavan kauhistuttavan 
esimerkin siitä, mihin salapoltto voi johtaa. 

Hän oli lapsuutensa aikana tuntenut miehen, joka varoituksista 
huolimatta oli ruvennut laittomalla, viinanpoltolla »elättämään 
perhettään». Kun hän palasi vankilasta, jossa oli istunut salapoltosta, 
oli hänen tukkansa leikattu melkein päälakea myöten. Kylän pojat 
härnäsivät häntä: »Onpa sinusta tehty aika pulipää. Olet niinkuin 
kauppiaan voinuija.» Mies vastasi: »Älkää te pojat naurako! Jos 
kuka teistä saisi 150 markkaa, niinkuin minä sain säästöä viinan 
myynnillä, niin te kävelisitte muutaman viikon vaikka ilman päätä. 
Mitäpä siitä, jos minä kävelen muutaman viikon ilman tukkaa!» 
Näin vähän välitti hän yhteiskunnan antamasta rangaistuksesta. 
Ja näytti siltä, kuin hän olisi vain hyödykseen saanut polkea jalkainsa 
alle lakia. Mutta toista tuli sitten jäljestäpäin. Oli kulunut 14 vuotta, 
kun kertoja joutui uudelleen tuon entisen salapolttajan asuntoon. 
Hänellä oli kaatuvatautinen poika, joka sai tavallisimmin tautikoh- 
tauksen silloin, kun tuli joku outo vieras. Niin kävi nytkin. Tauti 
heitti lapsiraukan lattiaan niin voimakkaasti, että luuli pään häneltä 
haljenneen. Sen jälkeen tuon onnettoman ruumis vääntelehti niin 
rajusti, että luuli häneltä jäseniä rikkoontuneen. Niin kovasti vai- 

kutti tämän tautikohtauksen ankaruus tuohon kaikesta piittaamat- 
tomaan ja raakaan isäänkin, että pojan hiukan rauhoituttua hänelle 
kierähti kyynel silmään. Alakuloisella äänellä alkoi hän valittaa: 
»Enhän sitä minäkään tiedä, mitä varten minua on näin ankaralla 
vitsalla lyöty. Jos tässä vielä itsensä elättäisikin, niin tuota poikaa- 
han sitä kuitenkaan ei jaksa ajan mittaan ruokkia. Vaivaishoitoon 
täytyy lopulta turvautua.» »Muistin», jatkuu kertomus, »että nyt 
silmieni edessä olevan kaatuvatautisen pojan isä oli niinä kahtena 
vuotena, jolloin hän harjoitti salapolttoa, melkein joka päivä juo- 
vuksissa. Ja tiesin edelleen, että tuon saman isän vanhemmat pojat 
olivat hyvin terveitä ja vankkoja miehiä, mutta nuorin, joka oli 
syntynyt sinä aikana, jolloin isä oli vankilassa suorittamassa sala- 
polttajan sakkoa, oli kaatuvatautinen, luonnottoman vähäkasvuinen 
ja sen lisäksi jokseenkin tylsämielinen. Kun nyt tuon pojan isä valit- 
teli, että elämä oli ollut hänelle kohtuuttoman kova, en voinut olla 
itsekseni ajattelematta: 'Sinä mies parka syytät kohtaloasi liian 
kovaksi. Mutta se on juuri sinun myrkytetty veresi, joka kiertää 
lapsesi suonissa. Lapsellesi on kostettu sinun rikoksesi. Muistan, että 
kerskasit rikoksella voittaneesi 150 markkaa. Mutta kyllä tuon 
saman rikoksen seuraukset nielivät sinulta monenkertaisesti sen 
summan.'» 

Jollei salakuljettajia, salapolttajia ja salakapakoitsi- 
joita saada hyvällä luopumaan rikoksestaan, on tur- 
vauduttava julkiseen järjestysvaltaan. Kieltolain rik- 
kojat on kruununpalvelijain avulla saatettava syyt- 
teeseen; heidät on ilmiannettava. »Ilmianto» sanalla 
on Suomessa huono kaiku. Mutta eihän lain rikkojia 
voida katsoa Suomen laillisen yhteiskuntajärjestyksen 
puolustajiksi. He ovat päinvastoin sen rikkojia ja hävit- 
täjiä. Heidän ilmiantamisensa ei ole sen vuoksi mikään 
paheksuttava, vaan päinvastoin kiitettävä teko. Rikol- 
lisen toiminnan ehkäiseminen on jokaisen kunnon kan- 

salaisen velvollisuus. Tämänkin velvollisuuden täyttä- 
minen kuuluu taisteluun kieltolain puolesta. 

Nykyaikaisen alkoholikysymyksen ratkaisussa tarvi- 
taan lainsäädännön apua. Juovutus juomaliikkeen tuhoa 
ei voida estää millään muulla kuin väkijuomakiellolla. 



Kymmenes luku. 

KANSAMME TULEVAISUUS JA RAITTIUS- 
ASIA. 

Mitä miettii ennen muuta raskaassa työssään raatava 
isä? Perheenisä, lastensa tulevaisuus on hänen sydä- 
mellään. Mikä ajatus useimmiten askartelee äidin mie- 
lessä? Se ajatus, mikä hänen lapsestaan tulee, siitä 
lapsesta, jonka hän toivoisi hyväksi ja onnelliseksi ihmi- 
seksi kasvavan. Isänmaan tulevaisuus kanaan nnni 
on se päämäärä, jonka saavuttamiseksi kunkin kansa- 
laisen pitäisi kortensa kantaa. 

Mutta isänmaa ei ole ainoastaan sinisiä selkiä, kau- 
niita koivikoita, humisevia hongikkoja ja vehmaita 
viljelysmaita. Pääasia on sittenkin se kansa, joka tätä 
maata asuu. Kansa on kokoonpantu yksilöistä. Kan- 
san onni tai onnettomuus tietää viime kädessä sitä, 
ovatko nämä yksityiset ihmiset maassamme onnellisia 
vai onnettomia. 

Koti on yhteiskunta pienoiskoossa. Jos teemme voi- 
tavamme niiden epäkohtien korjaamiseksi, jotka kotien 
onnea ensi sijassa uhkaavat, edistämme kansamme 
onnea. 

Alkoholi on ennen kaikkea kodin vihollinen. Neiti 
Maiju Seppälä kertoo eräässä kirjasessaan: 

»Tunsin lapsuuteni aikana köyhän kodin, jossa oli monta lasta. 
Isä joi ja tuli usein juovuksissa kotiin. Niinpä yhtenä jouluiltana, 
kun jo kuusi oli koristeltu ja kynttilät sytytetty, isä saapui kotiin 
aivan juopuneena, kyykistyen lattialle kuusen alle tiedottomana 
makaamaan. Ei ollut sinä iltana jouluiloa, eikä lämmittänyt kuusen 
kynttilöiden tuike. Hiljaa kuiskaillen lapset liikkuivat, ja monet 
kuumat kyynelet kostuttivat sinä jouluyönä lasten päänalusia. Seu- 
raavana jouluna oli isä raitis, ja sen riemullisempaa joulua eivät lap- 
set koskaan jälkeenpäin muistaneet eläneensä. Väkijuomat riistävät 
jouluilon kodista, niinkuin ne riistävät muutenkin sieltä kaiken 
onnen ja viihtymyksen.» 

Tämä pieni kertomus puhuu kaikessa yksinkertaisuu- 
dessaan tavattoman paljon sille, joka kykenee jotakin 
välittämään lähimmäistensä ja Suomen kotien onnesta 
tai onnettomuudesta. 

Kun on puhe niistä kärsimyksistä, mitä alkoholin- 
nautinta aiheuttaa viattomillekin, on mainittava muu- 
tama sana alkoholikysymyksen kaikkein synkimmästä 
kohdasta, alkoholin vaikutuksesta perinnöllisessä suh- 
teessa. 

Vaikka tieteellisellä tutkimuksella tässä kohden on 
vielä paljon selvitettävää, on kuitenkin varmaa, että 
tässä jos missään toteutuu raamatunsana, että isäin 
pahat teot rangaistaan lapsissa kolmanteen ja neljän- 
teen polveen. Tilastolliset tutkimukset osoittavat, että 
heikkomielisyys, kaatuvatautisuus ja muut hermosai- 
raudet, synnynnäinen taipumus juopotteluun, jos alko- 
holihimo saa vähänkin virikettä, sekä yleensä suurempi 
alttius kaikenlaisille huonoille vaikutuksille ovat tavalli- 
simpia alkoholistien lapsissa kuin raittiiden vanhem- 
pien lapsissa. 

Iyaajakantoisimpia tällä alalla tehtyjä tutkimuksia 
on sveitsiläisen fysiologian professorin von Bungen parin- 
kymmenen vuoden ajalla satojen lääkärien avulla 
kokoama tilasto, joka osoittaa, että isien juoppous on 
ollut etupäässä syynä siilien arveluttavaan seikkaan, 
että Keski-Euroopan äidit yhä enemmän menettävät 
imettämiskykynsä. Sellaisissa tapauksissa nimittäin, 
joissa äidillä vielä on ollut imettämiskyky, mutta hänen 
tyttärensä on sen menettänyt, on näin imettämiskyvyt- 
tömäksi jääneen isä useimmiten ollut alkoholisti. Vielä 
kannattaa erikoisesti mainita tärkeä yksityiskohta 
Bungen tutkimuksista. Hän otti tilastossaan erilleen 
ne tapaukset, joissa molemmat vanhemmat olivat täy- 
sin vapaat perinnöllisistä taudeista. Jos isät, vaikka 
olivatkin muuten terveitä, olivat väkeviin meneviä, oli- 
vat tällaisten perheiden lapset paljon alttiimpia keuhko- 
taudille, hermotaudeille ja mielenvikaisuudelle kuin rait- 
tiiden perheiden lapset. Mainittu tutkija ei väitä, että 
alkoholi olisi ainoa suvun huonontumisen syy. »Var- 
maankin on», lausuu hän, »vielä hyvin useita muita 
syitä yhdessä vaikuttamassa. Mutta alkoholismi on se 
syy, joka heti voidaan poistaa. Alkoholi pois! Silloin 
saadaan kaikista muista syistä tarkempi selko ja voi- 
daan ryhtyä työhön niiden poistamiseksi.» 

Nekin tutkijat, jotka epäilevät juoppouden suora- 
naista vaikutusta perinnöllisessä suhteessa, myöntävät, 
että määrätty syysuhde on olemassa pitkällisen alkoho- 
lismin ja suvun huonontumisen yälillä. Syysuhteen kat- 
sovat he puolestaan voivan riippua niistä välillisistä 
vahingoista, joita jatkuva alkoholinnautinta aiheuttaa 

heikontamalla juomarin koko elimistön tai, jos on kysy- 
mys alkoholistiäidistä, siirtymällä hänen elimistöstään 
myöskin sikiöön. Niinikään luo alkoholismi ympäril- 
leen köyhyyttä ja kurjuutta. Alkoholistin lapset syn- 
tyvät ja kasvavat huonossa ympäristössä. 

Tällä ympäristön vaikutuksella onkin epäilemättä mitä 
suurin merkitys juomarin jälkeläisiin nähden, varsinkin 
jos samantapaisia huonoja vaikutuksia jatkuu pdJvesta 
polveen. Näin ollen on puhtaasti käytännölliseltä kan- 
nalta yhtä suuri syy alkoholismin vastustamiseen, esiin- 
tyköön se välittömästi tai välillisesti suvun huononta- 
jana, ulottukoon sen vaikutus ainoastaan seuraavaan 
polveen tai todella perinnöllisesti rappeutuvana tekijänä 
useampiin sukupolviin. 

Joskin siis alkoholin vaikutus perinnöllisessä suh- 
teessa laatuunsa nähden on vielä muutamissa suhteissa 
epäselvä, on varminta asettua suomalaisen tutkijan 
professori von Wendt'in jyrkän lausunnon kannalle: 
»Alkoholin vaikutus sellaisiin sukusoluihin, joista uusi 
yksilö tulee kehittymään, on siis erinomaisen vaaralli- 
nen tälle. Tunkeutukoon tämä tosiasia jokaisen tietoi- 
suuteen. Teko, joka johtaa sellaiseen tapahtumaan, 
on suurimpia rikoksia, joita tulevaa sukupolvea koh- 
taan voimme tehdä.» 

Toiselta puolen on tieto hyvän ympäristön suuresta 
vaikutuksesta mitä lohdullisinta laatua. Ruumiilli- 
sesti ja henkisesti heikkona syntynyt juomarin lapsi ei 
ole ehdottomasti tuomittu sortumaan ja ehkä siirtä- 
mään kamalaa perintöä eteenpäin seuraavaan polveen. 
Moni heistä on voinut kasvatuksen — hyvän ympäris- 

tön ja itsekasvatuksen — avulla voittaa huonot perin- 
näiset taipumuksensa. Suvun rappeutumisen tilalle 
voi tulla suvun elpyminen. — Tämän tiedon ja hyvän 
esimerkin antaminen niille, jotka tavalla tai toisella 
kantavat juomarin raskasta perintöä, on paremman 
perinnön saaneiden pyhä velvollisuus. 

Kuinka pitkälle myöskin niin sanoaksemme ylöspäin 
yhteiskunnassa alkoholin onnettomuutta levittävä vai- 
kutus ulottuu, siitä saamme aavistuksen seuraavista 
kirjailijatar Maila Talvion sanoista: 

»Oi kuinka paljon sitä n. s. herrasväessäkin kärsitään väkijuomien 
takia! Minä tiedän naisia, jotka eivät koskaan puhu kärsimyksis- 
tään, jotka eivät koskaan valita, mutta jotka hirmuisesti kärsivät 
unettomina öinä odottaessaan miestään kotiin. He nauravat maail- 
man nähden, vaikka heidän sydämessään itkee, he peittelevät, minkä 
ehtivät, ihmisiltä, he valehtelevat lapsilleen, että isä oli matkalla tai 
jotakin muuta — se on vain yö, joka näkee heidän häpeänsä ja hei- 
dän tuskansa. Ja kuitenkaan eivät he liity raittiusliikkeeseen, siksi 
että ennakkoluulot leimaavat sen ahtaaksi, pikkumaiseksi liik- 
keeksi . Ja on miehiä, vanhoja, vakaantuneita miehiä, joilla on 
hyvä virka ja kunnioitettu asema yhteiskunnassa, mutta jotka eivät 
koskaan voi kohdata toisen tutkivaa katsetta. Heidän täytyy ehkä 
virkansa puolesta saarnata nuorisolle hyviä tapoja, mutta hirmuinen 
himo omassa ruumiissa ajaa heidät yöhön. He kiroavat väkijuomia, 
jotka alituisesti ovat loukkauskivenä heidän tiellään. He tunnusta- 
vat sisimmässään, että raittiusliikkeellä on suuri tehtävä. Mutta 
heillä ei ole voimaa ottaa ratkaisevaa askelta ja he jatkavat elä- 
määnsä loassa ja häpeässä. Maailma, joka ei tiedä — tai joka um- 
mistaa silmänsä, kunnioittaa heitä, mutta he eivät koskaan saata 
kohdata toisen tutkivaa katsetta. Voi kuinka he kärsivät- 
kään!» 

Niin, alkoholin ystävä on valmis leimaamaan raittius- 

liikkeen »pikkumaiseksi liikkeeksi». Toista on, 
kun puolueettomat suurmiehet puhuvat tästä liik- 
keestä. 

Englantilainen jaarli Shaftesbury, jaloimpia miehiä, 
mitä 19. vuosisata tuntee, lausui aikanaan: »Minä 
olen vakuutettu siitä, että jollei raittiusseuroja olisi ollut 
olemassa, me olisimme vajonneet sellaiseen juoppouden, 
rikoksen ja synnin tulvaan, että se olisi tehnyt tämän 
maan mahdottomaksi asua.» 

Runoilija Topelius kirjoitti, puhuessaan eläinsuojelus- 
asiasta, raittiusyhdistyksistä: »Minä tiedän, että teidän 
seassanne ja Suomen kansassa yleensä on hyviä ja vii- 
saita ihmisiä, jotka tahtovat olla esimerkkinä muille. 
Näiden ymmärtäväisempäin ja tunnollisempain juuri 
tulee yhdistyä opettamaan kansalle parempaa. Asian- 
laita on tässä sama kuin raittiusyhdistysten suhteen. 
Kun ne ensin alkoivat työtään, ajatteli moni: mitä 
hyötyä siitä on? Se, joka juo, juo kumminkin, ja se, 
joka on raitis, ei tarvitse mitään yhdistystä. Mutta 
katsokaa nyt muutaman vuoden kuluttua, mitä rait- 
tiusyhdistykset ovat saaneet aikaan, ja Jumalan avulla 
tulevat ne aikaa voittaen pesemään pois suuren häpeä- 
pilkun Suomen kansasta.» 

Raittiusasiaa isänmaallisuuden kannalta arvostel- 
taessa on meillä paljon oppimista »Isänmaan malja» 
nimisestä Juhani Ahon »lastusta», jossa hän kuvaa, 
kuinka nuori maisteri piti maisterikekkereissä puheen 
isänmaalle eri tavoin, päästyään äkkiä selville, mistä 
oikeastaan on kysymys, silloin kun isänmaasta puhu- 
taan. Mainitussa lastussa kerrotaan; 

» Samppanja muistutti oitis erästä nuorta miestä siitä, että 

isänmaan maJja vieJä oJi tyhjentämättä. 

— Hyvät herrat! sanoi hän ja kiJisti ja tarttui heJmeiJevään Jasiin. 
— Tahtoisin esittää maJjan isänmaaJJe. Ei siJJe vanhaJJe ja vaka- 
vaJJe äijäJJe, joka peräpenkiJJä istuu ja aina sieJtä sormeJJaan varoit- 
taa ja sanoo: muistakaa mitä oJette minuJJe veJkaa, pojat! Vaan 
siJJe iJoiseJJe immeJJe, joka tanhuaJJa tepasteJee ja karkeJoihin kutsuu 
ja vaatii väJistä kanssansa pyörähteJem äänkin ja sanoo: 'maJjanne, 
veikkoset, täyttäkää, kun nuoruuden aika on viejä!' Onhan se hyvä, 
se äijäkin, varsinkin kun se meistä niin hyvää huoJta pitää, antaa 
miJJe viran, miJJe muun hyvän toimeentuJon, siJJä ukoJJa on koJikoita 
kirstun pohjassa, vaikka hän väJistä vähän kitsasteJeekin . Ei 
maamme oJe meiJJe oJJenkaan niin köyhä ja kuJJaton kuin miksi runoi- 
Jijat Jau Javat. Ei se oJJenkaan oJe se karu korpi, jota meidän muka 
täytyy katketaksemme kaivaa. Se on jo vankassa ja varmassa viJje- 
Jyksessä oJeva taJo, jonka peJJot kasvavat, kun niihin vain kyjvetään 
ja jonka viJjeJyksiäJaajennamme vain siJJoin, kun muiJta töiJtämme 
joudamme. Eikä oJe naapureistakaan vastusta eikä rajoista riitoja, 
kun maa on JaiJJisesti aidattu ja pyykitetty. Sentähden saJJittakoon 
meidän väJistä hauskaakin pitää! Ei Suomi aina surra saa, oJkoon 
aikansa iJoJJakin! Ei meiJJä oJe mikään hätänä. Tyhjentäkäämme 
iJoisen Suomen maJja! Juokaamme se kuohuvassa samppanjassa! 
Juuri samppanjassa se juokaamme, tämän iJoisen Suomi-impemme 
maJja! Ei äijä siitä köyhdy, ei sen varat siitä vähene! Hyvät herrat, 
mitäpä pitkistä puheista! Minä kohotan tämän korean Jasin, jossa 
jaJo neste heJmeiJee . . . 

Kaikki muutkin kohottivat Jasinsa ja odottivat vain tiJaisuutta 
niitä tyhjentääkseen, siJJä samppanja on juomaa, jota maJttaa keit- 
tää, vaan ei jäähdyttää. Oltiin juuri räjähtämäisiJJään ejäköön- 
huutoon, kun ovi suureJJapaukkeeJJaJensi auki ja sisään syöksyi yksi 
vieraista, heittäen pöydäJJe erityiseen Jisälehteen painetun sähkö- 
sanoman. 

— Lukekaa tuo! huusi hän. 

— Mitä se on? kysyi puhuja, 

— Lue! — Lue ääneen! 

— Anna tänne! 

Hän luki sen, toisten seisoessa siinä kuin kivettyneinä samaan 
asentoon, missä olivat olleet aikoessaan juuri tyhjentää samppanja- 
maljansa iloisen isänmaan kunniaksi. 

Ei kukaan tiennyt, mitä sanoisi. Äänettöminä vaipuivat he istual- 
leen pöydän eteen sille sijalleen, mistä olivat nousseet laseihin tart- 
tuessaan. Kuului vain katkonaisia huudahduksia: — Mitä tämä 
tietää? — Siinäkö siis ollaan? — Onko se mahdollista? — Kaikkiko 
mennyttä? 

Samppanja oli unohtunut laseihin, se siinä poreili, väljähtyi, heik- 
koni, muuttui äiteläksi, imeläksi sokerivedeksi. 

Äskeinen puhuja oli hänkin vaipunut tuolilleen, heitettyään luo- 
taan lehden, joka ratisten kulki miehestä mieheen, jokaisen tahtoessa 
vielä omin silmin nähdä, mitä siihen oli kirjoitettu. Hän istui syr- 
jittäin pöytään, eteensä tuijottaen, epämukavassa asennossa, jota 
ei muistanut korjata. Oli kuin olisi hän yht' äkkiä vanhentunut, kuin 
olisivat posket kalvenneet ja silmät painuneet syvemmälle kuop- 
piinsa. 

Yht' äkkiä hän, kun lehti tehtyään kierroksen pöydän ympäri 
taas rasahti hänen edessään, hypähti ylös. 

— Hyvät herrat! huusi hän ja hänen poskensa hehkuivat taas, 
hänen silmänsä paloivat. — Aikomukseni oli esittää isänmaan malja, 
tulin keskeytetyksi . 

Hänen kätensä vapisivat, hänen huulensa värähtelivät. Ympä- 
rillä olijat, jotka olivat yhtä liikutetut kuin hänkin, olivat kohon- 
neet ylös, laseihin ei kukaan tarttunut, kun ei hänkään sitä tehnyt. 

— Minä puhuin roskaa! huusi hän. Minä olin tyhmä! Minä olin 
lyhytnäköinen, kevytmielinen keltanokka! Ja te olitte yhtä tyhmiä 
kuin minäkin! Me tässä isänmaatakin muistamme, kun viina pää- 
llämme kihoaa! Me tässä itsekkään elämän ilon samppanjamaljoja, 
kun vaara uhkaa! Häpeä meille! Pois samppanja! Pois punssit, 
konjakit ja liköörit — te vakoojat ja villitsijät piiritetyssä linnassa! 
Ei märkääkään tulko tästä lähin huulieni yli! Pois! — alas siitä! 
Ulos! 

Hän oli tarttunut pöytäliinaan, hän teki tempauksen kädellään 
ja maahan menivät täydet samppanjalasit, maahan puolityhjät 
punssipullot, maahan menivät helisten liköörit ja konjakit. 

— Nyt eläköön isänmaa! Eläköön taas entinen Suomi! Eläköön 
ankara äijä, joka peräpenkillä istuu!» 

Mutta kannattaako raittiustyötä tehdä? Onko siitä 
vaivaa vastaavaa tulosta? Tästä selville päästäksemme 
meidän ei tarvitse kysyä, minkälaista siunausta väki- 
juomakielto on saanut aikaan esim. Amerikan Yhdys- 
valtain edistykseen. Meillä on tässä kohden tarpeeksi 
opetusta oman maamme oloista. 

Kun viina- ja olutkaupat olivat maailmansodan 
aikana olleet jonkin kuukauden suljettuina, huomasi- 
vat pääkaupungin syrjäosien kansakoulujen opettajat 
ensimmäisinä, että uusi aika oli tullut. Ennen olivat 
lapset, nuo väkijuomaliikkeen surkuteltavimmat ja 
samalla viattomimmat uhrit, juomarien lapset, tulleet 
kouluun nälkäisinä, huonosti puettuina, tylsinä ja välin- 
pitämättöminä. He eivät osanneet edes leikkiä tai 
nauraa. Eikä opetuksestakaan tahtonut mitään tulla. 
Nyt tulivat samat lapset kouluun kylläisinä, hyvin 
puettuina. Kaikki tylsyys ja välinpitämättömyys oli 
poissa. He osasivat nauraa ja leikkiä, niinkuin oikea 
lapsi osaa. Ja opetuskin oli kuin leikkiä, sanoivat opet- 
tajat. Hyvin ymmärsi, minkälainen muutos kodeissa 
oli tapahtunut, kun lapset näin muuttuneina niistä 
kouluun tulivat. Ja kun puhutteli noiden kotien äitejä, 
entisten juomarien vaimoja, niin kyllä heiltä sai kuulla, 
mitä väkijuomakielto merkitsee. Näillä vaimorukilla oli 
yksi ainoa toivo — että sotaa vain kauan kestäisi. 
Kamalata on kuulla ihmisen lausuvan tällaista toivo- 
musta. Mutta me emme saa heitä tuomita. Eivät he 
silloin vielä olleet näkemässä sodan julmuutta ja sen 

tuottamaa kärsimystä. Mutta he olivat nähneet, niitä 
avonainen viina- ja olutkauppa ja mitä toiselta puolen 
väkijuomakielto merkitsee heidän kotiensa onnelle. 

Kieltolakia ei vielä tähän mennessä ole saatu Suo- 
messa tyydyttävästi toteutetuksi. Mutta puutteelli- 
sestikin toteutettuna se on jo aikaansaanut paljon 
hyvää, nimenomaan vähävaraisen väestön taloudellis- 
ten olojen parantajana. 

Mutta entä sitten laiton väkijuomaliike? Eikö se ole 
tehnyt tyhjäksi väkijuomakiellosta odotettua siunausta? 
Edellä on osoitettu, kuinka kaikki voimat on ponnis- 
tettava, että kieltolakirikoksista saadaan loppu. Mutta 
meidän täytyy toiselta puolen ottaa huomioon, minkä- 
laiset olot ennen ovat maassamme tässä kohden olleet. 
Kun kotitarpeen viinanpoltto oli saatu vuoden 1866 
alusta lakkautetuksi, esiintyi salapoltto niin julkeana, 
että yleisesti vakuutettiin maassa saadun laittomasti 
poltettua viinaa melkein yhtä paljon kuin laillista vii- 
naa kotitarpeen viinanpolton aikana. Senaikaisessa kir- 
jallisuudessa kerrotaan, kuinka salaa poltettua viinaa 
myytiin kaupunkien toreilla ja maanteillä, kuinka sitä 
kuljetettiin lekkereillä muutamissa* seurakunnissa kirk- 
koretkilläkin. Eräässä Suomen Evank. Seuran vuonna 
1867 ilmestyneessä kirjasessa esitetään myöskin hyvin 
valaise vasti syyt salapolton leviämiseen. Suurimmaksi 
syyksi mainitaan suomalaisten määrätön viinanhimo. 
Huomautetaan, että kansan »viimeiset polvikunnat ovat 
kasvaneet ylös viinassa: jo lapsuudesta asti on 
viinan haju tunkenut sieraimiin». »Onko ihme», sanotaan, 
»jos enemmistön suolet nyt kiljuvat viinaan, kun 

ovat koko iän viinauittimina olleet!» Samalla kun viina- 
himo on muuttunut »veren- viaksi», oli salapolttoa toisena 
syynä lisäämässä »ilkeä oman voiton pyyntö kansakun- 
tamme onnellisuuden kustannuksella». Nämä syythän 
ovat osittain sekä salakuljetusta että salapolttoa yllä- 
pitämässä vielä tänäkin päivänä. Mätä pursuu nyt 
esille, kun vanhaa, osittain vuosisataista paisetta on 
ruvettu täydellä todella pusertamaan. Mutta kun tällä 
hetkellä kylläkin rumaa jälkeä tekevä puhdistustyö 
kerran on saatu suoritetuksi, on pysyväisen parantumi- 
sen toivo sitä suurempi. 

Kotiemme onni, koko kansamme tulevaisuus riippuu 
paljon siitä, saammeko juovutus juomien kirouksen pois 
keskuudestamme. Raittiusasian ajamisen tulisi olla 
sydämenasia meille jokaiselle. 



«Harvoin sattuu, että näin laaja ja 



asioiden juureen johtava teos 
ilmestyy ihan keskellä todellista 
tarvetta, — ajankohtana, jolloin 
ajatukset ikäänkuin itsestään 
sen sisällykseen suuntautuvat», 

Hauska ja runsas kuvitus. 308 suurta sivua. Hinta 45 mk. 



VERNER SÖDERSTRÖM OSAKEYHTIÖ. 
Hinta. IS mk., nid. 10 mk. 



